text:
Saturday, 22 December 2007
National Treasure: Book of Secrets
最近手頭上好多o野要完成, 不過尋晚都偷下雞, 出街拍拖偷下懶, 睇o左 National Treasure 第二集. 我好鍾意第一集, 所以呢齣戲我一早就想睇. 結果亦無失望, 同第一集各方面都差o吾多. 主角都係o個幾個, 只係加埋男主角個阿媽, 同個阿爸頂嘴都幾過癮. 不過出鏡最多都係第一集o個個鐵三角, Ben, Abigale, 同埋 Riley, 佢地之間o既互動同對白同第一集相似, 有時 d 對白真係幾好笑, 尤其係 Riley. 故事推進同第一集差o吾多, 都係講尋寶, 偷o野, 非法入政府重地之類. 不過今集比上集更長, 所以每樣o野都多 d, 上次成功o既元素都再加重料. 因為我本身就鍾意第一集, 所以我完全o吾介意佢翻炒. 所以o吾鍾意第一集o既人亦o吾會鍾意第二集;鍾意第一集o既就會依舊覺得滿意. 作為續集, 我覺得 National Treasure 2 就好過 Pirates 2/3 多好多. 因為 Pirates 2/3 令好多第一集o既 fans 大失所望, 其中包括我在內.
不過, 雖然我對第二集亦覺得滿意, 將來佢出碟我亦會買, 但係我都係鍾意第一集多 d. 因為第一集 d 角色之前未見過, 所以加倍覺得過癮. 同埋第二集真係搞到太大鑊. 佢地去英國搞到天翻地覆都可以平安無事返到美國, 未免太視英國國防如無物. 不過, 最重要都係拍得刺激, 對白過癮, 角色吸引, 而o係呢幾方面, 都係成績不俗. 其他o野都可以原諒佢.
Posted by Howtindog at 14:17
Labels: 電影
0 comments:
Subscribe to: Post Comments (Atom)


c: text/html

text:
2015年9月18日星期五
經濟博物館(下)
26 則留言:
沒有甚麼吸引!回覆刪除回覆
如果係咖啡師可能會有興趣睇.刪除
火柴盒都有人收集.回覆刪除
咖啡都唔飲,唔係路啦XXD回覆刪除
依家茶記都好少有方糖, 一係散裝白砂糖, 一係就包包裝.回覆
飲咗我瞓唔到刪除
我度d cafe都好少有方糖
百年前生活館,有冇再去睇呀?回覆刪除回覆
要錢呀.都係等佢有免費又有o野食時先去.刪除
無錯, 兜巴星個D唔係咖啡!回覆刪除回覆
兜巴星o個D我飲咗都可以瞓.刪除
飲咗咖啡瞓唔到,咁朝早飲咪得囉,但紅牛咪一樣?都係有咖啡因,又唔見你話飲咗紅牛瞓唔到?回覆刪除回覆
飲咗紅牛我都係瞓唔到架.刪除
方糖應該係吉盒啩回覆刪除
- 回覆
如果係咖啡師可能會有興趣睇.刪除
咖啡我家某人必飲嘅(星XX除外,因為佢唔覺佢唔係咖啡)回覆刪除回覆
星XXo個D我飲咗都可以瞓,即係冇料到.刪除
我都覺得兜巴星個d好流~~回覆刪除
呢堆展品擺到好似雜貨店咁,有d眼花~~回覆
兜巴星o個D我飲咗都可以瞓,即係冇料到.刪除
擺得好亂
咖啡館,唔知還以為有咖啡飮㖭!回覆刪除
無人表演拉花XXD回覆刪除
去星巴好中產:P回覆
7仔都有樽裝賣啫(唔知依家HK仲有冇),7仔唔中產喇卦.刪除

robotstxt: allowed

filter: keep


text:
有blog友匯報喺尖咀開咗間奧地利百年老字號麵包店麥上日光.(取自佢facebook嘅logo)
我鄉下仔喺呢度真係未見過呢間嘢,
Google一吓,符合百年老字號條件嘅只有下面一千零一間麵包製造廠.聽講佢出嘅Schaumrolle好出名.
即刻有好多疑問. 首先百年老字號嚟到香港做乜改咗自己個logo嘅呢? 仲要有個九唔搭八嘅中文名添喎.疑似香港店個logo中嘅G字仲要係冇咁截.
另一疑問係佢奧地利都冇開麵包店,做乜會去香港咁遠開間唔係自己擅長嘅業務呢?
喺海外開分店應該好自豪,但係佢homepage提都冇提.(好!我當你未update得徹).
疑似香港店放棄百年老字號嘅傳統,唔賣奧地利包.改賣港日台式.(好!我又當你賣奧地利包喺香港冇market)
香港店其實係咪假嘅呢? 我已send email去問奧地利嗰間佢哋同疑似香港店有冇關係. (但係以呢度做嘢嘅態度,我唔expect會有回覆). 如果係造假,咁誠信好有問題.香港店話嘅沿用最傳統九日培植天然酵母,加入台式手工麵包的製法都唔知信唔信得過喎.
btw喺百年老字號個website copy咗啲奧地利常見嘅麵包款.
甜食.
Strudel
齋麵包


text:
抹香鯨
抹香鯨(學名:Physeter macrocephalus)係世界上最大嘅齒鯨,亦係家下最大型掠食者之一.佢亦係所有鯨類中潛得最深,最耐嘅,可能只有喙鯨科嘅兩種瓶鼻鯨(Bottlenose Whale)先可以同佢比.抹香鯨40隻7英吋嘅尖牙可以使出1500磅嘅咬合力道,但抹香鯨好少咬合雙顎.
除咗以前被視為頭號目標嘅捕鯨時期以外,抹香鯨可能係大型鯨中數量最多嘅一種.
種名 macrocephalus 係嚟自希臘文,意思係「大頭」.抹香鯨另外重有一個名叫 catodon,同種異名嘅情況以前曾拗過好耐,目前似乎以 macrocephalus 為主流.
赫曼梅爾維爾(Herman Malvill)嘅經典名著「無比敵」(Moby Dick),書裏面嗰條神勇嘅大鯨「無比敵」就係一條抹香鯨.
目錄
基本資料[編輯]
- 出世時身長,體重:4 米,1,000 公斤;
- 最大身長體重紀錄:公 ─ 18.3 米,57,000 公斤;乸 ─ 11 米,24,000 公斤;
- 壽命:至少 60 - 70 年;
外型特徵[編輯]
同身體比較起嚟,抹香鯨個頭顯得大到唔成比例,佢有動物界中最大嘅腦,但條尾又輕又細,個身成條大蝌蚪噉.成年雄鯨個頭尤其明顯,佔身體全長四至三分之一,外表大致呈方形.下顎狹窄而似棒狀,長度比上頷短,由側面睇唔易察覺.身體中後段嘅皮膚表面通常有好多水平方向嘅摺皺,呢點同其他鯨類平滑緊實嘅皮膚唔同,肥胖個體嘅皮膚摺皺通常唔多明顯.噴氣孔位於頭部前方偏左,因為抹香鯨嘅頭骨喺發育過程中會極嚴重向左邊歪斜.背脊相對於背鰭嘅位置有低矮嘅凸起,其後有一連串較小嘅突陵一路延伸至尾鰭,尾柄厚實.胸鰭短而寬闊,尖端渾圓,尾鰭呈三角形,邊緣筆直.抹香鯨嘅性別體型差異好大,成年雄鯨嘅身長通常比雌鯨長三分之一,體重可達雌鯨嘅兩倍.下顎有20至26對大而呈圓錐狀嘅牙齒,上顎嘅牙齒細而埋喺牙齦裏面,或者只有牙槽.
抹香鯨外表呈深灰色,但喺陽光之下可能呈現啡色.上脣同下顎近條脷個位係白色,喺肚同側腹處通常有不規則嘅白色區塊.
分佈[編輯]
抹香鯨廣泛分佈於全世界唔結冰嘅海域,由赤道一直到兩極都可以搵到佢哋,其中喺又深又多海產嘅海域就最多,呢類抹香鯨成日出現嘅地地方,以前捕鯨者習慣叫嗰度做「基地」(Ground).
成年雄鯨同雌鯨嘅分佈明顯好唔同,雌鯨通常棲息喺水深 1,000 公尺以上,緯度 40 度以內嘅海域,但係喺北太平洋困度可達北緯50度左右;雄鯨細個跟住阿媽喺熱帶海域生活,長大後至會離群逐漸游去較高緯度,越係大隻,年齡越老嘅雄鯨,分佈範圍就越偏高緯度,甚至會游到兩極浮冰地帶.雌鯨同未成年抹香鯨群通常會停留喺 1,000 公里寬嘅區域內至少10年,而成年雄鯨移動情形就寬敞好多.
習性[編輯]
海面行為[編輯]
因為抹香鯨嘅潛水時間好長,喺海面上睇到機會唔高,但係咁特別嘅外形同噴水方式就一定唔會俾人搞錯.兩次下潛之間抹香鯨通常會喺海面漂浮或者慢慢咁游,嗰陣時個樣好似一嚿大浮木咁;噴水係呈45度向左直噴,形狀好似棵樹咁.時時都會躍身擊浪或鯨尾擊浪.
潛水[編輯]
當抹香鯨向下潛,最明顯嘅徵兆係條尾揈起(Fluking),佢哋會將尾鰭舉到高一高,然後垂直下潛.已知抹香鯨最深可潛到水底下 3,195 公尺,閉氣時間去到 138 分鐘,但平常嘅潛水遠唔會有咁多,一般會潛到 400 公尺深,時間大概35 分鐘,體型越大嘅雄鯨就潛得越深,越耐.
社會結構[編輯]
長期穩定嘅雌鯨群構成抹香鯨社會嘅核心單位,呢類小群可達12條成年雌鯨,並伴隨啲雌性同埋年輕雄性後代.雄鯨大概4至6歲大,最遲喺21歲過後會脫離出生家族獨自行動,年輕雄鯨會組成所謂嘅「單身漢族群」(Bachelor schools),參與者嘅體型同埋年齡多半相近,但個體間嘅聯繫唔似得啲雌鯨群咁緊密,而且會隨住年齡增長而更加鬆散.身長達12至17公尺嘅年老雄鯨多半獨自喺大洋中悠游,極少發現持續達1日以上嘅交流情形.成群嘅抹香鯨有時會喺沙灘上擱淺.
社交行為[編輯]
由於成年雄鯨個頭不時會有嚴重嘅傷痕分佈,有時會見到斷折嘅牙甚至係下顎,科學家認為個體間可能有激烈嘅爭鬥行為.唔同嘅雌鯨群相遇嗰時,似乎有藉住聲音來溝通連絡嘅情形.
走佬同還手[編輯]
小說或電影裏面成日將抹香鯨講到好鬼惡,會撞船嘅怪獸,但事實上抹香鯨一遇到危險,多數會選擇走佬.當抹香鯨意識到危機,個頭會先探出水面浮窺,並慢慢咁轉個身去睇清楚上面咩環境,一旦知道有危險(例如殺人鯨殺到嚟),佢哋會好快加速游走或潛到好深,鯨群中只要有一條走佬其他嘅都會跟住咁做.抹香鯨嘅泳速平均大概2至3節(1節相當於時速1.852公里),游走嗰陣速度可能達7節,捕鯨時期就曾經有抹香鯨被追殺,而以12節嘅泳速狂奔嘅記錄.
有時候抹香鯨會選擇還手,文獻上有講捕鯨船被抹香鯨撞甚至撞爛嘅記錄.抹香鯨咁大個鐵頭同咁有力嘅尾有好勁嘅破壞力,被佢撞過嘅船梗有船壁被撞毀或被鯨尾掀翻嘅情況,以前亦試過有捕鯨艇仔被發嬲嘅抹香鯨咬斷.
生殖[編輯]
由於抹香鯨嘅生長速度好慢,以及對後代長期咁照顧,因此佢哋喺被大量捕殺之後要極耐時間先有可能恢復原有嘅族群數量.雌鯨大概9歲先性成熟,每4至6年先生一胎,較老嘅雌鯨生殖可能隔好耐.懷孕期至少喺1年以上,可能長達18個月.雌鯨哺乳期至少2年,有時更長;曾經喺一條13歲大嘅雄鯨同7歲雌鯨嘅胃中發現鯨乳.
繁殖地一般喺南,北緯40度之間嘅熱帶同亞熱帶海域,雖然有部分交配行為喺冬季至夏季發生,但大多數響春季:喺北半球,交配期可能由1月一直到7月,而以3月同5月為最高峰;南半球嘅抹香鯨交配期8月同12月之間,主要集中喺10月.
護衛同抗敵[編輯]
抹香鯨同部分鬚鯨一樣會有所謂護衛行為,喺一條雌鯨小群附近幾公里處有時會發現有1至2條成年雄鯨跟隨,可能喺前方,側面或者後方(但情況好少).原因可能同爭取交配機會有關,但係當雌鯨群遭遇危險嗰時的確有提供保護嘅作用.
當雌鯨群面對殺人鯨威脅時,可能會擺出所謂嘅「車輪」圓陣,亦即成鯨圍成一個大圓,幼鯨被集中喺圓心處保護,整體看來形似馬車車轆咁樣.除咗一般人容易想像嗰種以頭向外敵嘅情況外,尾向外嘅陣型亦都有記錄.
食啲乜[編輯]
一般認為抹香鯨主要響海底或者附近區域搵食,食唔同品種嘅槍烏賊(Squid).雌鯨主要捕食重量喺 0.1 至 10 公斤左右嘅槍烏賊,但亦包括一啲更大隻嘅獵物,例如好出名嘅大王烏賊(Giant squid,或者叫巨槍鰂)等;雄鯨亦會食槍烏賊,不過都係鍾意食更大隻嗰啲,例如大王烏賊咁.曾經喺一條抹香鯨嘅胃度搵到一條幾完整,長12公尺,重達 200 公斤嘅大王烏賊.喺抹香鯨嘅嘴邊同身上有時會見到類似被抓傷嘅刮痕同圓形嘅吸盤印痕,可能就係同呢類大型獵物打交嗰時,由槍烏賊觸鬚所造成嘅傷痕,曾經有發現直徑達十厘米嘅吸盤印痕嘅記錄.另外抹香鯨亦都食八爪魚,烏賊,魔鬼魚,鯊魚,同埋其他硬骨魚,但所佔比例唔高.食嘢時佢哋會吞埋石頭,海綿,海鞘等呢啲非食物物體.有好清晰覓食時期,同其他鯨魚唔同.抹香鯨成年都會搵食,估計每日要消耗相當於體重3%至3.5%重量嘅食物.
聽覺同發聲[編輯]
抹香鯨嘅聽覺相當靈敏,聽講捕鯨時期捕鯨者必須盡可能咁保持安靜,先至可以接近喺海面上休息嘅抹香鯨,即使係船槳敲擊小船所造成嘅音量都可能會嚇親佢哋.抹香鯨成日叫嘅聲音係一連串滴答聲(Click),喺唔同狀況下記錄到嘅頻率都會唔同.科學家認為咁可能同回音定位(Echolocation)同其他個體嘅溝通有關.除咗以回音定位來搵獵物外,會有人認為佢哋會用聚焦嘅超音波來震暈獵物,唔過依點暫時重未有證據.
抹香鯨同人類[編輯]
響捕鯨時期,抹香鯨係非常重要嘅獵物,一方面係因為佢哋有品質好好嘅鯨油同鯨腦油,另一方面因為當時嘅船主要係帆船,追唔到大條嘅鬚鯨,所以游速較慢而死後會浮響水面嘅抹香鯨同露脊鯨就成為捕鯨者嘅頭號獵物.
鯨腦油[編輯]
鯨腦油(Spermaceti)又叫做鯨臘,係一種白色嘅臘狀物質,個名嚟自拉丁文sperma同埋ceti,意思分別係「精子,精液」同「鯨」,當初發現時被人誤以為係抹香鯨嘅精液.鯨腦油主要成分係十六酸鯨臘醇酯(分子式 C15H31COOC16H33),熔點攝氏 42 至 50 度,不過鯨腦油嘅實際熔點接近或略高過抹香鯨嘅體溫.
鯨腦油儲存喺抹香鯨頭部稱為「抹香鯨腦油器」(Spermaceti organ)嘅腔室中,一條抹香鯨頭部可能含有 1,000 公升以上嘅鯨腦油.呢個器官同鯨腦油嘅功能目前都無確實嘅答案,一般認為抹香鯨會藉住增加局部血流量或者吸入冰冷海水嘅方式,畀鯨腦油溶解或凝固而改變比重,作為深潛同上浮時嘅浮力調節器.另外有種講法係腦油器官可能有類似透鏡聚焦嘅功能,同抹香鯨發射超音波有關.
自人類開始捕捉抹香鯨以來,鯨腦油就被視為重要商品,最初用嚟做蠟燭,後來主要用嚟製造潤滑油.
虛幻物:龍涎香[編輯]
龍涎香(Ambergris)係一種偶然會響抹香鯨腸道裏面形成嘅臘狀物質,主要用於香水固定劑.個名源自古法文Ambre gris,意思係「灰色琥珀」,同佢相對嘅係Ambre jaune(黃琥珀),亦即係真正嘅琥珀(Amber).大多數龍涎香都係喺抹香鯨嘅大腸中發現,但亦曾經喺小腸中揾到小碎塊,推測佢最初應該係喺小腸中形成.體內有龍涎香嘅抹香鯨比例只佔1%至1.5%,一般認為佢係槍烏賊嘴喙喺腸道消化後剩餘嘅殘渣,但確實嘅形成原因目前重未清楚.
龍涎香嘅外觀呈暗褐色,內部就係淺黃至灰色,重量由0.1至10公斤不等,已知最大嘅龍涎香係喺1953年12月21號,由一條喺南半球捕殺嘅14.9公尺長嘅雄抹香鯨體內取得,重達420公斤.龍涎香嘅比重大概0.73至0.95,因此被抹香鯨排出體外後會浮喺海面,偶然情況下會好似傳聞噉俾海浪沖上沙灘,但係目前有記錄嘅龍涎香絕大多數都係商業捕鯨時代由抹香鯨體內取得嘅.
分析一下龍涎香嘅化學成份.其中大概25%至45%係一種稱為龍涎香醇(Ambrein,分子式C30H52O)嘅物質,佢造就咗龍涎香嘅特殊性質.新鮮嘅龍涎香因為沾有抹香鯨嘅屎而有刺激性嘅臭味,但等佢成熟之後會產生類似麝香嘅香味.
龍涎香早喺9世紀時嘅伊斯蘭世界就成為貴重嘅商品,用嚟做香薰,催情劑,香料同特殊藥材等,當時龍涎香被視為一種神祕嘅物質.喺1574年,一位法蘭德斯嘅植物學者Carolus Clusius首度提出龍涎香係抺香鯨消化道殘餘物嘅理論,呢個學說要等到1712年美國開始大量捕捉抹香鯨之後先普遍被人接受.到咗20世紀,可取代龍涎香嘅化學合成物質先至面世.
保育現狀[編輯]
比起瀕臨滅絕嘅大型鬚鯨,抹香鯨嘅處境似乎好咗好多,現今世上估計重有幾十萬條抹香鯨,食物來源並唔係人類漁業嘅主要目標,而佢哋位於較深海域嘅棲息地喺污染同埋人類破壞上亦比較輕微.然而,捕鯨嘅後遺症已開始浮現.過去捕鯨者會選擇性捕捉體型較大嘅成年雄性,雄鯨大量被捕殺嘅結果可能減少懷孕率並增加雌鯨,幼鯨群俾虎鯨攻擊嘅可能性;另外有研究發現抹香鯨族群之間嘅基因差異度極少,原因可能係同雄鯨大量被捕殺有關.今日對抹香鯨最主要嘅威脅係漁具纏繞同埋船隻嘅碰撞意外.
喺香港,2003年7月21號,一條重在生嘅少年雄性抹香鯨被發現喺西貢西灣擱淺.遊人同研究員,漁護署人員同兩名獸醫花咗好多個鐘都救唔返佢,漁護署獸醫最後將佢人道毀滅.屍體後來被拖到萬宜水庫西壩一塊空地埋葬,等日後攞骨嚟做標本.
參考[編輯]
- 《鯨與海豚圖鑑》
- ↑ Cetacean Specialist Group (1996). Physeter macrocephalus. 2006 IUCN Red List of Threatened Species. IUCN 2006. Retrieved on 06 May 2006. Database entry includes a lengthy justification of why this species is vulnerable


text:
本應我地係plan 咗去迪迪尼的, 但係起身好似唔係咁好天, 所以cancel 咗, 跟住我地大家瞓多一陣先再起身, 就係咁, 我大約一點幾去到大圍站會合丙丙
本來丙丙話去赤柱, 咁去到銅鑼灣先食野, 但係我好肚餓了, 仲要係去到銅鑼灣先想食乜, 肚死我咩, 跟住我突然想起紅磡的三河屋, 咁同丙丙講我要去個到食, 咁佢就帶咗我去了
丙丙話佢age 3 果响果到住過喎, 知點行, 最終我地都係走咗一個圈先搵到, 都算快
我地去到都已經係2點幾了, 佢2:30 就lunch closed, 但好彩係無乜人等, 但店內桌子好小, 密密的座得唔係咁舒服, 用即棄的杯裝水裝茶
入面多數人都係點拉麵同豬扒飯, 我地點咗天婦羅烏冬同咖哩豬扒飯
先講天婦羅烏冬, d烏冬做得好多, 好滑, 湯底有鰹魚的味道, 唔知有無食對呢
直得一讚係佢d天婦羅係分開上的, 3有隻蝦, 1條小魚, 1件冬菇, 1件茄子同1件番薯, 都真係好多丫
咖哩豬排飯 -- 咖哩都算好香, 但d飯好唔得, 太淋了,而且只係暖唔熱, 豬排都ok, 但稍薄, 我見好多人叫白汁豬排飯, 同佢仲有好多其實特別的小食, 下次試下先
呢餐成為 $106, 都真係好平, 仲要唔洗加一, 但個老的店員有點惡, 好似想食人咁, 後生果個就好好多
仲有係佢隔離店有日本小食賣, 唔知係唔係同佢有關連, 但係d野係超貴, 一罐果汁酒要賣$18, 但超市只係大約十完咗右
去果時經過有幾間美髮用品, 所以我地食完飯行番去買野, wah, 呢到超平丫, 之前响廟街到賣已經係平, 但呢到仲平, 我買咗hair loction, 响廟街賣要$6x, 但呢到$4x..., 下次都响番呢到買先
跟住我地去咗吉之島行, 丙丙話買野煮比我食喎, 行過見到又有期間限定的牛蒡薯片, 記得之前响味+味到食過牛蒡天婦羅, 超好味, 今次都要買番呢個試下先...
味道都ok, 但無乜特別囉.


text:
二十六個月至二十七個月閒記
十一月十四日
Tiba嘅朋友生日呀 我地一大班朋友去佢屋企bbq
壽星公住村屋 成楝都係佢family架呢 一楝三層再加埋天台
我地喺天台度燒野食 天氣好凍 bbq啱晒喇
阿ti呢身豹妹打扮型唔型呀? tima比九十分呢~
初到陌生嘅地方 阿ti仲可以笑得咁開心 抵讚
之後仲肯叫人 冇之前咁扭扭拎拎 lu
就係呢幾條樓梯 阿ti一時要落樓睇bb 一時要小便 真係....
行到阿媽索晒氣 攞晒命呀 囡~~~
初初仲肯v手比tima拍照 之後...見tima舉機就嬲爆爆...
哇 開始燒喇 阿ti都拎定枝可樂埋位 佢話要燒腸腸
點解企得咁定比tima影? 因為有可樂飲嘛 嘻嘻
是次bbq嘅肉類都腌得好好味 仲有海鮮tim 真係飽到暈...
睇下兩父女 真係好合拍咁" v "晒手 哈哈
阿ti呢個笑容係tima最鐘意嘅 I love you!
個天台係唔係好大呢? 仲有大射燈射住 夠光猛!
阿ti就係為左呢個靚bb著晒迷呀
好開心喺度認識靚bb同靚媽媽 希望我地嗰日冇嚇親你啦
(阿ti過份熱情嘛 呵呵)
呢隻小魔怪 坐喺度就嬲爆爆
一企起身 就熱力活力無限 真係捉雞咁捉....
有蜆配凍白酒 仲有紅酒
呢d燒帶子同大蝦都好好味 正!
見唔見到有電視呀? 呢d咪叫一流享受咯 咭咭
阿ti周圍"推車賣野" 好快就比tiba一手"的"起
驚阿ti會仆親? 唔係 係佢狂推張凳 太吵耳喇
依家阿ti嘅食量好驚人架 食得多過tima
成條腸 半塊扒 係咁吞 tima驚下次人地要計埋佢人頭夾錢呀
哩哩哩 食完腸 仲指住人地隻雞翼...
哈哈哈 我地嘅戰績 呢度係一部份咋
住村屋好多時要送貨 還掂都係 梗係order樽裝啦 真係好飲好多架!
各位觀眾 有隻"異形"嚟左同壽星公祝壽呀
於是tima同阿ti都捉住佢嚟影相
哈哈 呢隻....唔洗排隊就可以影架喇
最後 阿ti終於知道平日見嗰d "異形" 係人扮嘅...
Alex哥哥 生日快樂呀!
tima祝你健康快樂 日日都幸福 $多到數唔晒...
Tiba話永遠同你都係最好最好嘅朋友!
tiba嘅小小心意 送比你 賀你牛一!希望你鐘意魔鬼~


text:
Tuesday, August 11, 2015
感觸
點解咁感觸? 因為本身老人家住係FL,自己兩個仔都係NY, 所以如果有咩事,真係無人知, 而我自己就諗,我自己係NY, 如果我屋企人係香港有咩事,我可以點做呢? 雖然話就話兩老吾算得上係大年紀,一切都暫時正常,但病痛呢家野真係好難講,而佢地都吾會話去check up呢樣個樣,唉,搞到我都好吾開心, 我係覺得,咁耐以來,除左幾年前返過去探佢地,其他時間,我都要佢地travel咁遠來探我,我覺得自己好無用,眼見好多朋友都會返去探屋企人,而我就因為有小朋友吾方便呀,所以吾返,唉,我好不孝呢! 佢地明白既,但到老左,我都吾知點算,或者我諗得太多吧. 好彩香港都有個家姐去照顧佢地,點都好過無人無物卦.
點都好,人生就係咁,作為父母,應該會明白子女既難處,我希望到我老左,我兩個女會陪下我,一齊食下飯,吾好離我咁遠就好啦.
37 comments:
如果可以,或者妳帶一個女返去探下佢哋一兩個星期都好,免得將來“愛得太遲”呢!ReplyDeleteReplies
我相信妳父母明白的,佢地心目中只想妳地開開心心ReplyDelete
有時間咪帶兩個女探下佢地Replies
應該都係,係自己覺得內疚je....Delete
希望下年成事啦
明白你心情呀~~見到父母年紀開始大,就會擔心多咗,何況你地分隔兩地,不過你有家姐係香港就唔駛太擔心嘅~~ReplyDelete
好似樓上Olivian咁講,佢地明白嘅,不過有時間咪返嚟探下佢地,雖然會辛苦D,但你自己有機會返嚟長大嘅地方,見下老朋友,都會開心嘛~~Replies
其實都想返,我都成6 年無返過,但timing 好似夾唔到,唉.Delete
希望下年ok 啦
Mrs. Wu:ReplyDelete
~我覺你娘家個邊,都算係開通嘅人, 你娘家會明白你!! 你唔好咁guilty啦!! 遲啲小朋友大啲, 你返去香港, 實無問題啦!!
~原來你係公司做咗咁耐, 仲同公司上上下下培養咗感情. 你份工除咗earn 到生活費, 仲有埋友誼.Replies
佢地明既,係我覺得自己好衰,始終人開始大,都想對多d 自己屋企人.Delete
係架,10 年感情得來不易,所以好開心
哇,十年啊,好難得,不過最難得係同公司同事咁CLOSE,我公司D人就冇咁CLOSE了~~~ReplyDelete
等EMMA & HANNA 大左,你地可以多返HK架啦 ^^
好期待到時可與你一聚 ^^Replies
我公司細,所以關係無咁複雜.Delete
我都期待見你d 小朋友呀!希望下年成事啦!
等倆姊妹再大少少, 你地一家多d返黎探下公公婆婆咪得囉, 到時仲可以同我地聚下添啵~ReplyDeleteReplies
哈哈,最重要係你地啦,support 左我咁多年. 其實唔係揾excuse, 湊住兩個上機咁耐,我都有d 淆底 XDDelete
其實我覺得做父母嘅一定明,你遲D方便咪安排吓帶埋D女一齊返來囉﹗ReplyDeleteReplies
佢地無怪我,係我自己覺得唔心安je.....Delete
希望下年有機會啦
為人父母一定會體諒自己兒女, 同埋最安慰就係見到自己仔女過得開心幸福, 生活安穩,相信你父母都一樣ReplyDelete
再過一兩年兩個女女大啲再計劃返嚟囉Replies
應該都係既,佢地明白,係我自己唔心安je, 有時一個午夜兇鈴真係有d 驚架.Delete
希望下年有機會啦.
我哋個個有小朋友都返, 有啲仲年年返. 有時係行第一步最緊要. 一直只擔心唔行動就好難成事. 一於請假買機票!ReplyDeleteReplies
唔係揾 excuse 既,今年mr wu 岩岩轉工,請唔到假,跟住佢唔比我同 emma 返,hannah 又岩岩開始返學又唔想skip school.... 不過anyway, 呢幾年 timing 麻麻, 希望下年有機會啦.Delete
我哋個個有小朋友都返, 有啲仲年年返. 有時係行第一步最緊要. 一直只擔心唔行動就好難成事. 一於請假買機票!ReplyDelete
我都覺得返過第一次就會成事!支持你ReplyDelete
Mrs. Wu, 唔好唔開心啦, 不用太多 忋人憂天 ! 凡事向好的望, 有事時能隨機應變就得 !ReplyDelete
現在做好媽媽的責任已不易啦....!!Replies
又要做人地媽媽,又要做人地個女,原來真係吾易Delete
希望你快快回港與家人聚聚.ReplyDelete
亦不忘我地喎,霸住你4小時就夠.Replies
家人固然重要,你地都重要呀,點止4個鐘呀,哈哈哈Delete
傻瓜~唔好亂諗嘢,你爸爸媽媽一定會明白你.雖然你哋隔得遠,但我相信佢哋都感受到你對佢哋嘅愛ReplyDeleteReplies
我一有少少吾開心野發生就會亂諗,呢個壞習慣真係要改!Delete
湊住兩個,莫講話返HK,出街都已經煩過人,真係要好好planning
有同感,所以生小朋友起碼要兩個,當一個出外闖時,仍有一個留低陪父母!ReplyDeleteReplies
咁你有打算未,嘻嘻. 好彩家姐係HK,有咩事都有佢撐住Delete
傻O既, 唔好諗咁多~ 有D人, 住得近, 都未必會關心父母~ 你對佢地O既愛, 佢地一定會知GA!!!ReplyDeleteReplies
咁又係,住得近其實反而關係差,或者我應該覺得開心,吾係住得咁近,無咁多衝突Delete
有同感,所以生小朋友起碼要兩個,當一個出外闖時,仍有一個留低陪父母!ReplyDelete
其實我自己父母係hk, 我都唔係成日見, 有時人大左就有自己生活, 可以做既就係珍惜見面既時間:)ReplyDelete
你兩個寶貝咁乖, 一定會成日陪伴你既:)Replies
咁又係,有D人就算住得近,都未必成日見到呀.Delete


text:
搞好租車手續,攞埋車都已經 9:15.我地預訂左 11:00 去參觀 G.H. Mumm 香檳酒莊,由巴黎去蘭斯 (Reims) 要一個半小時,其實時間只係剛剛好,所以我沿途都以剛唔超速既速度行車.好好彩剛好 10:55 去到.
不如先介紹下咩係香檳區,香檳區位於巴黎西北面,因為土壤及降雨量既關係,令到該地區非常適合釀製香檳酒.法國法律更指定只有香檳區出產既酒先可以叫香檳,其他地區出產既只可以叫氣泡酒.香檳迷於香檳區一定要去蘭斯 (Reims) 及埃佩爾奈 (Épernay) 呢兩個鎮,因為出名既 Moët & Chandon,Dom Perignon,Krug,G.H. Mumm 及 Venve Clicquot 都來自呢兩個鎮.
我地先去位於蘭斯既 G.H. Mumm 香檳酒莊,參觀香檳酒莊有三個價錢,三個價錢都會有專人帶領去參觀酒窖,並講解釀製香檳既方法.三個價錢唯一分別係最後品酒既酒,最平 €20,可以飲一杯 G.H. Mumm Cordon Rouge 最平既香檳,另外 €28 就有一杯 Cuvee 既香檳,最貴既 €39,就有一杯 Blanc de Blancs (100% Chardonnay) 及一杯 Blanc de Noirs (100% Pinot Noir).我地兩個人一人選最平,一人選最貴,咁就可以試下平酒,又可以試下貴酒.
試酒前,我地先參觀左地下酒窖,酒窖面積非常之大,所有通道都要比個街名,冇名真係有可能會盪失路.成個參觀過程大約35分鐘,第一次參觀酒窖既,真係好新鮮,好有趣!
到重頭戲試香檳,我地由酒窖上返去地面,安排去到一個品酒區,有位著住禮服既法國高大男士,用高貴既手勢倒出一杯杯晶瑩剔透既香檳,香檳幼細既氣泡係杯中慢慢升起,睇見已經好開心!我先飲 Blanc de Blancs (100% Chardonnay),唔會太甜,入口乾身,但講唔出同平時飲既普通香檳有咩分別,貴左係邊?跟住飲平既 G.H. Mumm Cordon Rouge,嘩!兩隻酒一齊飲黎比較,即刻分到隻貴野真係好飲好多,冇一種苦澀味,好香醇!
本來一個鐘既參觀,我地因為慢慢品酒,又去買下香檳,搞到差唔多玩左兩個鐘,大約 1:00 先離開.我地預約左 2:00 參觀位於埃佩爾奈既 Moët & Chandon 香檳酒莊,而家淨返一個鐘時間,要揸車去又要預時間食午餐,時間好緊迫.
因為真係冇咩時間,我地係埃佩爾奈市中心一間麵包店,買左麵包上車快快食左就算.跟住揸車去 Moët & Chandon ,又行錯少少路,搞到遲左 10 分鐘到,錯過左介紹 Moët & Chandon 歷史既環節.
先講講參觀既價錢,又係三個價錢,包參觀酒窖同品酒.三個價錢既分別又係在於飲唔同既酒.最平 €22,有一杯最平既 Moët Impérial,€28,有一杯 Moët Impérial 同一杯 Moët Rosé Impérial,最貴既€35,有一杯 Grand Vintage 同一杯 Grand Vintage Rosé.我地又係選擇一個最平加一個最貴.
因為我地錯過左介紹 Moët & Chandon 歷史既環節,直接就去睇左個幾分鐘既介紹影片.然後就有專人帶我地去酒窖,酒窖內同 G.H. Mumm 既差唔多,不過就更加大.
去到酒窖既盡頭,有一間間房,房內就係品酒區.入到去有兩位西裝友係度倒香檳.我地 €35 既朋友,係有一杯 2006 既 Grand Vintage 同一杯 2006 既 Grand Vintage Rosé,有 Vintage 香檳,仲要平過 G.H. Mumm,好抵呀!呢兩杯 Vintage 一跟 Impérial 一齊飲,即刻高下立見,貴既 Vintage 真係貴得有道理!參觀完兩間香檳酒莊,我已經飲左四杯香檳,飲到醉醉地!
黎個總結,我覺得參觀酒窖,兩間都係睇差唔多既野,所以搵一間去睇已經好夠.而品酒方面,Moët & Chandon 出 Vintage,嬴晒啦!另外係賣酒既地方,Moët & Chandon亦多左好多特別版既酒,精品及酒杯等售賣.所以我覺得如果黎香檳區,走去 Moët & Chandon 參觀酒窖及品酒就夠,跟住去其他小型香檳酒莊試下酒,就仲好!
Moët & Chandon 係位於埃佩爾奈既香檳街 (Avenue de Champagne) 上,呢條街有好多其他大大小小既香檳酒莊,好多香檳迷都走去小香檳酒莊內,一對一跟香檳酒莊既人一面傾酒,一面品酒.我地都入左幾間去睇下!
見太陽仲未落山,我地揸車去左附近既葡萄園,影下即將變成香檳酒既葡萄.
由埃佩爾奈揸車返去蘭斯,係蘭斯聖母院 (Cathédrale Notre-Dame de Reims) 附近泊左車.跟住就行左去蘭斯歌劇院 (Opéra de Reims) 一帶,呢度係蘭斯最旺既地方.我地見有間餐廳叫 Cafe du Palais,內有好多人,估佢都唔會太差,所以就係呢度食晚餐.餐廳有八十幾年歷史,店內四周都放滿不同既藝術品,好似一家小型藝術館.後來上網搵,呢間餐廳仲係米芝蓮推介既餐廳.
係香檳區食晚餐,點可以唔叫枝香檳!我地得三個人飲,飲一支又太多.呢度好貼心咁有 37.5cl 細支既香檳,最厲害呢間餐廳有自己品牌既香檳 (Champagne Cafe du Palais),價錢只係 €24 一支,更係要試下啦!
餐廳有個晚餐,€39 可選一頭盤,一主菜及一點品.頭盤我叫左個自家製鵝肝配多士及沙律,個鵝肝黎時嚇左一跳,件鵝肝成磚牛油咁大,好誇張!不過件鵝肝好好食,雖然超大件,但都食晒!老婆試左個帶子大蝦沙律,足晒料,唔錯!
入黎餐廳時,見佢個甜品櫃好多好精美既甜品,我地個餐可以任點一款,太好啦!我叫左個一入門口已經吸引左我既蘋果蛋糕,侍應仲話呢個係佢地既招牌甜品.呢個蛋糕好甜,不過我鍾意.但係之前既頭盤同主菜太豐富,搞到我好飽,所以只係食左三份二個蘋果蛋糕就頂唔順.
食完飯就揸車返巴黎還車,去埋入油,大約二個鐘先返到去.王生可能因為心急返巴黎,佢超晒速.後黎返到香港收到兩張超速告票,一張罰 €90,另一張罰 €45,好鬼貴!


text:
章姓宝宝起名大全-章姓男孩女孩起名大全-章姓氏名字大全
[本字]章 [简体笔画]11 [部首]立 [姓名学] 笔划:11; 五行:火 [繁体笔划] (章:11 )
以下名字由系统自动生成,并非全吉名字,因个人喜好,文化,及审美不同,不一定能够符合您的要求,更多的是为您提供一些起名方面的思路和参考;
章姓男孩宝宝名字:
章崴棠 章宗亦 章道奎 章莫尧 章斐谊 章鸣州 章伯升 章恺竹 章旻玉 章皑弛 章兵豪 章境业
章今翱 章良乘 章煜尤 章万雨 章顺讯 章玹桥 章信青 章都润 章明浩 章昱睿 章郝秋 章东雄
章彬同 章晓圳 章将汇 章彭可 章呈竣 章旺骐 章清英 章弟钎 章元潼 章坷悟 章温泰 章喧崴
章韩哲 章均声 章新可 章阳州 章奥暄 章本汐 章金郝 章贵恒 章讯鸿 章曦星 章远义 章荣迅
章崇彦 章吉绮 章智顺 章镕钓 章旖宗 章景亮 章坚康 章利威 章峰震 章靖胜 章铠邦 章皑旨
章梓冀 章加基 章振贞 章桤亦 章和喧 章墉剀 章可希 章杭晁 章渊阳 章千辰 章玉翔 章骅贵
章琛祥 章启舜 章珽然 章帝仁 章宇鸿 章博湘 章宝先 章坚赋 章今荣 章祖梓 章汐享 章秉羽
章本茗 章益元 章斌纯 章豫州 章哲肃 章鸿奇 章先珝 章栋晃 章镕加 章乘志 章翌汎 章宗淇
章晋珅 章汉章 章吉煌 章境仲 章宏熙 章立青 章玮齐 章棠珀 章国桤 章钊旻 章枫左 章旖谊
章文臣 章梓丞 章亦琰 章乐贵 章凡业 章钓亮 章进洪 章亘旻 章明玮 章剀泓 章奉今 章睿震
章轼百 章尉颍 章靖远 章晟邦 章可宗 章俞晃 章晖智 章越悟 章迎涵 章珅恺 章雄予 章虹嘉
章汐骅 章铠宝 章修麒 章弛威 章辛如 章帅旺 章士左 章锐冀 章权德 章崇珀 章起文 章晓梓
章纯喧 章煌轲 章高威 章诩印 章珂韦 章绮元 章全森 章奔合 章忆雄 章林清 章珉智 章舜贵
章陌熙 章迪皓 章济匀 章秦铂 章铉钰 章致珽 章誉晟 章益楠 章品将 章震陆 章崇奥 章玟方
章如纲 章喻语 章统汐 章玮骏 章左堂 章国君 章涵韩 章延基 章启儒 章郅峰 章云坤 章承成
章匀弟 章海阳 章哲祺 章珉国 章希颍 章旻英 章枫彭 章浩邺 章顺倡 章昂亦 章玉豪 章喧迪
章琼扬 章翱理 章业科 章奎哥 章懿声 章建昱 章瑶磊 章开举 章祖文 章印晃 章曙秦 章郅佟
章旺盛 章徵泷 章欧远 章奉赋 章傲群 章尤峰 章弛洪 章呈锦 章震佳 章尧铂 章君万 章陌景
章姓女孩宝宝名字:
章芪谷 章永晴 章宜婧 章润蓉 章贞妮 章诚蓝 章雪若 章佟亚 章蔷俪 章雅杰 章玮春 章聆煊
章甜鹭 章易恒 章柯俐 章晔丰 章茜雨 章韶方 章娉丹 章帆秀 章泰莹 章玥婻 章瑛智 章婷汝
章栖芪 章颖宜 章婕润 章奴贞 章琼诚 章啬雪 章珑佟 章菡蔷 章朝雅 章真玮 章均聆 章贤甜
章合好 章童钓 章悦甜 章彩逸 章青皑 章旻莹 章焉境 章曲伊 章智柯 章蓉予 章叶沁 章云暄
章瑾阡 章允玲 章盈本 章筠硕 章昕雨 章娟雯 章晨欧 章潼格 章谕慧 章媛旖 章娴妍 章霄红
章俐栩 章鹭合 章玟童 章奴悦 章米彩 章芯旻 章婧青 章珮焉 章辛曲 章颖智 章锦蓉 章乐叶
章荧茹 章立晨 章雪越 章丰滢 章茜玉 章才婷 章彩鸣 章靖奴 章泽淇 章榕盈 章尹月 章妍荔
章芃本 章娟其 章凯妘 章庭旻 章格姿 章科蓝 章妤旖 章济雯 章星羽 章萧钧 章境麒 章璐亦
章昭荧 章英立 章阳雪 章箫丰 章玲茜 章可彩 章菁靖 章婓泽 章杰榕 章迅尹 章虹妍 章菡芃
章晔玥 章蓝嬿 章弘丽 章卉希 章亮伊 章甜晶 章洋敏 章荧俪 章楦姬 章晗柔 章云娜 章如韶
章沁之 章桂雨 章思蓓 章薇宁 章滢婻 章蔓莘 章旻雪 章玉好 章珮沐 章夏宸 章逸昕 章茹阳
章雯妤 章玮晔 章合蓝 章奕弘 章易卉 章尹亮 章尤甜 章汝洋 章渲荧 章叶楦 章诩晗 章清云
章立纾 章曦菡 章容香 章惠嘉 章岢浩 章莺航 章艺婧 章珍迪 章委奕 章俪君 章之彤 章丰泰
章清苛 章璐冰 章润钓 章鸯枫 章宠姿 章沛育 章陆匀 章焉妘 章衡珮 章玉诩 章滢虹 章逸吉
章禾珑 章允庭 章燕晴 章妹咏 章淑誉 章迎苹 章叶甜 章敏昀 章沁纤 章锦文 章妮薇 章瑛晶
章妘思 章妹芸 章宝柯 章灵航 章潆尚 章汐依 章宠品 章兰柔 章泷纭 章汎纯 章琼千 章嘉迎
章丰亚 章蔓桓 章孜娜 章润香 章滢盈 章聪亭 章洁燕 章秀均 章嫒雪 章颖泰 章娴佟 章旻鹭
章贤谷 章蓉陇 章莹妘 章韦妹 章瑶宝 章靓灵 章朵潆 章宸汐 章彗宠 章瑛兰 章菡泷 章茗汎


text:
Fly Eagles Fly禮拜六﹐晨早五點幾起身同技安去左係Lehigh 既Eagles Training Camp.
先前見公司會有VIP tent, 叫我地email sign up, 諗住技安會鐘意就 sign up 啦﹐都無諗住會得既﹐呢D free 野我重來都無中過架麻.點知又俾我得左﹐後尾星霸先將婚禮改期到8 月4.無計啦﹐唔想時時俾人話我顧教會同朋友多過家人﹐唯有禮到人不到啦.
7 點幾去到Lehigh, 沿路都見到好多著住Jersey 既fans.D人真係好crazy 架﹐一家大細﹐帶埋stroller 黎既都唔少.其實practice 咋麻﹐但係都會有成萬人去﹐真係誇張﹐我諗同唔使錢有關啦.D人一早去霸位﹐甘VIP既待遇當然唔同啦﹐唔駛同人爭位﹐有自己一個section 既bleacher (不過都係露天既﹐但係D security 好認真﹐有D人偷雞入黎坐﹐就被人請走)﹐個tent 有早餐食﹐有飲品供應﹐重有雪糕添(我9點就食左杯sundae, 覺得有點兒折墮)﹐又有私家流動廁所.甘除左我地﹐novacare 同snapple 都有個tent既.食完bagel﹐我地去坐啦﹐我好醒目甘帶左本書去﹐終於開始睇本買左成年既The Tipping Point 啦 ﹐唔錯﹐係一本可以令人諗下野既書.不個後尾見多人就費時睇﹐驚俾人話唔尊重大會甘.烈日當空﹐又無帶sunblock, 好彩都無晒甩皮.10:30 終於完左morning practice, 去食lunch, 有個唔知叫咩Brown 既player 黎講野同簽名.食完野我地都走啦﹐如果唔係蕩失路﹐其實1:30 都會返到﹐但係太累啦.本來諗過stop by reception 既都係唔好啦﹐夜晚又要去食飯﹐都係返到屋企沖個涼訓兩個鐘好過.
婚禮就去得多啦﹐去D sports 野都係首次, 雖然要晨早起身﹐不過都算係一個唔錯既新體驗呀.


text:
2016/05/10
親子Hea遊芭提雅+曼谷6日5夜 - Day 3 (下)
一見到藍綠色既海上, 心情就自然會放鬆, 加上有陶寶B陪莎拉玩, 見到佢好傻瓜咁去衝浪, 真係好開心, 如果有成個星期咁對住個海嚟Hea就真係wonderful.
玩咗陣都肚餓了吧, 簡簡單單叫咗啲水果及一啲Finger food一齊醫吓肚. 雖然啲食物未必係好好味, 但係對住個無敵大風嚟食就真係好嘆呢.
食飽飽之後, 陶寶B就繼續再玩大戰Samae beach.
之下上網做research時都知道其實可以由Samae beach行去Tien beach, 不過我地有小朋友同行, 所以就無去explorer. 唔覺唔覺就玩到3pm, 係時候返去Pattaya啦, (記得keep好回程啲船票呢), 今次我地早所以就有上層坐呀, 吹吓吹吓海風真係好容易瞓著呢.
到達碼頭後就見到地吓有一排既鍾係度, 原來係今朝出發時啲工作人員同遊客影既相之後就整咗個鍾, 真係識做生意呢.
既然今日個身都濕了, 不如返酒店繼續玩水啦, Yeah!!! Mercure 呢間酒店雖然細細地, 但係都有兩條滑水梯, 一條啱小朋友玩, 另一條就啱大朋友玩, 真係你又開心我又開心呀.
除了滑水梯之外, 仲有各種水桶及噴水設施, 所以小朋友一定可以玩過痛快呢.
曬到熱熱地最爽就係飲返杯冰凍既飲品, 咁樣先叫渡假!!!!
玩到唔唔肯走既陶寶B, 最後要答應佢明天再俾佢玩先肯走呢. 沖個涼後又再出去行吓街, 因為今日都係音樂節既關係, Beach road一樣都係封咗, 所以今日就唯有包爽條出Royal plaza mall順便去”香港炳嫂”唱錢. 去芭提雅玩既香港人, 好多時都會搵“香港炳嫂”, 因為佢唱錢既rate唔錯, 二來可以安排各類門票及包車, 不過莎拉至like就係去佢度買手信, 因為可以試食後先決定買咩, 二來佢既價錢都好實惠, 所以莎拉係度買咗好多食既手信返去俾公司既同事.
因為今日target係要買手信, 所以就簡單啲係Central festival既food court食dinner之後可以順便買手信. 嚟到泰國又點可以唔食車仔檔pancake呢, 就算飽都要食呀. 檔主熟練既技巧, 三兩吓煎一煎就有好味既香蕉pancake食, 完美既一天就由此作完給喔.
Subscribe to: Post Comments (Atom)


text:
2016年7月10日 星期日
兩個月
話咁快我已經兩個月大啦﹗為咗紀念呢個咁重要嘅日子,媽媽同哥哥特登安排我同伍餐肉哥哥一齊影相,媽媽話哥哥當年都有咁樣同伍餐肉哥哥影相㗎,佢哋想我延續呢個傳統喎...
我宜家一日食五至六餐,全人奶用樽餵每四個鐘食150ml,開始越來越唔肯埋身食,成個月都只係成功埋過兩三次身,仲要係瞓到矇矇鬆鬆嘅情況下當媽媽奶咀咁啜住瞓咋(無一次食到一餐),一清醒即爆喊推開媽媽(艾菲:好傷心,嗚...),媽媽開始擔心我再大D會更加唔肯埋身,甚至有時會心灰意冷到想放棄餵人奶(艾菲:特別係之前奶量忽然急跌個星期),但眼見我對節瓜腿成功谷多一節出來,頭圍身長同體重都跟住自己條成長線有所增長,又覺得應該再堅持多一陣.
我暫時未有戒夜奶嘅意思,仲成日越夜越精神,日頭好好瞓嘈極唔醒,一到凌晨十二點就醒晒,碌大眼笑晒口咁撩人玩,搞到爸爸媽媽大叫頭痛,不過最近都有D小進展,間中會喺飲完凌晨餐奶後拖到五至六個鐘先再食,等佢哋可以瞓多一陣咁囉.
而呢個月嘅最大進步係終於適應自己張床,唔會再一落床即醒或爆喊,亦開始識得自己瞓唔使人抱住瞓,自己啜住個奶咀一陣就自然瞓著,基本上我要瞓你係唔會阻到我,我唔想瞓你抱我幾粒鐘都唔會肯瞓.
媽媽讚我係個開心寶寶,成日飲完奶或者poo poo完會好開心咁喺到甜笑,仲開始識得撩人玩,你同我講嘢我仲識得「un」一聲咁應返你㗎,不過媽媽就話我比哥哥當年黐身,成日喊到七情上面咁扭人抱,搞到連哥哥都識講「嘩﹗你使唔使喊成咁呀?」(艾菲:真係有眼淚仲要喊到眼蓋紅晒好誇張㗎).
我宜家開始望到多D嘢,會成日望住爸爸媽媽嘅後面發呆,最鐘意望客廳幅幾米砌圖,又識追住床鈴D公仔來望,而條頸仔都開始有力,識得自己兩邊擰唔會瞓到頭扁,tummy time時仲已經可以靠自己撐起個頭仔一陣.
呢個月無再同媽媽玩交換脂肪,媽媽體重無回落跡象,肚腩仔都無收到,仲為咗keep住奶量而變得大食咗添,眼見佢為我嘅犧牲實在無以為報,唯有努力D繼續飲多D奶,送返個肥面珠同雙下巴過佢啜吓啦﹗
訂閱: 張貼留言 (Atom)


text:
0:11 細個嗰陣,我時時都想做超級英雄 拯救全世界,等個個都快樂 但我亦知道要有超能力 至可以夢想成真 所以我開始咗幻想旅程 尋找從氪子行星而來嘅跨銀河物體 雖然好好玩 但無乜效用 大個之後,我明白 科幻小說唔係超能力嘅來源 所以我轉為開展真正科學之旅 探求更有用的事實
0:41 我嘅科學之旅響加州嘅柏克萊大學開始 響嗰度我參予一個長30年嘅研究 嘗試響舊畢業年冊 入面嘅學生照片度 量度佢哋一生人 成就同快樂程度 只要量度學生嘅笑容 研究員就可以預測到 被研究嘅人嘅婚姻 有幾美滿同長久 響統一嘅快樂測驗入面 研究對象會得到幾多分 又有幾啟發人 有次響紀念冊見到奧巴馬嘅相 第一眼見到佢張相 我以為佢嘅超能力來自佢個超級衫領 但我依家知道佢嘅超能力響笑容入面
1:24 另一個新發現係 來自2010年響偉恩州立大學嘅研究計劃 研究1950年代前 大聯盟球員協會嘅棒球員卡 研究員發現 球員笑容嘅大細 其實預示咗佢嘅壽命 嗰啲響張相度無笑容嘅球員 平均只有72.9年命 而露笑容嘅 平均有成差唔多80歲命
1:52 (笑)
1:54 好消息係我哋天生會笑 用三維超聲波技術 就可以見到響子宮入面 成長緊嘅胎兒面露微笑 佢哋出咗世 多數會瞓覺時 繼續識得笑 就算係失明嘅細路 都識得跟住人嘅聲線去笑 笑係全人類最基本 生理學上大家共有嘅表情
2:20 世界知名嘅面部表情研究學者 保羅艾克曼 在巴布亞新幾內亞嘅研究入面 發現好似高山族族人咁 同西方文化完全無接觸 而且有食人習俗嘅部族 聽到一啲令人發笑嘅情景 亦會顯露笑容 所以無論係響巴布亞新幾內亞 荷李活 甚至響北京嘅現代藝術入面 我哋都會笑 而我哋會因為表達 喜悅,滿足而笑
2:56 響呢度有幾多人會 一日笑超過20次? 會嘅就舉手,嘩 響會場外 有超過三分一人口每日笑多過20次 而少過百分之十四嘅人 每日笑少過5次 事實上,擁有強大超級大量嘅 係小朋友 佢哋每日可以笑成400次咁多
3:22 有無諗過點解同呢啲 時時笑嘅小朋友一齊 會令你笑得多啲? 瑞典烏普薩柆大學最近有項研究 發現見到人笑時 好難皺眉頭 點解? 因為笑容響演化過程上有傳染性 而且會抑制 我哋平時對面部肌肉嘅控制能力 而透過模仿 親身體驗笑容 幫助我哋了解個笑容係真心還是偽裝 從而明白笑嘅人 嘅情緒狀熊
3:58 響法國嘅克萊蒙費朗大學 最近有個模仿研究 會要求參加者分辨 個笑容係真定假 同時佢哋要用個口擔住支鉛筆 去壓抑笑容肌 當無咗支鉛筆,參加者都判別得到真假笑容 但有支鉛筆響個口度嗰陣 佢哋唔能夠模仿見到嘅笑容 而佢哋嘅判斷就有誤差
4:21 (笑)
4:23 達爾文除咗響《物種起源》呢本書入面 為演化立論 佢亦提及面部回饋反應理論 佢嘅理論係話 笑容呢個動作本身 實際上會令我哋覺得更開心 而唔係 純粹感覺良好嘅結果 佢研究入面 亦確實有提到法國神經學家杜鄉 杜鄉利用電擊 刺激面部,得到笑容 唔該,千祈唔好響屋企模仿
4:52 (笑)
4:54 一個響德國做嘅相關研究 研究員響注射肉毒捍菌 壓制笑容肌肉前後 用磁力共振造影 量度腦部活動 研究結困支持達爾文嘅理論 結果顯示面部回饋 改變腦部內神經 處理情緒嘅內容 所以我哋笑嗰陣會令我哋感到愉快 笑容刺激我哋腦入面嘅獎賞系統 就算人所共知 可以引起歡愉心情嘅誘導劑 朱古力都望塵莫及
5:27 英國研究員發現 一個微笑對腦部產生嘅刺激 有2000排朱古力咁強烈 (笑) 仲有,同一個研究亦都發現 微笑可以引起 好似收到16000英鎊咁多嘅現金嘅刺激 咁即係一個微笑值成25000蚊美金 都唔錯喎 試諗下 25000乘以400 都唔少小朋友 日日都好似馬克.札克伯格咁有錢
6:01 而且相比食大量嘅朱古力 笑得多仲可以令你更健康 笑有助於減低 加重壓力嘅荷爾蒙水平 例如皮質醇,腎上腺素同多巴胺 令好心情嘅荷爾蒙水平提高 好似腦內啡咁 亦會令整體血壓下降
6:19 唔止咁 笑容令其他人覺得 你親切可人 響賓尼州立大學嘅研究發現 當你笑嗰陣 你睇上嚟唔單止可親有禮 仲會令你睇嚟好能幹添
6:36 所以無論你想睇上嚟靚啲,能幹啲 減低壓力 改善婚姻關係 或者想覺得好似啱啱食咗大排朱古力 又無付出卡路里嘅代價 又或者想好似響舊外套入面 搵到25000蚊美金響袋 甚至想得到超能力 令你同身邊嘅人 生活得長命啲,健康啲,開心啲 笑啦
7:05 (掌聲)


text:
先講態度問題,上網好多人話Gipsy態度差,寸!我覺得每個人嘅觀感都唔同,Gipsy個樣係比較COOL,講嘢係比較直,有嗰句講嗰句,好似試妝時佢好直接咁話我黑眼圈好勁,叫我返去要做多D eye mask,唔會話好婉轉咁講,冇修飾,呢個就係佢嘅表達方式!加上佢本身把聲沙沙地,講嘢又冇尾音,比人嘅感覺係幾寸嘅,如果接受唔到都幾難頂!
按佢嘅指示,我喺婚前兩個月問佢拎份新娘image report,之後send返我揾到啱心水嘅造型照比佢,仲襯埋我自己已經confirm咗嘅婚紗/晚裝,加埋喺佢website揾到嘅頭飾,仲有rundown等資料!基本上佢覆返嚟嗰份report入面啲資料係同我比佢嘅一樣,即係咩造型親衫襯咩頭飾都係我自己諗同決定,我原本以為佢會有啲唔同嘅idea,點知係零!定係我比佢嘅資料太充足,所以佢冇發揮嘅空間呢!??
佢睇完我個rundown就打電話比我傾,因為佢嘅全日PKG只包12hrs,我中午要去教堂註冊所以要好早出門,MUA六點就要到!如果直踩到夜晚就要加好多個鐘OT錢,所以Gipsy建議佢中午幫我換完妝後就休息,唔跟去伯大尼,四點半先去酒樓會合,咁樣就唔使加OT錢,佢連早過七點鐘到佢都冇加我錢,我覺得都fair嘅!不過佢電話中話到時會預備定D急救用品如假眼睫毛,綿花等比我伴娘,最後都冇比!
到BIG DAY當日佢地好準時到,佢做起嘢上嚟都幾COOL唔出聲,有時都幾惡(對佢嘅助手),但對我或者我啲屋企人就冇咩嘢!因為上午一直好忙好趕,我同媽咪都唔記得比利是佢地到夜晚先補返比,我媽咪問佢連埋助手一共有幾多人,佢話5個!5個!?上午有佢+助手+幫我媽咪同伴娘化妝嘅MUA,夜晚又有佢+助手,點解利是唔係按人頭計而係按人次計呢??不過佢講得出我地都比得起,只係覺得奇怪啲啫!
講返化妝同hair do,可能我自己有化開妝(雖然唔係PRO),之前亦好努力咁研究啲造型,所以要求比較高,我覺得當日嘅妝同頭都比我預期差,亦冇試妝時咁好!
1. 褂LOOK(左),之前我同佢提過我想頭頂整得高D(塊面睇落修長D嘛),但最後都係爭咗少少唔夠高,個髻型又唔夠靚同圓,好明顯喺側面見到個髻係三角型嘅,不過個頭飾真係好靚,另一邊加咗D鮮花,敬茶時兩邊都有嘢睇!個妝都好清好貼(同試妝時一樣,都係碌完面先上妝)!
2. 教堂婚紗LOOK(右),鮮花做花環,上面加個亂亂地嘅高髻,大路嘢應該冇乜難度,我影PW都有整過類似嘅,個花環D花擺得好靚,可惜後尾枕唔夠貼,側邊睇到有泡嘢跌咗落嚟!我對眼本身係一隻雙,一隻多層眼皮,Gipsy用雙眼皮膠水唔係用膠紙幫我痴雙眼皮,而且個位痴得唔好,耐咗就HOLD唔到個型,對眼變咗冇乜神仲好似單眼皮咁添!
3. March in婚紗LOOK(中),諗都冇諗過自已可以襯到all back頭,因為我鰓骨大額頭唔夠濶,all back頭完全表露晒我嘅缺點,之前試妝都有試過真係好唔掂!但係喺最後moment Gipsy游說我整,佢話冇問題,結果出嚟效果好好,好新鮮,亦好多人讚添!!側邊用咗白色鮮花,後面加個閃石頭夾,好elegance!!
4. 迎賓LOOK(左),6個造型中最滿意呢個,spiral fringe本身係我嘅至愛,好多MUA會整到個sprial好幼好工整,我覺得咁樣大舊D亂亂地會型D好睇D,Gipsy整嘅style正合我心意!加上佢嘅頭飾又係超靚,襯晒我件灰+粉紅晚裝!到時酒樓成個妝落晒敷完MASK重新化過,所以個妝又貼返!
5. 敬洒LOOK(中),個頭SET得有D求其,後面一PAT嘢咁冇乜層次,我之前喺Mona Lisa整嗰個仲靚仲自然!呢個頭飾又唔靚,但冇得揀呢個已經係最襯件衫!夜晚我個人已經開始攰,個樣謝謝地,佢仲加重咗啡色eye shadow,我自己覺得成個妝嘅感覺係差咗!
6. 送客LOOK(右),同我預期中嘅造型差好遠,呢個頭係喺佢嘅porfolio度揾到,佢原先嗰個D圈好大好有層次,幫我整呢個冇乜美感,頭頂做得唔夠鬆,側邊同髮尾更加唔知想點,得一束頭髮又散又亂,現場睇好似好D,睇返相就覺得唔掂!值得一讚係D花襯得好靚,紫色襯返條裙,加埋我最愛嘅黃色,好SHARP!同埋最後一個造型用鮮花有個好處,就係唔使去還頭飾!!
總括而言,佢化妝同hair do係靚嘅,整體感覺幾滿意,不過可以再好D囉,加上佢轉妝唔算快,我中午要去行禮,banquet圍數又多,都花咗唔少時間轉妝所以唔係好夠時間影相!我覺得比得咁嘅價錢其實可以有更好嘅選擇,不過佢而家都好似幫人影PW多,可能真係好似傳聞咁講,佢嫌BIG DAY辛苦唔願做啦!
最後仲有個問題,就係中午轉婚紗造型時,佢幫我上咗好多粉喺身,上粉喺身好正常,影相出嚟膚色均勻D靚D,但D粉"hi"晒落件婚紗度,好深色!婚紗公司話好少見MUA上粉上得咁多咁誇張,最後賠咗五百蚊清潔費,喺呢件事上我唔敢評論邊個唔啱,上粉係有需要,但係咪重手咗?定係婚紗公司誇大咗?無從考究,我只係想講返件事出嚟!


text:
2015年4月5日星期日
春遊Werfenweng (中)
好彩31號呢日日頭好好天.
唔滑雪都上山睇吓啦.
山頂除咗個站就乜都冇.
好多上到嚟就即刻滑落去.
影完相落山.
遠處另一個鎮嘅滑雪場
吊車站附近食個lunch. 呢度數埋好似得四間餐廳架咋.
btw太陽下12度著短袖T都唔覺凍.
40 則留言:
咁樣?以前選港姐喺雪地拍比堅尼都唔係咁凍!回覆刪除回覆
最重要係冇風,冇風唔凍㗎.刪除
12度,涼涼地幾好!回覆刪除回覆
有太陽可以話係熱㗎刪除
唔凍之餘, 仲曬到呢.....回覆刪除
咁好天, 你一定裸曬啦.回覆刪除回覆
雖然奧地利人有裸曬嘅習慣,但唔係度度都可以裸架.刪除
有得免費搭吊車咁好嘅回覆刪除回覆
吸引人入住指定地方.刪除
"太陽下12度著短袖T都唔覺凍".........王子可真是龍體壯健 XD回覆刪除
你唔覺凍但你坐喺室外食lunch, 啲食物都好快凍喎回覆刪除
雪山景真係好靚!回覆刪除
天氣好好, 好靚呀.回覆刪除
12度著短袖T,你得架啦!行山就會熱啫!齋坐都唔凍?回覆刪除
風景好靚.有太陽會唔會比較暖?回覆刪除回覆
冇太陽時得幾度咋.刪除
架吊車有啲似360回覆刪除
啲雪都溶得七七八八啦喎,係咪反常地暖?
天氣幾好咁喎, 風景都好靚丫~~回覆刪除回覆
呢日日頭好好天,但係夜晚時大風雪.刪除
依家王子blog新增有環迴靚境睇喎...正丫~~回覆刪除
見到雪就腳痕...XDDD回覆刪除回覆
4月仲有邊度可以滑雪??刪除
日本同加拿大都有,日本有個場可以滑到7月架!回覆刪除回覆


text:
藍色好定格仔好呢?
同你吟一吟
幫襯街邊檔 YoYo錫住王浩信個荷包
贊助商連結
世界冇醜女人,只有懶嘅女人!根據呢個說法,女人係唔可以懶.所以,四年前做咗媽咪嘅 YoYo陳自瑤,生完之後,食得清做運動,條腰 keep住 22吋,仲要日日敷 mask,保住靚樣.
更重要嘅,係 YoYo唔會亂使錢.呢一日,佢經過中環利源東街一個街邊檔,見到啲幾十蚊貨仔嘅大披肩,立即心形眼,停低係咁摷,紅色藍色格仔逐條攞起睇,不知揀得幾開心.
老公王浩信近年雖然愈撈愈掂,但大台份糧始終有限,個女過兩年又要升小學,一闊三大,條數好襟計,慳家做好老婆,抵讚.
陳自瑤唔客氣,逐條拆袋揚起睇真啲.
大披肩幾十蚊一條,抵成咁,戴住口罩嘅陳自瑤眼都大埋.
勤做運動嘅陳自瑤 keep住 22吋腰,老公王浩信都要舉起手指公俾 like.
周家蔚執平價童裝
除咗 YoYo,張新悅同周家蔚亦一樣識同老公慳荷包,自己都搞過童裝生意嘅天明嫂,買衫俾兩個仔,只係幫襯百幾二百蚊就有交易嘅 Zara.
周家蔚除咗買衫俾囝囝,都有買嘢氹吓自己.
幫囝囝由底到面買齊,周家蔚慢慢襯,店員幫手搵碼.
生極都係仔,兩公婆心思思,追番個女.
張新悅齋睇
至於婚後同老公楊哲安生咗三個千金嘅張新悅,雖然夫家好好境,但佢平貴都 like,亦同周家蔚一樣,係平民化 Zara忠粉.
Zara嘅衫幾十到幾百都有,張新悅摸住一樣,個頭又望住另一樣,好忙.
夠鐘 join番老公楊哲安,張新悅睇吓就算.
撰文:八珍


text:
原來新同事係淫底,係公廁,食唔食好
今日大件事 | 檢舉
:1:5
發表於 : 2016-10-07 19:53
五年幾同事, 佢入職一年唔夠就結左婚, 仲有去飲,期間唔知點解平時有意冇意都FEEL佢好似向我放電,有次同班同事gathering佢遲左黎坐老遠特登行埋黎撩我吹水,走時仲叫我車埋佢走, 但果次我冇搓車...sponsored 五年幾同事, 佢入職一年唔夠就結左婚, 仲有去飲,期間唔知點解平時有意冇意都FEEL佢好似向我放電,有次同班同事gathering佢遲左黎坐老遠特登行埋黎撩我吹水,走時仲叫我車埋佢走, 但果次我冇搓車, so一齊搭另一同事車走, 冇事發生,一直下來, 都發覺佢有留意我咁, 直至今年, 有次同事farewell,sponsored 可能我同另一女同事close左d, 坐埋一齊吹水, 佢走時嬲爆爆咁, 係我同佢一齊走先,但佢藉故話要去買野行另一邊,咁年中一次同事gathering, 大家埋位開飯, 我旁邊冇人坐, 佢係正我隔離, 望一望個吉位,就走左去對正我的對面, 成程飯大家間中唔自然眼望望, 到走時, 今次我有搓車, 我車上次gathering坐我旁既女同事黎(佢有人同路車佢走), 即係我唔使車任何人, 係酒樓大堂,大家say goodbye時, 佢有意冇意走去我前面同其他人say goodbye, 係企正我前面, 但冇望我,sponsored 我一時口快bye bye便走去攞車鬆人了, 之後係佢的whatsapp見到同日gathering的日子留言個人狀態係 "越在乎既人, 越是...."到另一次我拍果個女同事返工, 我地工作係輪班同partner成日轉, 好彩上黎成年唔會拍到,就係果日見佢whatsapp留言係lets not fall in love, 我自從年初farewell 後, feel佢對我嬲左冇以前見到咁熱情, so開始多左留意佢, 就咁慢慢....最近上月我同另一同事調左更拍到佢, 本來話車佢返工, 佢話好,sponsored 到whatsapp佢時話老公車佢, 我有點失落, but冇表現出黎, 只答即係唔使車你啦, 佢答係,  >
相關文章


text:
明白與不明白
最近同阿女去賣旗,先知道原來「會主動」買旗既人,大部分都係上左年紀既阿婆,然後輪到中年女人或帶子阿媽同埋上年紀既公公,跟住到女仔,最後先至輪到一眾中青男士男仔.雖然大部分阿婆捐既錢好多人(包括我)都未必睇得上眼,但睇到佢地同細路女打招呼既方法,同埋點鼓勵小朋友既態度,顯得聖經入面果位捐身家既老太婆既故事,原來好合理.
我唔係未聽過已經離開 NGO 既舊同學講過賣旗既錢會點洗,不過我覺得,就算呢個社會真係邪惡成咁,或者呢個外表風光既組織黑暗成咁,做老豆既我,都唔應該抹煞剩番果1%既光明.呢場賭博,我自信輸得起.
果日我帶住佢,先問左佢幾個成人問題,諸如「點解賣旗呀?」「d 錢點用呀?」「點解爸爸要賺錢呀?」「無錢點算呀?」之類連我自己都答唔到既問題.由同佢一齊搣旗仔,一齊揹住個錢袋,然後企響佢後面support佢處理成個marketing + sales + admin + cs既作業,到最後企響佢對面等佢自行發揮,先發覺原來放手唔係難,亦唔係易,只係需要好有紀律咁調節自己個心態,等自己有充分準備既時候,就要決絕咁比佢獨立.
唔否認,同個女賣旗絕對係一個好值得珍惜既親子活動,我要放棄呢個所謂機會去比我觀察佢處事既另一方面,的確掙扎過.老實講,唔係我權衡輕重過,寧願放棄一個機會去換取另一個機會,甚至奢望兩者兼得,而有少少係想體會一下,人係咪一定要明明白白咁犧牲自己好明白既野,然後先可以不明不白咁獲取自己永遠都唔會明白既野.真係一個謎.


text:
3月中,見到去馬爾代夫有特價,叫老公睇,老公一睇就話唔坐馬航,反而見到去沖繩坐商務位,有興趣,問我唔係成日話未坐過商務咩,Package去到6月尾,係我生日,生日坐商務去咪正囉
之前問老公,不如我生日去一個小旅行,當時一口拒絕,話好熱,唔想去,估唔到商務位令佢改變!難得生日老公肯同我去玩(上次生日旅行已經係2009年去東京),上航空公司網睇咗淨機票都4千幾,好似幾抵,所以⋯好快就買咗Package,當時都唔知沖繩有乜玩,完全冇留意過,加上就出發去東歐,個心都飛咗去克羅地亞,諗住去完旅行返嚟先算
去完旅行,睇到網友去沖繩機票只係1千幾⋯吓⋯乜咁平!早知道去沖繩咁平,我呢個Cheap精未必會買商務Package,但⋯都買咗咯,當生日豪一次啦,長途機商務唔捨得坐,短途都好,叫做坐過嘛
Package嘅Mercure Okinawa酒店張相幾吸引,間房幾大,後尾先知係Super Twin,我買Package係Standard,比佢誤導咗,都係自己心急,冇睇清楚,但朋友話間酒店幾方便,通常會將City放後面,不過間酒店1-4/7 Close out,要住3晚那霸先,而連住3晚就送1次晚餐,當然唔會錯過啦⋯hehe(但就限制唔可以住多晚中部),返香港係早機,所以最後一晚都住那霸,中間就住2晚海邊酒店
海邊酒店唔平,所以唔揀咁貴,因為機票佔咗唔少錢,去完歐洲返嚟幾日就訂房,揀咗幾間,其中一間有海景露台嘅評分較低,而且離海灘遠少少,而Rizzan Sea Park Hotel就有私人沙灘, 4月尾已經Book唔到海景房,老公話我次次都訂湖景,海景,但有幾何坐露台吖,咁又係⋯Rizzan喺樂天評都唔錯,又好近沙灘,最後決定就呢間
幾個朋友都話沖繩魚生一般,食嘢同日本有D唔同,沖繩鄉下地方,唔好比,但一般食嘢,租車就比較平
朋友話車程長,要預多D時間,老公主要想去水族館,文化王國冇興趣,玉泉洞⋯剛去完歐洲最大鐘乳洞⋯所以都唔去,諗住去hea
亦有朋友話去過愛琴海,再見其他海岸,沙灘都比下去!果然⋯係事實!但沖繩近,2個鐘機,唔好太高要求


text:
2014年12月10日 星期三
成犬之路 - 由主成犬
好鐘意睇住d奴鎖住比人玩.
諗到佢地又爽又high,但係又出唔到果種感覺真係好爽.
所以小犬都會搵d奴返黎鎖之後再要玩到佢地好爽但又無得出.
每次望住d奴好爽 小犬都會好爽.
但係做主其實好攰.因為每次都要諗唔同既野比d奴做.
而且要鎖奴更需要日常task.所以小犬做主既時候每日都要諗唔同既淫賤task比d奴做.
係真係會諗到頭都爆.玩耐左就開始唔想再玩,咁最後就放走d奴.
但隔左一排又想再玩,所以就又搵下人玩.
本來都係想搵人傾下計,解決內心既需要.
但傾傾下同個主傾左計.
佢問小犬:「不如試下做奴,反正你都有玩具.
玩住網調睇下你爽唔爽,唔爽咪唔玩,爽先再算啦.」
佢再講:「玩奴都要試下比人玩先可以了解d奴鐘意玩咩既,咁下次再玩奴咪會更開心囉.」
聽落又幾有道理.唔試下點可以有多d既經驗去令其他人開心.
傾好左有咩可以玩,就同佢開始左網調.佢話會滿足我既需要.
佢果時就馬上叫小犬鎖cb,然後再講唔同既規矩.
呢個主人鐘意d奴係fit既所以其中一個規矩係每日都要做運動.
小犬都想操fit d既所以就無咩所為就聽話咁做.
鎖下鎖下就鎖左個幾星期.佢問小犬想唔想射.小犬當然想.
咁佢就約小犬實調.
本來小犬都怕怕地,但最後覺得反正都鎖左咁耐自己打出黎好似唔夠爽.
去到主人屋企.
主人就要小犬除晒d衫.再玩下小犬個cb.
主人話小犬你條野咁細用cb6000 唔靚.
之後主人就拎左個cb6000s出黎鎖住左小犬.
主人鎖完之後就摸小犬,摸到小犬好high,但小犬j就係cb入面硬都硬唔到.
因為小犬j岩岩好放入cb6000s,一d空間都無,所以想硬都硬唔起.
而主人就繼續摸小犬,又拎左d玩具出黎令小犬更high.
然後主人命令小犬落街買飯食.當時唔比小犬著底褲,只係一條短褲同一件衫.
而衫入面就係夾住乳夾既狗lin同鎖住cb既狗j.
咁一路行個夾都fing下fing下 又high又痛,而犬j只可以係cb入面谷住.
買完飯返到屋企就馬上要除返衫就同主人食飯.
主人就坐係度食,而小犬只可以狗爬咁食飯.
不時主人都會摸下小犬,令小犬食飯都high high地.
食完飯之後主人問:「小犬鐘唔鐘意咁玩?
鐘意就再鎖多一個星期先比主人milk.」
咁小犬都幾鐘意咁玩,谷住又幾high.所以就答主人ok.
主人就話:「夜啦.走啦.鎖多一個星期先黎比你出.哈哈」
仲有更多之後既事.不過呢個主人玩左大約1個多月就無玩了.
但小犬因為呢個主人由1主變成一隻1犬.
2 則留言:


text:
雖然 Manis 呢本 catalogue 同 Gift Gate 嗰本一樣,將已經推出咗市場嘅貨品翻炒再刊登,不過 Manis 就比較有『良心』,因為就算係翻炒嘅物品,都係 2012 年之內推出,斷唔會好似 Gift Gate 咁,將 2011 年已經推出咗嘅精品都印埋喺最新產品目錄入面.
以下呢頁嘅暖水袋同暖手包,都係今個月推出咗嘅貨品.
Pekkle 暖手包
呢頁就係全新貨色,好靚嫁!唔知幾時會推出呢?期待中...
Pekkle 雙層保溫陶瓷杯連矽膠杯蓋.... 好靚呀!深藍色,『字母湯』嘅設計... 望住個杯就不期然令我唸起 2012 年 Sanrio Gift Gate 嘅入會禮物,應該係相類似嘅款式,當時我話希望個杯有 Pekkle 份,估唔到會『夢想成真』喎.... 必買呀!!
Pekkle 矽膠杯蓋,呢款產品 Manis 之前都已經推出過好多其他公仔款,但係偏偏就冇 Pekkle 份,其實之前 Pekkle 都有過一款綠色矽膠杯蓋,不過當時係唔可以獨立買,要同個陶瓷杯一套咁買,而呢次唔單只可以分開買,仲係我至愛嘅藍色,所以買嘅機會都好大...
仲有就係今個月頭先買咗韓國製嘅多用途抺布.
最後就係賀年用品,Manis 已經有好多年冇推出 Pekkle 嘅賀年用品,過去都比 Sanrio Gift Gate 搶哂正版 Pekkle 賀年用品市場,今年終於都推出番... 雖然都只係得一款... 唔緊要,一步步嚟,總好過冇嘛...
Pekkle 『龍馬精神』大揮春
睇完 Gift Gate 嘅 catalogue 令我好失望,不過知道 Manis 會推出以上嘅 Pekkle 產品時,又即刻開心番哂喇~~


text:
每日肩頸都痛,但今日7點幾起身痛到有d頂唔順&頭又痛冇咩心機,我已經見到阿B食奶中場休息,到8點幾煲粥比阿B&開始眼花,好在阿B訓左,但我食左碗粥&如常走動冇人發現,因為有人發現就會好煩,到10點幾開始嘔水,我就食粒藥係長效腰背痛配方,之後上床休息,間左一陣阿婆落街買餸,屋企就得返2個人,到10:45阿B就醒,我抱左佢係大床一齊訓係到由佢自己玩,阿婆買完餸返黎一陣我又想嘔就叫佢睇住阿B,今次藥連粥一齊獲利獲回吐,之後又係嘔水,所以食左朱古力蛋糕,你地都知我會嘔咩.阿婆同我陪阿B玩左一陣就比粥佢食,之後我&阿B就一齊訓到15:30,我中途起身食飯,我訓醒冇眼花,阿婆病未好要再去睇醫生,咁我陪阿婆去咪順手睇埋.
雖然唔舒服,但我睇完醫生都有去買餸,我會煮洋蔥炒肥肉&蠔油牛肉,到我要煮既時候搵唔到菜心,點解?我老豆佢煮完苦瓜跟手炒埋菜心,佢以為阿媽叫佢煮埋,所以我煮得洋蔥炒牛肉咋.
我唔記得問醫生咩病,但醫生話嘔後4個鍾唔好食野就會好,而我肩頸痛係肌肉勞損,但佢今次唔會開有醫肩頸既藥比我,因為我有嘔而果d藥好傷胃,但會比舒緩痛楚既藥&叫我早d訓,係我訓之前依然痛在2邊肩頸位都貼左撤隆巴斯,唔貼我訓唔到,希望明天會更好.


text:
雖然啲衫ok,但帶住包包又無咩心情睇衫,唔想悶親佢,而且6月頭無sale,加上無tax free 嘅話都唔算抵,所以我地都無咩收穫.
差不多時間食lunch, 本打算食和風亭,點知lunch時間勁多人.隔離間食吉列豬扒嘅餐廳少人啲,好快有位,所以就食呢間啦~又係坐tatami.叫左個兒童餐畀包包,滑蛋豬扒飯,好抵六百幾yen.包包都食得ok,仲飲晒杯橙汁!
包包要餵PAPA食飯
我覺得呢間餐廳都OK呀!
食完我地就返酒店啦~包包喺車上nap左30分鐘.
其實Southern Beach Hotel喺沖繩嘅南方,即係近機場嗰邊.好近outlet同游食來系滿魚市場.我地特登揀呢間酒店, 方便LAST一日去OTS還車...
見順路,我地就極速去遊食來買手信,同去魚市場買壽司(喺隔離)!個魚市場唔大但好乾淨!
不過可能已經係下午,無我地三年前嗰時咁好味.
另外就買左啲壽司估宵夜!
極速行動後,成功三點幾返到酒店!去玩水囉~
酒店有beach,呢日天氣好,個沙灘真係好好好靚呀~!!
啲水仲好清!相比恩納嘅Rizzan仲靚呢!
包包又係唔鍾意沙,我都預左.
但呢一次就算mama安撫左好耐都唔肯落水.
(呢張係包包唯一一張唔喊既相)
原因係呢個沙灘啲水好咸…… 包包塊面或眼一沾到水就喊.
所以我地玩左一陣就去返泳池啦~
咁靚嘅海灘真係好唔捨得呀~啲沙都好幼細,下次可能考慮再住呢間!
去到泳池,包包即刻開心晒!
玩到五點幾,就上房沖涼.包包呢日訓得少,又晒完玩完水,一定要畀佢nap下,打算畀佢訓到7點,再出去dinner.由於呢晚比較遲dinner, 所以包包臨訓前畀左支奶佢飲.mama我都一齊訓左陣,papa就自己落沙灘再游下水!
7點幾,本來打算去outlet行下加dinner,但原來outlet收8點…… 我地呢幾日都食太多,打算食拉麵算了,就去左小祿站嘅通堂拉麵.只係20分鐘車程.包包仲訓緊,就抱佢上車,點知到左佢都仲訓緊.而平日夜晚嘅通堂居然要等8個籌先到我地!
於是我地就放包包落stroller,去附近嘅aeon行下先,順手買啲麵包畀包包第二日上機食.
行行下見到有food court,因為包包未醒而通堂又好細唔太適合推埋bb車入去,所以就打算隨便喺food court食少少野算.
看圖點菜……
呢個魯肉飯好好味,我地食完仲買多個畀包包,in case佢醒左都有野食.(放入象印保溫)
另一個豚肉飯都ok
到我地食完,包包仲訓緊.
last 一晚喺沖繩,當然要食雪糕啦~唔使同包包share, 所以我叫左chocolate brownie, 呢個好好味呀~chocolate 好濃味!而老公就食軟雪糕.
之後就返酒店啦~
返到酒店,放包包落bb床,已經過左佢平時嘅訓覺時間!估唔到佢真係咁攰呢!(結果佢係訓到第二朝!)
第二朝就離開沖繩啦~我都要執行李,仲有我地嘅戰利品!
是日宵夜係魚市場買嘅壽司,仲有先前買畀包包嘅魯肉飯!老公話飽到訓唔到,哈哈!
包包無食dinner, 所以臨訓前沖左支奶佢飲.好左有帶多啲奶粉!


text:
Thursday, October 4, 2012
My second dearest
Dearest YY, It's been six weeks. FBB feels your existence more obviously since the last week of September. I felt like going to have m but it didn't come though the little pain in the uterus. SBB and I decided to do the preg test on the mid autumn festival. I felt too excited to sleep the night before the test. When I felt the first natural call in that morning, SBB was excited to get up too. I took the test, and the result is positive. SBB was too happy to sleep again. Then we went to do the confirm test in clinic and the dr confirmed that you are coming! You are six week old now, YY,!we are too busy throughout the weekend, doing research on hospital and dr. I would like to have natural birth, as the first gift to your health. I hope you can grow up well inside FBBs body... Please be healthy and happy inside my body , YY! Today a child hit my abdominal , I was so worried... YY , lets work hard together la! FBB
Posted by Naomi at 9:35 PM 0 comments
Saturday, August 18, 2012
第十四日 - 巴黎
8月10日 星期五 晴 - 一朝早去到芃爾賽宫, 個度真係好大 - 去到仲要排成個鐘先入到去 - 但係里面好靚, 我地見到好多皇宫既野 - 下午就食左三文治 - 原本想去castle玩, 不過張飛跌左去唔到 - 我地都有bwaby跳躍, 都好甜甜 - 跟住就去左春天巴黎百貨公司行, 個度d野都好貴 - 然後去左巴黎聖母院, 里面有人唱聖詩, 好靚, 我地又有bwaby跳躍 - 最後去左bofinger, 係我一朝早用左半個鐘research同訂位的 - 我地叫左鵝肝醬同埋帶子, 真係好好食 - 然後去到地鐵我地因為有興奮的關係, 竟然有人療魚魚, hsg!
Posted by Ivan at 1:04 PM 0 comments
第十三日 - 巴黎
8月9日 星期四 晴 - 今朝一早去凱旋門, 揾大好耐終於揾到個有咩人的地方bwaby跳躍, 不過都都係有bwaby引力 - 之後上左去凱旋門頂, 我地行左272級樓梯先到去, 上到去冇咩特別, 魚魚話尋晚巴黎鐵塔仲好 - 跟住行香榭麗謝大道, 入左兩個車鋪後, 就俾我見到tissot専門店, 原本都猶豫左一陣, 但係都係想係到買隻瑞士錶, 就入左去 - 入到去好快就見到我鐘意既錶, 呢隻係大錶面, 斯文款, 同埋鋼表帶, 又有d圈既function, 問左冇discount但有16%tax free, 就決定左買, 魚魚都話我今次bwaby決斷 - 魚魚原本就話隻女裝錶唔係情侶錶, 但係佢話, 一. 唔想再有小bwaby事件發生, 2. 隻錶黑色幾靚, 3 .皮錶帶佢冇, 4. 想同sbb有同一款錶, 跟住就bwaby衝動, 話佢之前係香港都睇唔中, 覺得有需要, 就想買, 兩雙錶扣完稅就港幣6000, 個女sales 好好人! - 之後我地行去協和廣場, 同埋食左lunch, 但係行左好耐, 條香榭大道真係好長, 魚魚都行到冇力, 我地係廣場到bwaby跳躍後, 就發生左英雄救魚事件! 正當我係過馬路途中諗住影相既時候, 竟然有三個女人衝埋黎, 我就將佢地撥開後, 拉魚魚走! 魚魚都好驚 - 終於去到羅浮宫, 里面真係好大, 我地揾到mona lisa後, 魚魚已經話中署同頭暈, 我原本都想行多陣, 但係魚魚真係坐係度都訓著, 跟住就bwaby爭執, 就走啦 - 出到去諗住bwaby跳躍, 原本魚魚都未熱身(次次都係甘既), 但之後我地都跳得好開心 - 跟住就土左搭船, 係沿住塞納河的一小時之旅, 但係魚魚都係太攰訓左, 我就係甘影相, 都幾舒服既! - 最後番左酒店附近食, 因為平D!
Posted by Ivan at 12:59 PM 0 comments
第十二日 - 巴黎
8月8日 星期三 晴 - 一朝訓飽飽, 就由蘇黎世去巴黎啦 - 我地坐既係特恵的first class, 每人83歐元, 係我地第一次坐, 真係好舒服, 不過附近有個好嘈的家庭 - 開車後仲有lunch提供, 係我地第一個火車餐, 個魚既味度都唔錯! - 搭左四個鐘就到左啦, tgv真係好service! - 間酒店真係好難揾, 我地覺得巴黎d人好cool, 不過都有一個女人教我地, 但係佢唔識英文, 我地都唔僽好get到, 最後都要行左成個大圈成一個鐘先揾到! - 可能係遲到左酒店我地間房升級左做superios, 有個免費的minibar, 魚魚謝叶d 橙汁好好飲 - 出到去其實唔攰, 之後一切都幾順利 - 我地一去到見到巴黎鐵塔其實僽好特別的感覺 - 因為我原本諗住係揾夏遙宫, 但係個好似畫甘靚的藍天白雲就山慢慢係個街角出現, 我覺得個天好靚, 因為附近好空曠, 一望無際好瞭闊, 正當唔知前面轉角係咩既時候, 竟然係巴黎鐵塔, 感覺真係好喜出望外! - 跟住就係一小時的bwaby跳躍, 今次我地既動作好新穎趣怪, 旁人見到都笑同講野! - 然後我地排左半個鐘就上左去二樓, 原本諗住冇得一塔頂, 但係後來又知道可以, 真係失而復得! - 原本魚魚話有d失望, 因為魚魚的願望是同sbb係全世界的高塔錫錫, 真係太甜甜啦隻魚魚! - 跟住我地知道要係到好耐就有得上塔頂, 就走去買左兩隻美味熱狗黎食, 我地又食面包啦! - 然後上到去塔頂啦, 我地上到去的時間係九點, 真係好適合, 田為係日落的時候, 我地就係到睇住個日落, 影movie同錫錫! - 到日落的時候大家都有拍手掌, 氣氛好好! - 落到黎已經十點, 個天都黑哂, 但係仲好熱鬧, 個夜景好靚, 特然又有一度藍光, 大家都起哄歡呼! - 買埋紀念品, 好攰啦, 而家已經十二點, 要早d訓啦!
Posted by Ivan at 12:57 PM 0 comments
第十一日 - 蘇黎世
8月7日 星期二 晴 - 一朝去搭冰河列車, 係一早plan好要搭既 - 其實呢幾日都已經搭得太多車, 睇左好多風景, 所以對呢程車冇太大期望 - 我地仲諗住放棄最後chur to st moritz個段, 因為可以搭少四個鐘, 而後尾都覺得值得 - 一路我同魚魚輪流哈眼訓, 因為要搭成5個半鐘, 但係影下相, 傾下計, 同埋叫左個葡萄酒同飯黎食, 都好幾好 - 到左zurich, 就開始麻煩, 因為原來間ibis zurich west真係好西, 我地行左15分鐘都未見到, 後來先後有兩個好心人幫我地, 我地先識得搭電車去, 但係都係好攰 - 但係魚魚都冇扭計, 都幾甜甜既 - 番到去睇下原來得番41.6瑞郎, 但係要食兩餐, 因為原來呢間酒店係冇包早餐, 同埋又要收我5蚊city tax, 又要買day pass, 真係用哂d$ - 所以當我地搭緊車出去, 已經決定要買d平野食, 因為之前太豪, 例如去飛用左420瑞郎, 又係瑞士簽左三次咭, 所以想慳d! - 去到車站, 俾我地見到超級市場coop! 我地用36蚊買左d飯, lagsane, 生果杯同沙律, 仲好好彩俾我地揾到杯面! - 跟住又有一個好心人教我地去公園, 我同佢講, i just wanna sit down, haha, 真係好攰啦 - 我地去到一個叫lindenbof的公園, 個度好靚, 可以睇到成個zurich的美景 - 我地係個度食好relax, 好開心, 好簡單, 好飽 - 跟住就係不斷甘係條河仔附近bwaby跳躍, yeah! - 附近的好靚, 好開有黎到呢度行, d瑞士人好好幫我地影相, 同埋教我地! - 我地就懷住開心的心情番黎啦, 架4號電車真係太好啦廿, 去邊度都得 - 甘我地就完左6日5夜的瑞士之旅, 聽日就係4日3夜的巴黎之旅啦, 希望會順利啦!
Posted by Ivan at 12:55 PM 0 comments
第十日 - 策馬特
8月6日 星期一 雨 - 今日係好大雨的一日 但係都算甜甜既 - 一早由茵特拉根出發, 事先都問過魚魚, 佢鐘意行山跟住bwaby跳躍 - 但真係冇諗到甘黑仔 - 去到zermatt, 就已經開始落大雨, 有對好心夫婦幫我地揾酒店, 仲問我地係咪日本人, 佢知道我地只黎一日有d失望, 因為今日天氣真係唔好 - 間酒店好靚, 我地去食左意粉後, 我仲去買左支行山竹, 真係好型 - 上到grat grat山, 個天真係唔俾面, 好大雨, 我地就寄左張postcard, 都冇咩行個個山就搭車落黎, 因為真係好大霧, 乜都睇唔到 - 我就有d唔甘心, 好想去到下一個站落車, 跟住行山, 因為我見天氣好似好左少少 - 原本魚魚一直都話唔好, 扭計個時魚魚仲話佢嬲, 但係到埋站既時候, 點知魚魚突然走左落車, 佢真係好錫bwaby - 但係惡夢就開始, 個站長話落去再轉右, 我就唔係好get到, 跟住d箭咀行錯左 - 我見到d好靚的冰川同山, 但係條路係向上既, 仲要越黎越難行 - 魚魚都問我係咪呢條路, 但係我都要堅持話要係得一條路唔會錯 - 原來一開始我就已經行錯左, 仲要後尾攞指南針出黎睇到我地行的方向係向東, 都唔要信個指南針, 因為我地明明係應該向西北方向行既 - 根住條路越黎越難行, d風同雨就越黎越大, 到魚魚扭計話唔行, 我先如夢初醒, 我地已經由2:45行到3:45, 真係唔妥要番去 - 魚魚行得比我好慢, 但係佢就好小心甘行, 同埋好堅強, 原來魚魚係困難的時候係特別堅強既! - 番去條路都好難行, 因為d風雨太大, 我地連遮都開唔到會反遮, 成件大褸濕哂, 戴左手襪手都好凍, d牛仔褲又濕哂, 真係好慘 - 到個陣時, sbb都有d驚, 頭先覺得好靚既景都已經冇哂mood, 因為而家番去都覺得有d危險, 我好驚魚魚會支持唔住, 係甘提佢應該點行, 由開頭魚魚行先, 到魚魚行先 - 到過左個好高的緑色山, 我先開始開心同放鬆, 因為白色冰天雪地的山路終於過左, 緑色山就係靠近車站火了, 亦係我地一開始的起點 - 魚魚都有埋怨, 但sbb都好自責, 後尾魚魚都氹番佢, 話要同佢yy - 番去飲杯熱茶, 換件衫, 就出去買朱古力同紀念品 - 根住就買左d面包食, 因為冇咩瑞郎剩, 間唔中一次都好既 - 我同魚魚諗起都驚, 魚魚條腰都有d凍, 成塊面都凍哂, 下次都唔敢啦 - 我地全靠毅力之歌, 就係魚魚好鐘意個首小提琴歌叫(一步之差), 我同魚魚都係心里面諗緊個首歌咋 - 點知一番到去酒店,個太陽就出左黎,仲要係好猛烈個隻,真係激死人,個太陽都維持左大半個鐘! - 我地為左表達心中的不憤,決定罷吃三角朱古力,因為係zermatt三角山的象徵,而我地就因為天氣差而啱啱睇唔到! - 番到去就sbb做工人bwaby, 幫老婆bwaby吹乾d野同服侍佢
Posted by Ivan at 12:53 PM 0 comments
第九日 - 少女峰
8月5日 星期日 晴/雨 - 一早起床雨已經停左, 太好了 - 去到interlaken ost, 一切順利, 就上去少女𡶶 - 上去的時候我好開心, 因為風景好靚, 我係甘影相 - 要轉兩次車, 都有d攰, 中間仲有得停一停睇下風景, 影下相 - 上到去, 就即劇食左野充肌, 根住就係全歐洲最高的郵筒寄信俾貝殻仔 - 想買雙錶但係都係爭d, 睇唔中 - 根住就去左上瞭望台, 好靚好大風, 我地全副裝備, 着哂大褸, 頸巾等等 - 仲影左bwaby跳躍, 今個足卜足跳左三次!! - 第二次係另一個瞭望台, 第三次係茵特拉根的大草地 - 魚魚話好想係大草地到bwaby跳躍jm, 佢真係bb黎架, 好簡單就會好開心 - 然後就去左玩由上至下的凌空下滑機, 都好刺激, 我仲大叫, bwaby, i love you, 魚魚好開心甘影左movie, 但係行番黎好攰, 要行十幾分鐘 - 我第一次同魚魚玩雪咋, 魚魚仲話想砌雪人仔, 不過下次先啦 - 我地係甘係雪度bwaby跳躍, 但係魚魚冇玩到下滑機 - 但係今日天氣唔係幾好, 玩唔到滑雪, 有d失望, 原本尋日天氣幾好架, 真係冇運 - 之後行左冰屋仔, 都好得意 - 然後搭番落黎, 俾原先計劃要早落番黎, 根住就㑡女左個磨姑小牛肉, 個汁都幾好意, 焈地道菜黎既 - 今日係幾順利的一日!
Posted by Ivan at 12:50 PM 0 comments
第八日 - 琉森
8月3日 星期五 晴 - 今日從米蘭到茵特拉根, 過程都好順利 - 我覺得今日係暫時為止最開心同順利的一日! - 去到茵特拉根已經覺得呢度好舒服同埋d人好好 - 尤其係個教煉同埋船上的男人 - 去到已經見到d人玩緊paragliding, 好寄問下魚魚佢都話玩喎 - 真係冇諗到佢甘順攤, 佢都好叻既 - 問下reception 的人, 佢地好耐心甘解釋, 甘我地又好順利甘book左5點出發 - 上山的時候係有專車接送, 風景真係好靚 - 跟住行左一陣, 勍到左, 我都有d驚, 跟住教練叫sabastian, 佢望埋去好cool, 其實好好人, 後尾仲帶路我地去搭巴士 - 佢話我係第一個人去飛既, 我都有d緊張, 魚魚都好驚 - 甘教練話叫我走幾步, 但我都唔駛點走, 甘就飛起左, 真係好勁! - 然後就係進入左適應期, 同教練傾計, 佢原本係美國人, 以前係農夫, 黎讀書讀agri, 跟住黎左做六年教練 - 掛住傾計都冇咩影相, 不過唔緊要, 佢都有幫我地影 - 真係幾緊張, 係個山附近打左幾個圈, 仲同魚魚揮手 -跟住就到左roller coaster, 係急速甘打左五個圈, 真係好驚, 到第五下我真係想叫個教練停, 我係甘大叫 - 然後已經差唔多要到地下, 我就叫教練整多幾竹下roller coaster, 但佢話已經幾低唔得, 不過佢都整多三下 - 到落地啦, 我就好容易甘就企直左 - 跟住就幫魚魚影左相同movie, 佢好驚, 冇玩roller coaster, 哈哈, 佢驚驚個樣都好可愛! - 然後我地就趕去東站諗住坐船, 好好彩我地知道左會有一個dinner + cruise去brienz的trip, 即刻book唔駛唸 - 上到去, 架船的view好正, 我地去左船頭到船頂玩同影相, 飲左champagne - 根住個bbq buffet都好好食, 播d音樂都好正 - 真係好難忙的一日, 可能係今個歐洲trip最好玩的一日, 但都好貴, 要420瑞郎paragliding同要埋隻cd, 跟住去bbq就118 fr幾抵! - i love you interlaken!
Posted by Ivan at 12:46 PM 0 comments
第七日 - 茵特拉根
8月3日 星期五 晴 - 今日從米蘭到茵特拉根, 過程都好順利 - 我覺得今日係暫時為止最開心同順利的一日! - 去到茵特拉根已經覺得呢度好舒服同埋d人好好 - 尤其係個教煉同埋船上的男人 - 去到已經見到d人玩緊paragliding, 好寄問下魚魚佢都話玩喎 - 真係冇諗到佢甘順攤, 佢都好叻既 - 問下reception 的人, 佢地好耐心甘解釋, 甘我地又好順利甘book左5點出發 - 上山的時候係有專車接送, 風景真係好靚 - 跟住行左一陣, 勍到左, 我都有d驚, 跟住教練叫sabastian, 佢望埋去好cool, 其實好好人, 後尾仲帶路我地去搭巴士 - 佢話我係第一個人去飛既, 我都有d緊張, 魚魚都好驚 - 甘教練話叫我走幾步, 但我都唔駛點走, 甘就飛起左, 真係好勁! - 然後就係進入左適應期, 同教練傾計, 佢原本係美國人, 以前係農夫, 黎讀書讀agri, 跟住黎左做六年教練 - 掛住傾計都冇咩影相, 不過唔緊要, 佢都有幫我地影 - 真係幾緊張, 係個山附近打左幾個圈, 仲同魚魚揮手 -跟住就到左roller coaster, 係急速甘打左五個圈, 真係好驚, 到第五下我真係想叫個教練停, 我係甘大叫 - 然後已經差唔多要到地下, 我就叫教練整多幾竹下roller coaster, 但佢話已經幾低唔得, 不過佢都整多三下 - 到落地啦, 我就好容易甘就企直左 - 跟住就幫魚魚影左相同movie, 佢好驚, 冇玩roller coaster, 哈哈, 佢驚驚個樣都好可愛! - 然後我地就趕去東站諗住坐船, 好好彩我地知道左會有一個dinner + cruise去brienz的trip, 即刻book唔駛唸 - 上到去, 架船的view好正, 我地去左船頭到船頂玩同影相, 飲左champagne - 根住個bbq buffet都好好食, 播d音樂都好正 - 真係好難忙的一日, 可能係今個歐洲trip最好玩的一日, 但都好貴, 要420瑞郎paragliding同要埋隻cd, 跟住去bbq就118 fr幾抵! - i love you interlaken!
Posted by Ivan at 12:39 PM 0 comments
第六日 - 米蘭
8月2日 星期四 晴 - 今朝一早同魚魚去買小bwaby, 點知間鋪頭未開 - 魚魚就好唔開心, 話要冷靜下, 點知後尾魚魚話要去多次間鋪頭 - 我見魚魚好唔開心, 就俾佢去, 其實我都好擔心要bwaby分開 - 甘我就係威尼斯車站等左十五分鐘, 跟住魚魚就買左小bwaby啦 - 我又諗, 其實我係應該拖埋行李一起去架, 點都好, 魚魚話唔冇下次啦 - 去到米蘭, 就食左個risotto冋埋沙律, 夜晚就食左意大利粉炒蜆同埋芝士pizza, 係好地道又好好食! - 去左米蘭大教堂, 原本諗住普通影相就算, 因為我地都拉親腰, 魚魚仲要都幾痛, 但係後尾都要bwaby跳躍, 因為個duomo太靚 - 入去duomo個食蕉話no mini shorts唔俾魚魚入 - 但係我就諗赤將魚魚用三條唔同既方法包住入去(因為得一件披肩) - 包括 (1) 摟住搏頭, (2) 超人, (3) 阿拉伯, 最後第3種方法成功! - 米蘭廣場都好靚, 亦係我地食dinner的地方 - 去到睇last supper, 原本都入唔到, 但係等左一陣, 竟然有人賣飛俾我地, 真係好好彩, 等少半個鐘 - 入到去幅畫我都好有興趣, 睇左好耐,仲要買左本leonadro的書番去睇, 可以第時教銳銳! - 今日係幾順利的一日, 聽日去瑞士啦, 好期待! (ps, 今朝新老細helen六點打黎問我有冇做pag同haitong的報告及財務分析, 真係俾佢激死, 唉, 唔諗甘多, 要enjoy the trip!)
Posted by Ivan at 12:31 PM 0 comments
Subscribe to: Posts (Atom)


text:
星期六PaPa生日呀...
為咗佢嘅生日已經諗到頭爆
(其實冇諗過=p 因為冇時間諗)
今年係第一年一家四口過生日,所以想兩位小朋友都有啲貢獻,
不如試吓一齊整蛋糕啦!!
老公出差上海三日,天助我也~
於是約好整蛋糕師傅,原本諗住去佢到,但兩位小朋友出動實在麻煩,
而我家又沒有焗爐,於是師傅就建議做凍餅!放工返到屋企就開工
影相嘅工作就交比婆婆....唔...唔期望有好清楚嘅相
點知,今次啲相又好清喎,真係叻女喇婆婆!
將啲相變成viedo
凌晨時份,啲小朋友瞓哂,
我就將佢Post 出嚟
然後收埋個蛋糕入房,等佢睇完個viedo之後就送個蛋糕比佢
雖然對住IPAD,但好少上空飛book嘅佢,點先可以叫佢睇到呢?
我唔想打草驚蛇,唯有等
.
.
.
但,我一喺張床就會瞓著,唔得喇,
唯有叫人comments之後彈出嚟,跟住就叫佢睇
老公都好似冇咩好驚喜,可能有我唔感到呱
睇完之後就送蛋糕
我跟住就好快瞓著, 我真係好眼瞓.
到第二日先同啲小朋友一齊切蛋糕~
B be : 爸爸有得食未呀?
雖然小檬同B be都唔知幫咗啲咩,尤其係B be,
不過都叫做有參與吖!
Don't Touch!!
希望PaPa鍾意啦!


text:
今朝都好早起身, 點解??? 因為諗住早d要機埸check in然後我哋就可以早d去factory outlet掃貨啦! 點知11點去到機埸話要成12點先check得in喎!! 咁點算呀!! 拎住咁多嘢點行呀??? 再等又唔夠時間行o家啦喎!!! 結果我哋租咗兩個locker, 放曬d行利入去就走人啦!
去到factory outlet, 嘩! 多嘢買到呢! 根本唔會行得曬囉! 咁要快手d先得啦! 嘩! 間間鋪頭都勁平, 但係自己又冇喇, 點呢~~係未真係需要呢! 買d都好喎! 又可以洗咁d Yen, 哈哈! 不過結果我哋都係買咗兩對波鞋同一個背包就走啦! 志雄想再睇吓日版牛仔褲, 不過又睇唔岩, 又唔夠時間, 所以最後唯有走啦!
去到機場, 兩個團友已經check in咗排緊隊入閘喇! 我哋更係嗱嗱聲check in排去佢哋嗰到啦! 嘩! 多人到呢!!! 好彩, 入咗閘之後重有手信賣, 我哋又瘋狂咁買買買, 哈哈! 重買咗兩個便當上飛機食添! 買完嘢, 成身都舒服曬, 上機前更係要去bebe先啦! 向bebe室入面有隻窗, 志雄好好笑, 佢開咗人哋隻窗, 話要吸多兩啖北海道嘅空氣喎! 唔知我哋幾時可以再番嚟呢!
番到香港打比沙律, 原來佢真係嚟咗接機囉! 真係超級難相信呀! 哈哈! 但係由於志雄離開香港境嗰陣, 比人收咗把萬用刀, 所以我哋都未可以即刻走, 重要上國泰攞番, 真係麻煩呀! 行嚟行去搵嚟搵去先搞掂, 搞掂之後我哋就番屋企放底d行李先, 然後攞咗兩盒草餅就出咗去食飯啦! 原來佢哋成班+豬豬奧云都向到等我哋, 哈哈! 真係咁掛住我哋??
過到去, 第一件事就係叫嘢食, 嘩! 都唔係幾掛住香港d口味! 嘻嘻! 結果, 我同志雄兩個就係咁食飯, 佢哋呢...就好瘋狂咁食草餅喇!


text:
首先打工仔點解會有打工仔心態呢?最緊要係源於月薪制度,你個個人都出同一份糧.公司唔會因為你做得多野而加人工俾你,好唔好表現呢D更加係難量化.所以慢慢形成左所以「茄呢啡心理」.簡單黎講就係,我出現左,我就要出糧.呢樣野你返工咁諗都無可厚非,但如果係搞生意或者處理你個人既事務,你又習慣左呢個心態,就真係好危險了!
窮生年年都會留意一下,畢竟香港係資訊泛濫既社會,真係要別人提一提返事頭發生過D咩野事,唔好浪費左歷史帶俾我地既經驗同教訓.其實睇香港/世界大事之外.窮生仲有一個習慣,就係自己既年度大事回顧同結算.咁樣容易整理到自己呢一年黎既得失同成敗.方便你Plan埋下年既發長方向同目標,實在係窮生除夕前重要既活動.
當一個男人觀察一個女人係唔係認真既對象,多數係食飯就會開始觀察.打扮,談吐,興趣,價值觀.呢d野你點吹水都冇用,兩下就露底.愈有能力既男人,愈會介意你老奉唔俾錢.點解呀?因為食飯你都唔出錢,同你生活就更加唔駛旨意你會付出,唔一定係錢,而係你會為個男人/為頭家付出幾多?
你開行TURBO搵錢當然係好,不過除左搵錢,都唔好睇少理財呢樣野.「理財之力」呢個系統就係想話俾大家聽,就算係收入唔高,有既錢好有限都好.單單係靠理財之力可以帶你既人生行到幾遠,行快幾多.理財最高境界就係,你明明搵好少,都可以善用你呢少少既資金去再有效投放到你生活上面,甚至改善你日後既生活.情況有D似你鋤DEE,大家手上都有13隻牌,冇得換既.你要怨點解冇DEE係你自由,你有權放棄唔玩.但係點樣盡力砌靚黎出,幾時頂大?應否拆牌定出一堂?就睇你有幾多功力了!
現實少少講,極簡主義係好適合香港既窮L.原因一字記之曰:細!香港人住都冇地方處,一家三口迫係一個2-300呎既空間係香港並不罕見,我有好多少都唔明D人,明明已經好迫,點解仲要搞到一屋都係野?我同好多身邊既人都傾過呢個問題,發生主要原因分2類.第一就係D野有用怕浪費.好多野其實你唔會成日用而當一用既時間買左,又要花空間去放.久而久之就一屋都係果D好耐都唔會用既野.第二就係收藏用回憾,呢個其實好多人都會有,人係演化心理學上已經有儲野既習慣,好大程度上係因為以前生活冇安全感,要手邊有夠足既野先有果種安心既感覺.簡單D黎講就係心癮,有錢有時間有空間,其實冇所謂,最大問題就係當你冇既時間仲要咁儲法,會唔會分清楚個先後次序,會令你活得自在D呢?
如果講到扑野,香港同唔同地方比較都算係方便.港九新界都好多酒店,有過夜有時鐘,有近有遠有平有貴.係而家睇一套2D戲都要$75一位(2位$150)既時勢,平平地既時鐘酒店$150都夠你玩2個鐘.而最重要既係,唔洗執有尾呀嘛!點解游議員唔講呢?可能因為游議員同香港好多女人都一樣,覺得時鐘酒店好雜好污糟!咁以下既經濟影響就要聽下了.由2015年第一季開始自由行旅客減少,一般四星既酒店都減左唔少價!$500上下一晚都有唔少選擇,同2個人去食個放題差不多!所以問題唔係有冇地方,係你將扑野個priority放係咩位.
不乏啲過左30歲,經歷過愛情失敗既怨婦係度呻男人靠唔住,男人就係咁賤格!啲好男人係唔係死哂?之如此類既說話.其實呢啲女人有冇諗過,根本就係你本身有問題呢?女人第一大錯誤就係認為自己應該係等人溝既.其實我真係唔明呢個係咩邏輯黎,你想搵個人照顧你,你要果個人係你好鍾意,而佢竟然會係茫茫人海之中搵到而然後瘋狂溝你.你諗下個機會率係有幾低呢?而最重要既係,你值唔值得冒咁大險去守株待兔呢?呢個係其一.其二就係,如果你都有主動去認識自己圈子之中既男性,你又有冇錯誤推銷自己呢?
返過工既人都知道,一日返9個鐘頭工.幾勤力既人都唔會9個鐘都係做緊野,一般你計計埋埋有6個鐘做緊公司野已經係神人.咁其他既時間大家就要充分利用,而具體點利用?窮生答你唔到,因為行行唔同.有d人做司機,有d人做老師,有d人返office更加有人當差.總之,要plan你既額外收入之前,先要了解既主要收入來源(姐係你份正職)既特點同好處.盡量運用你工作既好處去衍生出額外收入.例如窮生有朋友做名店sales,佢都唔只賣一個brand既野,都會向熟客sell好多其他野既增加自己收入.又例如返朝9晚5既office工,長時間都會對住個電腦而且又放得早.好多OL都會做下網購幫補下.大家唔好睇少一個月多2—3千既收入,分分鐘令你提早退休,因為生意係經營返黎,係儲既,今日2—3千,難保幾年後唔係2—3萬,甚至更多.
其實新人真係唔好太介意數字,因為畢業生嘅價係好穩定而且透明度好高.你叫價多極都係比其實人高10%以下,上下多數係4—5%左右.係你未有任何成績出黎嘅時候,為左呢少少人工而同公司爭論值唔值呢?
搵錢人顧名思義姐係以搵好多錢為目標,努力工作,諗方法令自己既收入增加而再上流既人.呢類人香港其實好多,因為香港始終係一個資本主義既社會.係社會努力鼓勵消費既氣氛之下,呢類人有好多野想擁有,好多好多唔同既目標同理想希望達到,所以好難係唔涉及到錢.
窮生叫得窮,無啦啦俾人罰幾舊水當然火都黎啦!星期一朝早二話不說打去「問候」間銀行啦,打去又係聽下音樂聽左差唔多8分鐘先有人聽.窮生儲左8分鐘氣諗住一野噴落去啦,點知佢一聽到我話係信用卡罰款問題,我都未開始「問候」佢已經同我講:「呀窮生,我見到條數喇,我見你一向信用紀錄良好我已經同你取消左個罰款喇!」如是者我無耐就收左線
其實呢個題目我想寫好耐,因為講到理財,其實係一件終身事業黎.我教你開支點減都好,都係一時既野,個個人既生活節奏都唔同,套武功都要有所變化.一項咁漫長既任務,當然係由陪你最長時間既人開始!老豆老母冇得揀既,好似窮生咁,出身係單親家庭,家母唔係壞人,不過銀行永遠唔會有5位數字,窮生中五開始已經要自己承擔自己既學費同生活費.呢D野係命黎.但係你既另一半(男/女朋友)就可以揀,姐係話你成年之後既人生,其實你可以控制到相當大既比例.窮生呢篇文唔會教你溝女/仔,有興趣交流溝女(我未溝過仔)可以個別PM我.我只係教大家點揀,點解要咁揀.當然我先聲明,我唔係教大家好功利咁去揀對象,我係話俾大家聽,作為一個好既伴侶應該要點.由於窮生係男人,篇文難免會講多D揀女朋友,女生們就忍讓下啦!
「貧賤夫妻百事哀」呢句說話恐怕近代係港女把口聽得最多,講正題之前之調侃一下呢D人既不學無術,其實有一點好奇心的人,稍為Google一下都輕易知道,「貧賤夫妻百事哀」不是她們所說這種意思,這種意境.
我先唔講果d病態例子,落地少少.窮生呢行因為人工低,壓力大,工時長,好多ot, 有時有野做星期六,日都會返工.所以個人成日好dry,所以一有時間,佢地會去旅行,尤其係日本.你搵到我唔理你呀,問題係果d多數係最低層果班assistant,得果11-12k一個月人工,一年去2次日本.仲要平時放工,都會見佢地post_d飯局樣出黎「一班同事收左工,辛苦搵黎志在食」.一個人食成2-3百蚊 ,有時我都諗,佢地唔肉赤既咩?
近年,由於大家都覺得香港既生活壓力太大,打工獲得既機會又唔係真係咁多.所以好多人係畢業之後,都主動想keep住呢一種炒散既狀態,我地會叫呢d做Freelancer(自由工作者).到底香港地行Freelancer呢條路搵唔搵到錢呢?窮生希望呢篇文係抱住一個疑問去問大家,而唔係教你點點點.因為窮生都唔係Freelancer,路係人行出黎既,而窮生覺得呢個係新世代既打工模式.
咩叫「老屎忽」先?係早過你出世叫做老屎忽?定係做左某D野之後就可以叫佢做「老屎忽」?其實呢個係同80—90後一樣係個標籤黎,窮生都講過好多次,當你唔鍾意聽到D人話D90後乜乜乜既時候,就最好唔好用「老屎忽」呢類比80—90後更唔科學既名詞去標籤人,因為80後,90後我起碼知道佢一定講緊80/90年代出生既人,好似窮生咁80年代末期出世,咪似90後既80後囉!但係「老屎忽」係咩呢?窮生都俾人叫過做「老屎忽」喎!呢D咁虛既形容事實就係方便大家搬龍門,呢D咁唔健康既野都係少做為妙啦!


text:
勞工處最近有個招聘廣告迅速喺facebook熱傳,由銅鑼灣一間法國餐廳發出,話想請兩個識中,英,法文3種語言嘅洗碗工,每日工時11個鐘,月薪8000至9000元.好多網民睇到後鬧爆,話識法文使咩去洗碗,但原來呢件事係勞工處擺咗烏龍.
簡單英法文識一樣就得
有份負責招聘嘅呢間餐廳秘書董小姐同Emily呻,話件事係一場誤會.佢話,嗰日落廣告嘅係老細,但佢完全唔識中文,於是用英文寫職位條件.原本係想請識簡單英文或法文其中一樣就得,而且返工時間雖然係朝12晚11,但餐廳唔做午市,下晝3至7點員工唔使返,所謂洗碗都只係將碗碟送入機器去洗.
秘書接百整蠱電話
董小姐話,勞工處翻譯時,將佢老細意思完全搞錯,但佢無諗過呢件事引起咁大迴響,淨係董小姐手機呢幾日都接到超過100個整蠱電話,甚至三更半夜都有人打嚟,用中,英,法文鬧佢哋無良;更有人喺中國內地打長途嚟鬧佢.
佢覺得好無辜,噚日勞工處已經打咗3次電話畀佢say sorry,並且刪除舊廣告.唯一安慰嘅係,呢件事令餐廳嘅知名度增加,而且至今有10幾人應徵,佢哋主要識得英文.
勞工處話,了解事件後證實係人為出錯,將英文譯做中文時打錯字,佢哋話會加強訓練,要求前線員工睇清楚意思,先至好落廣告出街.


text:
蝠鼠
蝠鼠[1],又叫飛鼠[2],家陣科學上叫蝙蝠,係對翼手目動物嘅統稱,翼手目係哺乳動物中僅次於囓齒目動物嘅第二大種群,而加一共有 19 個科 185 個屬 962 個品種,除咗極地同海洋中一啲島嶼外,分佈遍全世界.翼手目動物嘅四肢同尾之間覆蓋着薄而堅韌嘅皮質膜,可以好似雀仔咁拍翼飛行,呢一點係其他任何哺乳動物都冇嘅,為咗適應飛行生活,翼手目動物進化出一啲其他種群所唔具備嘅特徵,呢啲特徵包括特化伸長嘅指骨同鏈接期間嘅皮質翼膜,前肢拇指同後肢各趾均具爪可以抓住啲嘢,發達嘅胸骨進化出類似雀仔嘅龍骨突,可以畀胸肌多啲位生大啲,同發達嘅聽覺等等.
特徵同習性[編輯]
夜間活動,通常為群體活動,可達百萬隻,有啲溫帶地區嘅種類響冬季前會有遷徒嘅行為,主要住響洞穴,樹窿,森林裏面,一年繁殖一次,懷胎大約 2 - 6 個月,一次生一胎.
分類[編輯]
翼手目可以分為兩個亞目:大蝙蝠亞目同小蝙蝠亞目.前者體形較大,多數以水果做嘢食,例如出名嘅狐蝙,翼展開可長達 90 厘米咁大;後者體形遠較前者細隻,多以昆蟲做嘢食.
大蝙蝠亞目嘅種類眼大,主要以花,果實做食物;小蝙蝠亞目體型同眼較大蝙蝠亞目細,以昆蟲,血,小動物,果實,花做食物.
蝙蝠科係小蝙蝠亞目下面嘅一科,約有 300 幾種.
中藥用[編輯]
夜明砂係中藥嘅一種,原名天鼠屎,生藥係蝙蝠屎,具有清肝熱,散瘀血嘅功效,可治夜盲症.
蝙蝠同雷達[編輯]
翼手目動物多響夜晚活動,佢哋主要依靠發出超聲波嘅回聲嚟定位,呢種定位機制係發明雷達嘅基礎.
蝙蝠同人類文化[編輯]
- 由於蝙蝠嘅(蝠)字同福氣嘅(福)字諧音,因此響中華文化度,蝙蝠係幸福,福氣嘅象徵,蝙蝠嘅造型亦經常出現喺好多中華傳統圖案中,例如「五福捧壽」就係五個藝術化嘅蝙蝠造型圍住一個「壽」字圖案.而當舖嘅招牌就有「蝠鼠吊金錢」嘅圖.
- 在西方文化中蝙蝠係邪惡嘅象徵,由於佢地醜樣,日頭匿埋,夜晚先出動,所以有人認為蝙蝠係吸血鬼嘅化身,進而有人認為蝙蝠都係以吸血為生嘅邪惡動物,但實際上蝙蝠大多食昆蟲,生果為生,只有極個別嘅物種靠吸血為生.


text:
今日一早,都唔算早啦,九點幾先叫Bibi起身.佢昨晚又好夜先返(都過晒十二點咯, 咁係咪叫好早返呢?),我都想佢訓多一陣.跟住整咗包小雲吞加菜心兩份食,叫佢做住功課先,十一點零鐘去牛B屋企,等A-Maths叔叔同佢傾下升中六選科既問題.
連爵士舞都唔得閒去跳啦,兩點又要出到去彩排司儀既野.我醒呀,帶埋飯盒過去,諗住如果佢地傾得耐,我就叮埋盒飯俾佢一路食, 一路傾, 食咗飯先走.好匆忙咁食完飯,佢又要碌去搭車啦.
我呢,係叔叔度食咗碗佢煲既瑤柱肉片蠔豉粥,正呀!
牛B今日唔多醒神,琴日打過針黎,夜晚肚仔痛,搞到爸爸,媽媽天光咁滯先有得訓,八點幾又要起身餵奶.反而我去到佢又好乖咁成日訓,只係嘔過一次好澎湃既奶唧.下晝牛B媽媽要出外睇大夫,我就繼續留低做我既忌廉玫瑰,作為蛋糕上既配件.後尾牛B老豆侍候完牛B沐浴更衣,又餵完奶,就走入廚房炒飯俾大家食,雖然咸咗少少,但總算炒得唔錯呀.食完,我地就放牛B老豆去洽一陣啦.我冇走到,陪牛B婆婆傾計.可能我年紀大呀,我地都傾得兩嘴,一路傾到牛B媽媽買埋餸返黎.
哈哈!佢地話叫我唔好走,一齊食飯喎,咁就唔客氣啦,反正返到去都係得一個人.今餐有蒸魚,麻婆豆腐,油菜,鹽焗雞,四個人都食唔晒.
冇帶相機,唯有返到屋企影d忌廉玫瑰俾大家睇下啦.


text:
一直都想講下我係網絡遊戲的樓價得到的經驗,不過呢個禮拜真係忙到痴左線,去到今日先有機會坐低係個梳化度享受下寧願的思考,呢種感覺突然變得好狗奢侈.
講起網絡遊戲,我諗好多人或者會即刻想離開我個blog跳去睇其他野,如果你係咁諗的話,可能你就會錯過左一個真實而又有人實際參與的模擬樓市實驗.
我玩的網絡遊戲都係十年幾年前了,果時都算係第一代(或者第一個)同時在線的多人遊戲.係遊戲當中,玩家可以選擇做唔同的野,比如戰士,魔法師,弓箭手,以至工匠,栽縫,馴獸師….etc….每個職業都可以有搵錢的途徑,而我初時亦係老老實實咁玩,每日如果打下怪獸,一日賺幾千蚊遊戲幣都係一件幾吃力的事,事關有時一死左,又要買番D劍啊護甲啊咁,所以儲到的錢唔多.
而呢隻game最勁的地方係佢有一個好大的地圖,只要你搵到空地的話,就可以以定價係上面起樓,呢样野同香港今日的社會係好鬼似.我仲記得,係game入面起一間細屋要44K,大D的villa就120K,高樓就要450K…etc.其實由於我玩的時候已經係隻game開左兩三年,故此,個地圖已經係其實比人起樓起到滿晒,所以新的玩家要起樓,基本上係唔可能,因為好多老玩家已經一個人起左好多樓.故此,我地呢D新玩家就要同人地買樓先可以係隻game有自己的居所.
當然,隻game入面同現實一样,人地賣樓比你一定唔係用成本賣比你,我果時好記得我其實係好幸運地搵到塊空地,起左間44K的屋,之後玩左一個月,已經可以200k賣比人.不過,44K的樓始終係上車盤,好多人自自然然當然越玩得耐就越想起大屋,但無奈隻game收客就越來越多人,但係土地就永無增加,樓的升值能力係隻game入面一直都好強,亦令到好多新買家強烈不滿.
咁作為呢隻game的營運商,賺錢緊係第一啦,而當佢地見到咁多新玩家起唔到樓,要係game入面同其他人買樓咁鬼貴,如是者佢地就出左個政策,就係一個玩家如果超過五層樓就唔可以再起樓,如果起左的話,其他樓就會係一個星期內自動刪除,而如果賣左的話,再買樓入黎,都會自動刪除其他樓,呢個政策一出,好多玩家即時唔再賣樓,樓價即時又升,真係諗番都好鬼似而家香港的情況.
亦因為咁样,隻game的上車盤都變到大約300K左右(好睇近唔近城市,越近就越值錢),而由於仲有大量玩家買唔到樓,於是個營運商就決定推出另一個世界,擁有同样版面地圖的世界,等d玩家可以重新起樓.由出版圖果日,成個樓市即係靜晒,而係新版圖亦唔駛一個星期已經比人起樓起到插針都插唔入,上車盤就完全無人要,因為太易搵地起啦係呢個星期,反而城堡果D就有人摩貨,因為一個server入面可能得十幾二十個城堡,起到果d,成本係1M,但係就叫價10M,但果時打怪獸都係幾千蚊一日(真實世界一日),所以10M絕對唔係一個細數.
雖然話呢家好多玩家上左車,但係樓價就由小型單位唔值錢,去到推左上d中價樓好值錢,因為D人有左上車盤就覺得無乜特別,反而去下D高樓啊,城堡就好咸,所以中價樓以致豪宅市道非常吃得香.
其實當時我玩呢隻game的原因,亦係為左賺生活費,可能你會覺得奇怪,但係果時我靠打機炒賣寶物樓房,放上ebay就可以執2000-3000美金一個月(不過都係做左一年),所以對於隻game的物價我好有影響我的現實生活,亦係因為咁,我留意到呢隻game出現左一件事,令到成個game改變左好多,呢件事就係—- QE.
事原係早期的時候,每1M的遊戲金幣可以賣20蚊美金,當然個遊戲世界係無政府話印幾錢出黎,所有的錢都係打怪獸由隻game每日24小時由玩家打出黎,但如果老老實實咁去玩,通漲就一定有,但應該係穏定上打先岩,故此由20蚊美金1M,到19蚊,18蚊,一直到15蚊1M,都係井然有序.不過突然有一日,我見到係ebay上面有條友大量賣金幣,由15蚊1m每個server都開20+ post以上,到14蚊,13蚊,以致10蚊1M,前後唔駛2個星期,由於去得太快,好多人以為自己執左平錢,但都發現自己唔夠幾日又買貴左野,D錢源源不絕咁供應出黎,令到我坐左的金幣都賣唔出要割價散貨.
幸運的係,我一般都係楂寶物楂樓房的資產比較多(實物),D錢唔知係邊度出黎的情況下,已經將果D城堡由10M推到上50M,平均物價亦大幅上揚.作為一個商家,我當然一直留意究竟發生咩事,到後來發現,原來有個玩家發現左一個bug,然後用20部電腦日以繼夜係度自己run個bug去制造game金錢,所以佢差唔多一個人引發左一個1QE出黎.你可能會話,超,打機姐,有乜咁巴閉?不過你話唔巴閉就有知,到呢個bug比個營運商發現左,到到佢地修复番,呢個玩家傳聞已經係ebay賣左超過USD500K(即大約3.8萬港幣),你話打機無用?果時2001-2002年應該夠full pay一層樓.
到QE呢個bug比人修复後,物價慢慢穏定落黎,但係我果時層城堡,已經由50M —> 120M,升左1.4倍,你都咪話唔勁.當然,由於隻game的設定,每日隻game 24小時咁run,打下怪獸就有錢生出黎,所以物價上升係必然的.
可能你會話,超,遊戲黎ga姐,關現實咩事,咁多野唔同?不過,從另一個角度睇,果時一個server有2萬至3萬人玩,每日有咁多唔同的商業活動係隻game發生,其實隻game係利用緊呢2萬至3萬個真人,某程度咁係度模擬現實生活的情況,亦因為有果次game的QE,我睇到經過咁多人的模擬情況下,有人睇好有人睇唔好,到最尾D樓都係要大升.你話兒戲又好,你話當佢係一個2-3萬人參與超過十年的模擬生活遊戲都好,我相信某部份的法則,同現實生活都好類似,亦或者可以從小朋友的遊戲,引導出現實世界的結果.
請去like我的facebook: http://www.facebook.com/pages/80%E5%90%8E%E6%B1%82%E7%94%9F%E9%9A%8A%E9%95%B7/344567395626431
隊長增值服務
Friday, March 8, 2013
網絡遊戲的樓價
一直都想講下我係網絡遊戲的樓價得到的經驗,不過呢個禮拜真係忙到痴左線,去到今日先有機會坐低係個梳化度享受下寧願的思考,呢種感覺突然變得好狗奢侈.


text:
又再回歸抽油煙機喇!!!!
再比較的起始...
其實小嘉同上進係星期六那天,都到過灣仔的德國寶陳列室,看過後都已經confirmed用M28P457型號的機,因為係網上見D人講龍捲風系列真係好抽得,而揀呢個型號全因為佢係呢個系列裡面,算係最靚的一款,不過佢係個喉要放入廚櫃入面的款,而上進本身想要可以露喉,好似好型個D咁!不過,小嘉同佢講明,我地個open kitchen真係open到不得了,如果抽油煙機唔得,就成個飯廳同客廳都會油立立啦!於是我地就揀左佢喇!
唔知點算好...
雖然confirmed用呢個牌子,但係小嘉都再上網望望,D人都話佢抽力得,但係會好嘈咁!小嘉就進入dilemma的景況,因為如果好嘈,咁個客廳部電視咪可能要開好大聲.小嘉再回想當日開著佢部機時,都真係覺得好嘈…點算呢??
再搵搵,再諗諗
小嘉係呢日約左上進六點係銅鑼灣等,於是小嘉襯仲有時間,就再上網望望,始終都發現綱友大讚富士皇又抽得又靜.其實小嘉之前心目中都係想揀呢個牌子(雖然完全未睇過=.=’),但係上進曾經一見到個款就話超老土,唔鍾意.
唉!其實呢個牌子有D超有型的款,不過唔知點解香港無代理到,我估可能真係太貴啦!但係,佢斜面設計都OK哎!係德國寶陳列室都見到類似款,而且要成萬蚊,但係ecox見佢都係三四千蚊,於是小嘉同上進再一輪溝通後,決定去一次富士皇showroom看個究竟!
睇到實物喇!
我地兩個幾經辛苦,終於搵到呢間叫家居樂的東東,佢係總代理,上到去個sales 姐姐超詳細咁解釋比我地聽,嘩!佢開著機真係好靜呀!
詳細解釋!
我地之前去其他地方都無咁詳細講解唔同牌子的機,但富士皇呢個姐姐真係好詳細,佢都講返其實其他抽油煙機都一樣係抽力可以好強,但係佢地的設計只可以集中係爐的中心位置才抽得勁,但係煮菜時D煙係四方咁散開,所以縱使抽力再強,廚房四周都一樣會油立立.
現場不範
姐姐仔開左佢其中一部機做示範,佢部機同其他牌子好唔且,佢有一塊板係個爐到,呢塊板原來係專利設計,有左佢,D煙唔知點解會有四方八面咁抽入去個機到!佢再示範除左塊板,咦!!!部機真係只可以集中係爐中間抽走油煙!!
補充:小嘉之後上網睇返D綱上評語,真係只有讚沒有彈,唯一彈就係價錢貴,呢個一陣再講!仲有個人將佢安裝後使用的短片放係youtube,嘩!佢將一個煲緊野的煲放係個抽油煙機隔離(即係離開部機的範圍),未開機前真係見到D煙係垂直咁向上升!但係部機一開,就見到D煙俾抽左去抽油煙機度!真係好勁,而且真係唔嘈喎!
上進意見...
雖然部機好好,但係上進真係好唔喜歡佢地個外型設計,咁點算呢?再望望,咦???!佢有歐洲式的機喎!sales姐姐話係新到香港,佢總供有三款,一個係直接富士皇,另兩部就係同廠出的另一高價牌子,呢兩部真係超靚!不過價錢仲靚...過萬蚊一部,點都揀唔落手!
而富士皇呢部歐式機,sales姐姐話抽力比傳統款式再勁D,其他款可能要一個至兩個洗一次個過濾網,但呢部可以兩年先洗!而佢個款都係上進喜歡個類型,個煙囟可以外露.Sales姐姐見我地好喜歡,再加上佢知我地係open kitchen,就仲俾少少意見話如果裝呢部機,係部機上面再造兩盞燈射落機頂會超靚!嘩!我都覺得呀!
最終情況...下篇講!


text:
2012年7月25日
進入 怪獸公司 的電影世界!
第三個重點遊樂設施,就係 明日樂園 嘅 怪獸公司迷藏巡遊車 Monsters Inc. Ride & Go Seek!睇個名就知道,佢係 怪獸公司 做主題啦!而佢亦係我去樂園之前一直最想玩嘅遊樂設施!亦因為咁,當日樂園一開門,我就衝去玩佢!一黎最想玩,二黎遲少少的話就要排好耐隊!
實在係太心急啦,日頭都唔記得影個門口添,不過唔緊要,好彩夜晚有影返!入口大大個招牌,上面有 大眼仔,毛毛,Boo 三位主角,整個招牌亦呈現一個M字.
入口呢到亦有一個大鐘,鐘嘅上面亦都有 怪獸公司 嘅標誌架!
整座遊樂設施嘅建築物,亦都特別參照咗電影入面原本嘅模樣,但當然就縮咗水啦.
至於門口亦都係參照返電影,呢個亦係我鍾意佢嘅原因之一,就係將電影場景化為真實!
返返去朝早啦,因為一早衝去呢到,所以就唔需要拎 Fastpass 啦.佢地好得意,叫正常排隊線做 StandbyEntrance 後補等待入口,但明明呢個先係正常入口嘛!
無論係響室外定係入到去等待區入面,周圍都有不同嘅海報.
一入到去等待區,我嚇呆咗!因為佢係將電影中整個 怪獸公司 大堂呈現返出黎,好正!
天幕牆上有兩幅壁畫,一邊係人類世界地圖,另一邊就畫咗 怪獸公司 嘅運作情景.
大堂中心嘅地板上,亦刻上 怪獸公司 嘅標誌.排隊線仲特別係圍繞住呢個標誌,俾你睇清楚!
電影入面,大眼仔 女朋友 大眼妹 工作嘅位置,大堂接待處.
等待區內有好多電視,向你介紹一陣間嘅玩法,但都係日文.順帶一提,一陣入到去,真正坐車玩嘅時候,途中所有 迪士尼朋友 都係講日文嘅.=_=
上車啦!原來我地做咗 怪獸公司 嘅保安人員!另一樣我鍾意呢個遊樂設施嘅原因,就係佢有互動性.大家可能睇得唔太清楚,但車頭座位前兩支細細支嘅野,其實係電筒黎嘅.入到去嘅時候,周圍都會有 怪獸公司 頂工作帽,只要照一照帽上嘅標誌,就會有趣嘅事發生!
臨入去之前,影多最後一張相啦!見到呢位怪獸朋友響到偷懶睇報紙!至於入面嘅野,都係等你有機會時再親身體驗啦!但如果你真係有機會去玩而又未睇過 怪獸公司 呢套電影的話,記得睇返一次先好去玩;因為響玩緊嘅時候,熟悉嘅電影情景將會一幕幕咁響你眼前展現,個感覺係好震撼架!
響出口一出就係一間商店,專賣 怪獸公司 嘅系列商品嘅.有好多 毛毛 同埋 大眼仔 嘅公仔響到.
當我出返去嘅時候,發現 大眼仔 架車泊咗響到啊!後面仲有一粒 大眼仔 造型復活蛋!
再影下啲 Fastpass 發行機先!機上面有一個個能量儲蓄筒,真搞鬼!
講到 Fastpass,我響 東京迪士尼樂園 一整日入面,只係拎咗一張 Fastpass 咋!而呢張 Fastpass 就係用響最後一個,亦係我最愛嘅重點遊樂設施嗰到!如果你有睇哂我咁多篇嘅分享文章的話,你可以諗下仲差邊一個遊樂設施未講過.提示:呢個遊樂設施係香港都有嘅;不過,東京呢個版本就真係好玩過香港多多聲!
於 09:50
標籤: 東京迪士尼之旅2012 [樂園]
訂閱: 張貼留言 (Atom)


text:
第一次黎將軍澳運動場, 小慈小明知道有得睇警犬好開心
今日節目好豐富, 12:30pm 開幕去到 4:35pm 頒獎
咳左成個星期既弟弟尋晚開始發燒, 食左藥頂唔住要訓小慈家姐大脾
本來仲諗住弟弟買飛黎呢度訓覺, 好在佢訓一陣就精神晒! 呢隻女警犬叫 Doddy, 就黎退休架喇
嘩! 呢隻一睇就知係惡犬要戴口罩, 旁邊既領犬員都咁重裝備, 普通市民唔好行埋去喇 >.<
同場其他攤位都有狗仔, 呢隻乖到我以為佢係狗醫生
好多遊戲玩
玩完有禮物
我地梗係要配合主題買 d 小警察同埋警犬返屋企
精彩既表現開始, 第一次見咁大規模既銀樂隊, 小慈話佢地 d 衫好靚
(所有靚相源自 SPCA Facebook 專頁, 我地坐係看台根本睇唔清楚佢地既樣呢)
步操好整齊, 仲要睇住譜吹住樂器, 真係好犀利
呢兩隻都係警犬黎架, 多數由荷蘭入口, 狗種不單只限狼狗
話明警犬技能比賽, 主角梗係警犬啦! 服從比賽有指定動作同埋自選動作, 好好睇呀!
領犬員同警犬感情深厚, 情同親人
仲有明星表演賽, 呢個係小儀黎架
緝毒犬示範搜查毒品, 原來佢地搵到犯人之後唔會狂吠, 而係坐係個犯前面望實佢, 等警察搜出違禁品
同場仲有詹瑞文同大家玩遊戲, 佢真係好犀利講兩句野你就會笑
警犬攻擊比賽, 佢地咬住犯人係唔會放口, 俾人用棍打都唔放, 非常盡忠
是日最高焦點 -- 警察衝鋒隊示範
上演一場持械行刧, 有警車嗚嗚聲, 又有警匪駁火 bang bang 聲嚇到兩姐弟即刻掩耳, 警犬無懼鎗林彈雨飛出去咬犯人, 超精彩
第一次見呢 3 款動物車
愛護動物協會有流動車醫治動物同埋幫佢地做絕育手術
今日好開心, 我地帶晒 d 警察返屋企, 好安全呀 ^^


text:
17 Nov 2006 沙嗲王
前幾日屋企的鐘點唔得閒來﹐於是我地一家人就唯有出街食.咁阿爸阿媽又話係食屋企附近的快餐廳.我話頂唔順﹐食來食去都係呢幾間真係人癲.反正大家都唔係屋企我就當然趁機會慫恿佢地出來銅鑼灣食野喇.好彩老豆到最後都話好.
本來都諗唔到食乜野﹐就諗住食沙嗲王算數.諗諗下都係唔好﹐因為我同細佬都仲未病好﹐不如就食金滿庭好似清清地比較好 (咪玩啦﹐金滿庭又會係「清清地」咁喇).但係因為晚市的時候要等四個位實在係幾難﹐於是就叫左百無聊賴的二少去左拿位先.
點知好靠唔靠就靠著個完全靠唔住的二少.全家人都等住佢開飯的時候佢竟然掛住去世貿打機唔去拿飛﹐到佢去到的時候已經係七點有多﹐咁當然係等都唔使等喇因為佢拿住廿幾號飛但係先叫到五號.老豆就最唔等得的﹐無謂要阿大老爺企係度等位咁有失身份喇.於是唯有九秒九的速度由時代飛奔去銅鑼灣廣場.
好彩新的沙嗲王地方大到無倫﹐等都唔使等直行入去就已經有位.
食左好多野.其中最豪的場面係一人一大碗龍蝦湯﹐但其實都 $ 12 一碗咁大把.佢地話如果可以有埋蒜蓉多士同個湯一齊飲就會更加正喎.識食得你呀…
果頭先叫完白咖哩豬扒飯﹐仲同佢地解釋係呢度的招牌菜做左好多年﹐上菜個陣佢地又問呢碟係乜野來架﹐食兩啖又話幾好食喎咩名呀…..攪乜鬼呀你地….
好難得我阿爸阿媽話「芝士焗雜菌」好食.你知喇﹐佢地通常都唔鐘意食d 咁「漏」的野架嘛.
另外﹐我阿媽話來到沙嗲王無理由唔食沙嗲的.我呆左一呆﹐心諗呢間野好似叫做沙嗲王但係從來都無見到有人食沙嗲架喎…..於是我地四個人十六隻眼一齊睇均成個 menu, 終於係右下角一個比「加一服務費」更細隻字的位置見到有串燒食.叫左三雞三豬.個所謂沙嗲醬不提也罷﹐唔怪得佢叫做沙嗲王但從來無宣傳佢的沙嗲.不過!個串燒幾好食﹐唔點醬仲好食.
服務唔錯﹐一按鐘就有人來.俾 80 分!
埋單 270 四個人﹐老豆似乎幾滿意.最緊要過到太上皇呢關﹐咁本王下次先可以有 bargaining power架嘛.
名:之嘛就係「沙嗲王」囉
地:銅鑼灣廣場一期 (電車路出面果一期) 九樓全層
電:2893-6667
必食:咪又係「白咖哩豬扒飯」﹐係﹐我知係好耐架喇﹐但咁耐以來都咁賣得﹐實有原因的.


text:
因為星期日一早己買咗飛同阿肶睇話劇,所以唯有星期五攞半日假去,多謝阿肶God Ma放半日假陪埋我去,畢竟有個伴一齊去開心D嘛!今年真係無乜嘢好買,故事書,我本身都仲有好多存貨,心水的益智玩具,我又唔覺得特別平,咁就無謂拎得咁辛苦啦!想買的補充又賣晒,不過其實上網買都可能只係貴幾蚊,所以今次收穫只係得呢D!
Tom Lee 買書有8折,所以買咗兩本樂理練習,如果like佢fb就送隔離嗰本 "Notespeller for Piano"
我們仨其實想買好耐,既然去開書展,順便買埋.
由於我只係打算幫阿肶報兩間私校,所以今年無買星島的選校天書喇!以為無無嘢買啦!點知都買咗兩本......
因為我想趁暑假自己教吓阿肶Phonics,見青田呢套教材幾好又價錢合理,所以就買嚟輔助吓.其實青田D中文教材真係好好,舊年買咗佢嗰套誦詩識字,我將佢變成audio book俾阿肶自己聽,佢D中文認字真係好咗好多,而且隻CD仲要有埋普通話,學埋普通話都仲得,得咗!哈哈!
文具就只係買咗D筆芯同一本活頁Notebook.
另一目標就係青泉出版社及公教進行社,我上個星期喺青泉個office上教理班見到嗰本"與耶穌的約會 - 彌撒"及嗰間"Pop的聖堂"就已經愛不釋手,仲即時買咗本書添,返屋企同阿肶睇,佢都好鐘意好有興趣,所以今日去書展就買埋間"Pop的聖堂"同買多兩本書送俾其他小朋友.仲有呀! 今日俾我發現到那本"向主耶穌學習 - 慈悲",係特意寫俾小朋友睇o架!用嚟向小朋友解釋"神哀矜"同"形哀矜",真係正到無朋友.
其實我都想去多次書展,不過真係無時間......


text:
收工,怪我無去搵你.翻歸,掛住訓無call你.出街,我又無拖實你.Facebook最近又無click like你,Whatsapp我又太慢覆你.點解,好似點都得罪你?初初話過永遠不口角,而家講咩都錯.係我變左定係感覺淡左?成日講舊時!舊時!舊時!舊屎應該沖左落公廁,舊時嘅事有邊個會想知?我呢舊屎,舊屎!舊屎!舊屎好努力學緊點先可以,令你開心幸福滿意.
當初,無事笑餐死㗎喎.當初,有事你都體諒我.當初,你愛嗰個係咪我.初初話我天真得意,而家死蠢兼傻.係我變左定係感覺淡左?唔係咁,唔係咁,我對你以前唔係咁……唔係咁,唔係咁,咁我要點先可以?我諗緊第時!第時!第時!第時手拖手入教堂說誓詞.第時改個咩名比個b.想第時!第時!第時!第時即使偶爾諗翻起舊陣時,你亦覺得開心幸福滿意.
曲/詞:恆仔@ToNick
編:ToNick
監:ToNick
翻歸 掛住訓無call你
出街 我又無死拖實你
Whatsapp 我又無即覆你
點解 好似點都得罪你
係我變左定係感覺淡左
舊屎應該沖左落公廁
舊時嘅嘅事有邊個會想知
我呢舊屎 舊屎 舊屎
舊屎好努力學緊點先可以
令你開心幸福滿意
當初 有事你都體諒我
當初 你愛嗰個係咪我
舊屎應該沖左落公廁
舊時嘅嘅事有邊個會想知
我呢舊屎 舊屎 舊屎
舊屎好努力學緊點先可以
令你開心幸福滿意
唔係咁 唔係咁 我對你唔係以前咁
唔係咁 唔係咁 你對我唔係以前咁
唔係咁 唔係咁 咁我要點先可意
第時手拖手入教堂說誓詞
第時改個咩名比個B
想第時第時第時
第時即使偶爾諗翻起舊陣時
你亦覺得開心幸福滿意


text:
話說早兩三個星期同老婆係 super market 行過牛扒個 counter 時,聽到有個三十鬆啲歲左右(猜測)嘅小姐係到大大聲同佢隔離位女士講:「自己點整啲牛扒點貴都唔會好食㗎!唔及出面好食~」.當時我好想衝上前同佢講「小姐,睇你個款,你都係唔識煮飯㗎啦,不如上 HKCooking.com 啦!」正當我想踏前一步嘅時後,我記得我並冇寫過點煎牛扒,所以打消咗呢個念頭,拖住老婆繼續行了.就因為呢單嘢,我決定寫呢篇《煎牛扒》!
好,其實煎牛扒係一樣非常基本嘅嘢,你識煎牛扒的話,就自然識煎魚呀,豬呀果啲嘢.就好似之前講過蒸魚,識蒸魚就識蒸其他海鮮一樣.所以呢,朋友,學嘢啦喂!
牛扒實在太多種類,好難講晒,只能極簡單咁講一講.多數 super market 最 common 有美國,加拿大,英國,澳洲,紐西蘭,當然仲有日本.我相信平時買嚟煎嘅,多數都係美國多.最常見嘅級數有標準嘅Choice,最靚嘅Prime ,同最唔好食嘅 Select.大家成日聽到嘅 Angus, 其實係一個種 (breed),唔係級數,唔代表一定係 "Certified Angus Beef",記住唔好攪錯,買前問清楚.有興趣去 CertifiedAngusBeef.com 睇下.
加拿大嘅,除非你身在加拿大,唔係唔好買.以我經驗,佢地好少出口靚嘅肉.起碼我係香港食唔番以前溫哥華食開果種 Prime.
澳洲我靜係會食佢地嘅 Wagyu, 即係大家平時講嘅澳洲和牛.佢肥得嚟,都仲好有牛肉味,真係唔錯.今次呢塊都係.
日本除咗大家聽慣嘅和牛,其實仲有其他地方嘅牛,都係咁肥,但係唔係好識,所以唔講咁多,有興趣自己問 Google 啦.煮嘢啦喂!


text:
應柏弦仔既邀請, 我地去試玩佢屋苑條滑水梯, 仲有激流添!
幾驚險呀! 今朝仲落大雨加雷暴警告架! 好在下午雷暴警告取消加有少少太陽, 滑梯 party 開始喇! 我地一家最早到呢
鑒於屋苑守衛森嚴, 媽媽史無前例地冇影相
游完水竟然見到屋苑平台有人放..... 龜! 超大隻! 小明一見到就衝埋去摸
幾時影到大合照? 就係打機同睇電視既時候
小明最乖望鏡頭
心心姐姐已經亭亭玉立了
我地又開大食會, 一人整 d, Bessy 姨姨既春卷係包帶子的, 超好味!! 仲有手打粟米湯, 小朋友唔識欣賞但媽媽飲左 3 碗
VV 姨姨既巴東牛肉又係好好味, 不過辣 c 我, 但又要食
主角出場!!!! 呢幾舊大叉燒失而復得, 又要整足一日, 我地非常好運先有得品嚐! 上碟既時候仲係 "吱吱聲" 有鐵板 feel 架!! 超好味!!!
影張相先准食野, 哈哈哈
呢班小朋友咁心急係度等咩呢?
就係 Bessy 姨姨既迷你雪糕, 勁得意呀
士多啤梨同朱古力都勁好食! 仲有得雪糕點睛! 小明要求 Bessy 姨姨畫隻貓
仲有甜品 Raspberry Pistachio Mousse Cake
Bessy 話呢個CAKE 酸中帶點甜, 非常適合夏天食, 所以幫佢換上一身 SUMMER 打扮
裡面仲係開心果加朱古力脆脆, 食完人都開心 d
玩玩下要坐大脾的小明


text:
我需要縫傷口, 所以要請秋秋出去. 我叫秋秋去食早餐, 佢都同我一樣捱左一晚, 佢話係產房出面乾著急, 坐又唔係企又唔係, 好擔心我係產房唔知點咁, 又唔俾佢入去, 真係渡秒如年咁架! 係啦, 我都不知幾想秋秋係我最痛既時候可以拖住我, 甚至俾我咬啖咁架麻!
縫針時, 醫生問我有冇做運動? 佢話我生得好快, 又闊又鬆, 本來想唔同我剪會陰傷口既, 因為我生得好好, 但第一胎又搏唔過, 所以剪左 1 下, 有 3cm 架! 我答佢運動梗係有做啦, 預備懷孕之前一星期打 2 次羽毛球, 有左 4 個月開始穩定就做孕婦瑜伽, 唔係對青蛙腳點撐到 4 個鐘而唔抽筋先得架!
終於聽到秋秋叫咪 (佢話我陣痛時都一樣隔半個鐘就係出面叫咪問姑娘我既情況, 不過我一 d 都聽唔到!!) 我即刻問姑娘可唔可以俾秋秋入黎? 佢專登返屋企羅相機, 我好想影全家幅呀! 求左 2,3 次先肯呀~~ 真係好例外架, 冇爸爸可以出左去又入番黎架! 感謝神, 張全家幅不知幾靚~~
跟住, 姑娘俾我餵小慈飲人奶, 一吱就已經有初乳了! 係好似米水咁但又有 d 黃色架! 好神奇! 小慈由 9:45am 飲到 10am, 有啜到架, 我 feel 到! 小慈好大力啊~~ 本來想餵埋另一邊但有兒科姑娘黎幫小慈 check up, 話小慈血糖正常, 但背脊有微絲血管爆裂, 唔肯定係血小板低定係出世時夾親, 要抱小慈出去抽血! 噢.. 抽血實喊死死了, 陰公
10:30am 先上病房, 即刻大覺訓! 訓下醒下又肚餓. 姑娘俾牛奶麵包但我喉嚨痛吞唔到. 俾粥我食就 ok! 8 個鐘唔俾落床, 我又唔訓得咁多, 實在太興奮了! 於是姑娘問我想唔想餵 BB? 梗係想啦! 又見到小慈了~~ 佢沖左個涼, d 頭髮冇咁一餅餅, 不過掛住訓唔肯啜我! 姑娘叫我抱住佢一陣再餵. 於是, 我把握機會同小慈影相! 有雙眼皮呀 ^^ 頭髮好黑但好柔軟, 唔通係靚女?!
5:30pm 探病時間, 老爺奶奶都有黎. 秋話佢頭先返屋企係 sofa 由 11am 訓到 3pm, lunch 都唔食攰到飛起! 大家咁話啦! 奶奶就話我大膽, 痛成咁都行去醫院! 又讚我硬淨, 生完先通知, 真係嚇佢一跳! 所以早放工急住黎睇我咩都冇煲. 見醫院飯餐係食白菜差 d 雙眼反白, 唔俾我食呀! 而家已經係月婆叫我食野要好小心, 唔好冷親!
隔住玻璃窗睇小慈, 話佢面型輪廓似我! 梗係, 女黎架麻, 似媽媽好 d 既! 不過似邊個都好, 最緊要健康快樂! 希望我做到奶媽, 小慈又合作肯飲人奶啦! 生產過程好順利, 又快, 感恩~~~~~~~


text:
大口仔返咗HK,昨晚約齊一圍枱去咗TST食大口仔介紹嘅"私房菜",價錢平宜味道唔錯! 食完齊齊去咗諾士佛臺飲嘢,近幾個月都好少同朋友去玩過,一班人輕輕鬆鬆relax一下,好開心呢~~
夜歸就遲起,一瞓就瞓到中午12點幾,接著梳洗裝扮準備出席擦鞋仔tea wedding,由於佢人緣唔好嘅關係,搞到班下屬包括我都諗埋d縮數做少d人情,於是大家最後成team人夾$買咗張designer chair送俾佢當人情,雖然每人只係少付'公價人情'一佰左右,但都一於冇理人情都唔做!唔知到佢數人情時少了十幾份人情只見一張椅,會唔會失望到呆咗呢?!怪都只怪佢平日點對班下屬囉~~~
都唔明白,年年有人話邊年邊年不利結婚,但其實年年都有人湧住擺酒結婚,尤其年尾頻頻收炸彈,做禮都做到窮呀!
不過最估唔到,佢竟然冇好似joy咁請晒d高層,今日公司出席的除咗自己dept.同老婆dept.外,就只有大老闆三兄妹同HR阿姐,都唔似係佢一貫作風...不過老闆都好俾面出席之餘竟然坐到落尾,最搞笑係佢遲唔到早唔到,較啱時間在新郎發表感謝時抵達,新郎多謝老闆就成為全場矚目,搞到阿老闆一顯佢混身唔自然....哈哈,好似平時在八卦雜誌見到佢被偷拍時果d看圖描述字句所形容嘅怕醜表現,真搞笑!(第三張相中右側面也)


text:
地鐵八大 Cheap 人
From 生果日報
扯 火 1 著 住 對 鞋 踩 上 凳
呢 事 地 鐵 同 巴 士 都 經 常 發 生 , 座 位 俾 人 踩 到 污 糟 晒 , 其 他 乘 客 懵 懵 下, 坐 落 去 都 唔 知 , 你 話 係 咪 勁 缺 德 ? 巴 士 既 對 頭 位 係 重 災 區 , 無 論 阿 叔 定 仔 , 不 時 都 鍾 意 同戈 起 隻 腳 扮 大 爺 . 地 鐵 就 重 慘 , 尤 其 到 架 空 路 段 , 不 時 都 會 見 到 有 仔 , 踩 住 凳 睇 街 , 甚 至 開 心 到 又 行 又 跳 ! 最 令 人 扯 火 既 係 唔 少 缺 德 父 母 縱 容 呢 行 為 ! 細 路 隻 鞋 咪 同 大 人 一 樣 行 咁 多 路 , 乜 垃 圾 都 踩 過 晒 , 其 他 人 坐 落 去 同 坐 地 下 有 乜 分 別 ?
扯 火 2 打 機 嘈 到 癲
唔 少 人 車 廂 內 大 聲 講 電 話 , 完 全 唔 使 停 口 , 都 已 經 夠 惡 頂 , 不 相 伯 仲 重 有 一 眾 罔 顧 他 人 感 受 機 迷 . 鍾 意 打 機 本 來 無 罪 , 弊 在 有 人 開 到 大 大 聲 打 機 入 晒 迷 , 簡 直 目 中 無 人 ! NDS 都 無 咁 嘈 , 最 怕 係 PSP , 真 係 成 車 人 被 迫 陪 佢 打 機 .
扯 火 3 逼 你 睇 報 紙
繁 忙 時 間 咁 既 行 為 就 最 唔 要 得 , 有 o的 人 掛 住 打 開 份 報 紙 睇 , 小 記 生 得 比 較 矮 , 成 日 奉 獻 個 頭 畀 人 放 報 紙 , 佢 揭 一 版 就 掃 我 一 下 , 真 係 多 謝 晒 ! 生 得 高 一 樣 難 受 , 成 份 報 紙 貼 住 塊 面 咁 滯 . 好 心 喇 ! 睇 少 一 陣 唔 使 死 既 , 咁 逼 法 其 實 都 睇 得 唔 舒 服 喇 係 咪 ?
扯 火 4 霸 住 成 條 柱
呢 個 係 地 鐵 常 見 惡 行 . 支力支力地 冇 腰 骨 係 人 之 常 情 , 不 過 都 要 睇 下 環 境 . 非 繁 忙 時 間 鍾 意 點 企 唔 理 你 , 但 逼 到 爆 既 時 候 , 好 人 好 姐 都 要 挨 住 碌 柱 , 會 搞 到 身 邊 起 碼 5 個 人 隻 手 唔 知 扶 邊 好 ! 再 乞 人 憎 o的 都 仲 有 , 就 係 唔 理 柱 上 已 經 有 幾 多 隻 手 , 都 一 於 照 挨 , 當 你 透 明 壓 落 你 隻 手 度 , 真 係 嬲 死 人 .
扯 火 5 眾 目 睽 睽 剪 腳 甲
近 期 搭 巴 士 發 現 一 樣 新 興 行 為 — — 剪 指 甲 , 連 o個 10 隻 指 甲 都 懶 得 係 屋 企 剪 要 自 己 執 , 諗 住 車 廂 彈 去 邊 都 有 清 潔 阿 嬸 搞 點 . 自 稱 身 處 國 際 之 都 香 港 人 真 係 可 以 咁 無 品 ! 真 係 一 聽 到 o個o的「 啪 啪 」 聲 就 嬲 ! 有 時 仲 要 完 全 唔 顧 儀 態 , 起 隻 腳 當 眾 剪 腳 甲 ! 一 個 不 留 神 , 俾 佢 指 甲 彈 到 正 , 真 係 嚇 到 毛 管 同戈!
扯 火 6 亂 塞 垃 圾
我 相 信 , 只 有 小 朋 友 坐 巴 士 鍾 意 坐 窗 邊 位 , 唔 知 各 位 有 冇 留 意 , 窗 口 邊 同 座 位 間 罅 隙 , 早 就 成 為 熱 門 垃 圾 桶 ! 報 紙 , 飲 品 盒 , 食 物 包 裝 袋 … … 應 有 盡 有 , 最 恐 怖 仲 係 香 口 膠 , 坐 到 正 點 算 ? 講 到 尾 , 有 邊 個 鍾 意 坐 垃 圾 桶 邊 ?
扯 火 7 電 梯 左 右 照 企
「 左 行 右 企 」 早 就 係 搭 扶 手 電 梯 不 成 文 規 矩 , 唔 少 人 都 會 遵 守 . 唔 急 都 唔 會 跑 扶 手 電 梯 啦 , 趕 起 上 黎, 遇 正 有 人 塞 住 晒 , 真 係 急 死 人 . 尤 其 港 島 線 o的 電 梯 長 到 爆 , 前 面 就 成 堆 人 左 右 塞 死 晒 , 叫 人 讓 路 都 叫 到 扯 火 , 個 人 會 好 躁 .
扯 火 8 食 o野 全 車 飄 香
小 記 家 在 屯 門 , 將 軍 澳 打 工 , 好 明 白 搭 個 幾 鐘 頭 車 但 餓 住 個 肚 o個 種 辛 苦 幾 難 頂 , 所 以 有 時 見 到 長 途 車 有 人 食 o野, 都 可 以 體 諒 . 但 食 塊 餅 咬 個 包 都 算 , 搞 到 食 飯 盒 呢 又 香 又 多 汁 o既 野 就 好 離 譜 ! 整 污 糟 地 方 唔 在 講 , 搞 到 全 車 都 聞 到 , 煽 動 食 情 緒 , 你 話 幾 慘 .


text:
星期三, 10月 23, 2013
終於搬晒過嚟嘞 !
終於喺上星期尾由衰虎嗰邊親手搬晒 D 舊 Blog 過嚟嘞 !
前前後後都用咗兩個月嚟搬,
搬緊個陣真係曾經有 D 想放棄㗎,
多得有 D 好友鼓勵同幫助先完成到咋 !
在此真係要再多謝晒佢哋 !
依家仲有少少嘢執漏,
希望以後睇番都可以順眼 D 啦 !
另外,
今朝上衰虎嗰邊揾 D 嘢,
點知已經發覺俾衰虎攪到變晒樣嘞 !
D 舊回應就無咗好多 !
唉 ~ ~ ~ ~ ~
都係嗰句 " 慘不忍睹 ! "
星期二, 10月 22, 2013
非奶製品 Cupcake
又係輪到細豬小姐整 Cupcake 返學校請老師同學食嘞 !
今次佢做嘅 Cupcake 看似係一般貨色,
但原來係有 D 特別 !
事關佢嘅 '化學老師' 係唔喜歡食奶製品食物嘅,
所以細豬小姐要用非奶製品去整呢 D Cupcake !
呢位 '化學老師' 好想食到細豬小姐整嘅 Cupcake ,
佢終於認唔住出聲嘞 !
細豬小姐又點會有負所託呢 !
星期六, 10月 19, 2013
強差人意 !
早兩日喺 Sainsbury's 見有 Sponge Mix 賣,
價錢唔貴;
只係 66p 一包,
貪得意買咗兩包嚟試吓整 !
依照包裝指示嚟做,
點知效果真係強差人意 !
個蛋糕做咗出嚟睇落好似好鬆軟,
但實際係好黐牙,
仲好鬼甜 !
連細豬小姐都話頂唔順咁甜 !
我就要用一杯無糖奶茶嚟一齊食先可以 K O 咗一件咋 !
另外一包就要諗吓點去調整個甜度先得,
否則都係益咗大口仔咋 !
星期五, 10月 18, 2013
對唔住個腎 !
17 - 10 - 2013 ( 星期四 )
由於今日係我哋呢豎教師罷工日,
而咁啱細囡豬只得朝早頭兩堂有課上,
所以佢話唔返學都無問題;
於是我哋就諗住想去老麥食早餐,
點知去到佢門口先發現裝修中而暫停營業 !
極度不願意之下去幫襯呢間 Deli Cafe,
呢個英式傳統早餐要五鎊銀,
( 仲唔包飲品 !)
超多薯條同焗豆,
其他嘢就每樣只得一件,
似乎唔多抵喎 !
我個腸仔三文治就不堪提 ;
非常齋,
半塊生菜都無,
兩條腸仔仲鹹到不得了,
要邊食邊飲嘢先食得落口,
認真對唔住個腎 !
又多一間被我哋 Black List 嘞 !
星期四, 10月 17, 2013
粢飯當晚餐
每次去 Croydon 飲茶都會去麵包店買 D 嘢食,
更要早 D 買番幾條油炸鬼返屋企整嘢嚟食 ;
晏咗就會售罄 !
細豬小姐就話想整粢飯嚟食喎 !
查實我哋都好耐無整過粢飯嚟當晚餐食嘞,
咁想整咪整嚟食囉 !
今次我哋就各自整自己嘅粢飯,
我嗰份就鍾意加啲榨菜一齊整,
細囡豬就齋落豬肉鬆 + 油炸鬼嚟整,
各取其所 !
話說細囡豬話佢太久無食過蛋撻同雞尾包喎,
點都要滿足吓佢嘅,
嘩 ~ ~ ~ 真係貴到飛起喎 !
蛋撻一個要 90p,
雞尾包每隻竟然要 £1.10 呀 !
好彩一年只嚟三兩次啫,
否則就真係大出血嘞 ~ ~ ~
星期三, 10月 16, 2013
自得其樂
13 - 10 - 2013 ( 星期日)
落好大雨嘅一個早上要揸成個鐘頭車去飲茶,
就算塞車都只係比預期遲咗十分鐘,
算唔錯喇 !
因為大表嫂生日所以就約出嚟飲茶,
都未開始食嘢竟然遇到舊朋友,
寒暄幾句就正式開始食嘢喇 !
掛住食;
唔記得影 D 生日禮物 !
今次無叫得太多嘢食,
唔需要食到抱住個肚走,
好滿足 !
Millie 就嚟兩歲,
佢好鍾意食麵;
所以開始學揸筷子夾嘢食,
佢好 Enjoy ~ ~ ~
有相為證 !
Millie 仲自得其樂 o添啵 !
訂閱: 文章 (Atom)


text:
面試時間係一點幾,正是妹妹豬食飽瞓教教豬時候,
雖然之前果日去咗迪士尼,哥哥同爸爸就仲瞓緊
不過呢日妹妹豬都好早起身,
食完早餐就同佢落樓下放電.
返到嚟就玩咗一陣就食飯.
特登早啲出門口等佢喺車Nap一陣,
果然一上到車就瞓咗!
十分鐘車程好快到,未到面試時間可以比佢瞓多一陣,
瞓咗40分鐘就要叫醒佢,
好在被摷醒都冇發脾氣,只係天然呆!
登記咗之後,好快就叫名入課室
1st part
係個老師表現唔好,冇錯係個老師
成個Sadness咁,冇表情,唔多高,
攪到妹妹好Sad!
爬隧道,唔爬,望住老師
妹妹豬已經唔係狀態,仲要係呢個老師,
情況更糟!
老師行埋嚟叫妹妹豬做咩都唔做,連我叫都唔理.
我唯有又用個口interview,話佢啱啱瞓醒!
好在第二部分得佢一個可以自己坐定定聽故事!
其他小朋友全部係父母抱住坐凳仔in
呢part應該可以攞下分.
第三部分,冇開金口,不過都肯做指令啦!
有講吓妹妹豬平時嘅情況
最重要係老師讚佢條兔仔裙好靚!
in完讚下佢叻,跟住獎佢行吓Seven.
買左糖仔獎勵佢.
今次呢間個校舍好新,好靚,朋友仔仔讀緊都話OK好.
眼見有啲坐唔定,又啲剛一歲啱啱識行,
相信真係唔會in到啲咩出嚟.
雖然妹妹豬未發揮到佢最好嘅一面,不過其實都算唔差.
冇喊都有啲反應嘅妹妹豬應該都可以呱...


text:
估唔到揀床褥都有咁多學問!
枕頭嘅高度-原來側睡同仰睡,對枕頭要求嘅高度已經唔同,最少差2.5cm咁多㗎!
仰睡時頸背至背部嘅距離較短,側睡時,頸至肩嘅距離相差較大
所以仰睡時應用較矮嘅枕頭,側睡時就用較高嘅
DPM嘅枕頭就考慮到呢點,推出咗唔同嘅枕頭
枕頭有唔同嘅系列,特點都唔同,仲要有唔同大細添呀!
砌圖床褥(智能點對點床褥)
智能點對點床褥係特定為你訂造嘅床褥
我地瞓上床時,身體各部位嘅受力點都唔同,承受住身體不同嘅重量
呢啲部位長期受力嘅話,就容易瞓到腰酸背痛
瞓得唔好,影響睡眠質素之餘,仲可能引致脊柱不正
呢張點對點嘅床,勁就勁在可以砌出啱你體型嘅床褥
去到DPM
佢地先會為你量度適合你嘅枕頭
然後請你瞓上智能床墊(喺一張普通嘅床褥試瞓)
量度出你身體各部分瞓上普通床褥時所受嘅壓力
根據呢啲數據
專人就會即場砌出一啲啱你而唔同硬度嘅床畀你試瞓
同時再量度返身體各處嘅受力點
呢張點對點床另外佢嘅賣點係佢可以陪住小朋友成長
小朋友長高了,受壓點唔同咗,又可以砌返啱適合小朋友嘅床褥
此外,呢張係一張可以「呼吸」嘅床褥
床褥面布可以拆出嚟清洗,內部組件仲可以攞晒出嚟,方便清理
細菌同蟎就無地方呢埋啦!


text:
地址: 尖沙咀廣東道28號新太陽廣場2樓
電話: 23757123
其實我之前唔知咩叫試菜, 我曾經以為試菜係你決定係某間酒樓落訂之前, 去試下擺酒果陣會有既菜式, 睇下味道得唔得再決定book唔ook果間酒樓. 當然而家先知所謂既「試菜」, 其實只係指你普通去幫襯食餐飯試下果度D水準.
話說數月前我未來姨仔話民民(我未來叔仔?)簽佐張百萬大單, 於是佢地打算不如12月民民生日去聘珍樓食飯慶祝順便試菜. 後尾雖然張單就未簽得成, 但我地都照原定計劃去食飯. 我打電話去訂枱食飯都表明我出年會係度擺酒, 問佢我地黎食飯會唔會有咩special discount, 條友竟然反問咩野special discount... 我頂! 佢話用Marco Polo卡會有九折喎...
我地叫佐個每位$288既套餐, 有頭盤, 桂花蚌+蝦炒芥蘭, 翅, 海參鮑魚, 明太子炒飯同甜品.
頭盤: 有叉燒, 唔知咩菜類同牛展, 叉燒好好味, 好腍好軟, 口感完全唔同平時街買果D又靭又肥.
桂花蚌+蝦炒芥蘭: 桂花蚌非常爽口, 好食~
翅: 勁掂, 好足料好有份量, 一D都唔稀. 阿娟佢地尋晚飲完, 佢地話呢個翅好過佢地尋晚去飲個翅多多聲. (如果我地出年擺酒果陣個翅都係咁就好囉, 至少唔會比姨媽姑姐唱)
海參鮑魚: 好腍好入味呀~
明太子炒飯: 好特別, 味道幾好.
甜品: 有芒果布甸, 楊枝甘露同紫米露(好似係)揀. 我揀佐楊枝甘露, 但我覺得麻麻地好食. 反而個芒果布甸夠特別, 佢唔似人地勁開粉果D無味布甸, 佢果層唔知似係豆漿定咩野做成既布甸好好味好特別.
成餐飯我地都好滿意(梗係啦大佬成3百蚊一位喎), 不過最衰今晚無人彈琴又無人表演拉面. 最後埋單8個人共二千四百幾蚊, 我阿媽爭埋單出佐二千蚊(其餘果D又係流沙包比?). 希望出年擺酒果陣D野都係咁好食啦~~
是次每人消費約$300


text:
29 oct 2009 Thu Ghorepani,Poon Hill,Tadapani Sunny Day
一早4點起身要到poon hill睇日出,經過琴日既日落及雪山夜景,對poon hill既日出當然有番咁上下既期望啦,著好晒衫帶好頭燈腳架等等用品,就早餐都唔食由guest house出發了,雖然係黑蚊蚊行,但個個都為左睇日出,條山路不知幾熱鬧,但晨早流流訓都未醒加上未食早餐同埋二千幾上三千既山路,雖然有soldierporter陪埋我地上山,但我都行得極為辛苦,中途停左都幾多次先上到山,經過1個鐘度既山路,我地由二千五行到poon hill既三千二米,去到最後一個rest既地方,太陽已經差不多出黎,個天變得紅紅橙橙的,其實都幾靚,但我實在冇咩氣係度影相,所以抖順氣後就上山頂再影番過去好過
上到山頂已人山人海,風一般的大氣溫一般的凍,可能成身行到興恰恰既關係,都冇咩凍既感覺,set好腳架影左幾張相,之後就上高台度以再高既角度睇雪山日出既來臨,上到去亦多人到不得了,好彩係鐵台唔係真係有少少驚個台會比人踩霖,因邊邊已經好多人係度影緊相,好難先搵到個位走入去影雪山,可能因為高同埋個人靜左落黎,所以開始覺得凍凍地,好彩一早準備好手套頭巾,所以還好,但身邊既人不停講好凍好凍,真係覺得帶埋羽絨係明智的,哈
zoom近zoom wide咁影左相後,太陽開始出黎,d日光打落雪山度,感覺不錯,影下video再影下pano就走番落地面,可能夠光既關係腳架其實唔雖要點用都可以影到相,之後幫朋友影多幾張相後就開始走人落山食早餐
番到去guest house,對住個火爐暖左陣就食早餐lu,之後番房執番好d野8點左右就再次出發,但可能因時間不多既關係,我冇做checker既角色就出左門口,之後先知唔小心咁留低左個頭燈,3百幾蚊好貴呀 T_T
之後開始行d比較易既走既平路或落斜路,天氣好到不得了,加上雲岩岩積聚,層次十分之不錯,落到一半又見一個rest area,有支高高既旗掛係度,加上南天白雲雪山,極靚
之後去到一個叫Deurali既地方休息下,食三花腸既時候,見到有個外國人對我地既罐頭腸好有研究,想請佢食但原來佢係丹麥人,三花腸係佢家鄉出品,所以佢冇興趣食但問我地係邊買,哈
之後行過獨木橋再走落山見到滿山黃黃紅紅既樹,好似九寨溝d相咁上下,但當然冇咁多啦,可能時間問題又或者係樹加上氣候不同既關係,我冇去過九寨溝所以情況唔多清楚,之後行到去Saranga River,全部都係人,之後又係一條上山既路,雖然冇咁斜但都頗吃力,後黎去到一間叫Tranquility guest house既地方食lunch,係太陽下訓左個懶懶既小覺,先有lunch食,係食飯途中見到有人放羊,全程咩咩叫,又有兩隻牧羊狗,有隻仲幾靚仔,但佢地唔中意食薯仔只愛吃肉,比左食剩既momo比佢食,再影左幾張相就走lu
係行山既路中不停聽到佢地既咩咩叫,途中sagur仲捉左隻小羊上手,隻羊仔好驚4腳直晒咁,樣子趣怪,但好快就放番低佢因為其他羊怕我地捉佢隻小羊,開始圍我地,我地仲笑隻羊媽媽可能講緊粗口鬧緊我地都唔奇,不過我地唔識聽之嘛,哈
之後大約5點度去到我地住既地方Hotel super view top,去到已經時候唔早,但市面熱鬧,有d人擺下檔賣下野,但因太多人既關係,我地爭d冇房住,好在guide預先留位,所以仲有一個房但有3張床開頭話要同人share,經過一輪抗議後,我地先可以自己住番,但guide同porter都冇房唔知最後佢地訓邊,哈.沖完涼後上左一個小山丘度睇下全景,可惜係太大霧既關係未到日落個雪山已經唔見左,我地坐緊果度原來起緊一間guest house,感覺景觀一流及開揚,起好後一定好生意,但講開原來起間house都唔平,仲係同政府租地唔係自己買地,但做生意既可能支持到既,因大風既關係坐係度都覺凍,但居然比sagar嗌到人搵到d熱飲比我地,望住全景飲熱飲感覺真好
之後落番山,因第2日已經唔雖要趕路,本來想休息下先慢慢食dinner,但依間野既效率異常高,都未夠我地order既時間已經係咁追我地話整好晚餐,凍左好難食,算啦,不過個living room係幾好,仲有炭係台底夠晒暖但關晒窗有d焗,好彩不停有人出出入入,如果唔係中晒毒都似
不過間野既食物一般,有d難食,但個甜品chocolate pudding不錯,係甜到漏左少少
之後又出左去影雪山夜景,依度比Ghorepani既guest house更近個雪山,加上好多星,影出黎算不錯啦,之後十點零鐘就訓lu
Part.07(30Oct-TadaPani,Ghandruk,Kimche,Syauli Bazzar)
Photo Link <<<<<<<<<


text:
買番酒店食有個好處, 就係買多咗都可以放入雪柜留番聽晚食.而且食幾耐又冇人理你, 食到一半執下戰利品又得! 雖然有人會話 "你咁早番酒店? 浪費晒d時間, 去日本梗係行耐d啦~" 但我覺得去旅行應該係放慢腳步, 每日咁行法唔攰咩~ 咁辛苦不如唔好放假, 上班去吧!
好彩今次行程有2日晚餐都同朋友&她的家人一齊食飯, 所以都食咗唔少好o野!
單單一個麵包都落足心機.
我好鐘意食炸串.呢間店仔係響心齋橋d橫街度, 係無心插柳下搵到, 除咗炸串, 仲有提供前菜, 沙律.不過就冇拉麵/烏冬同飯提供.
唔講唔知, 原來食炸串沾o個兜醬汁係唔會換架, 所以每次只可以沾一次.如果食咗一啖唔夠的話, 可以用餐廳提供的椰菜沾d醬落去, 但千萬千萬唔可以沾第二次! 冇人想食你口水尾, 而你都唔想食人地o既口水尾架~
酒店隔離有間family mart, 我通常都會番酒店前去買d o野飲或者小食.夏天時我買咗盒西瓜汁, 好清甜.今次冬天, 我試咗呢隻士多啤梨酒.我本身好怕飲士多啤梨味o既飲品, 但因為「期間限定」呢4個字, 我決定買唻試下! 一打開, 見到係粉紅色o既液體, 心諗唔會人藥水味卦~ 聞落又冇... 飲咗一啖, 好好飲! 好香o既士多啤梨味, 酒味唔濃!
日本人好鐘意食布丁, 又係響family mart度見到... 第一日買咗唻試, 點知食上癮! 日日番酒店前都要去買番個食.
響大阪o既最後一晚, 我決定豪氣d買盒長腳蟹, 肥美o既拖羅同一盒靚靚壽司番酒店慢慢嘆!


text:
粟米石斑塊 - 無諗過咁多件啦 同埋真係啖啖肉 粉漿又薄 好有驚喜
馬拉盞炒通菜 - 上次食無咁大碟架
羅漢齋炒麵
例湯都有好多料呢
( 25-JUL-2015 SAT )
今朝瞓到 8 點都醒醒地 但都要繼續瞓 始終我覺得唔舒服嘅話 瞓夠好過食藥呢 ~
好啦 瞓啦 頂佢 9 點半樓上鑽嘢喎 咁要起身啦 真係邪 頭先 8 點起身唔想瞓 想瞓嘅時候又鑽嘢 咁好啦 醒啦 去食早餐 ~
番到屋企抖陣就沖涼 又執下嘢咁啦 之後里奧大人話想我休息唔出街 不過我話今日都 ok 因為食咗藥真係好番 70 % d 藥幾勁呀 ~
里奧大人買咗部 G4 咁即係又要去買電話套啦 咁即係去深水埗啦 我同佢講 佢今個月去咗 3 次深水埗買嘢喇 ~~~~
12 點半出門口 本來想坐小巴 不過原來小巴唔到黃金 咁搭番地鐵啦 ~
去咗鴨療街買咗個 0.3mm 電話套用住先 之後再買 2 個掛勾 咁去旅行就唔駛攬住個背囊喇 ~
咁又 2 點喇 我勁餓呀 要去食嘢喇 我要食辣菜甫 所以去大家食喇 ~
食完嘢就去洗手間啦 咁如果係茶餐廳呢 d 我會叫里奧大人去先 如果乾淨我就去 咁里奧大人話 ok 但係個地就濕咗 d 咁我去啦 一開門入洗手間已經覺得奇怪 因為一開門見到個尿兜 之後再見到馬桶 係有門關嘅 咁我就諗 如果我去完一出黎 有男人去緊咪慘 ?! 咁好啦 去完就出去洗手 咁啱有個女人入黎去洗手間 佢行右邊架 丫 原來我入咗男廁呀 再望個牌 真係男廁喎 因為我以為係男/女共用洗手間呀 choi ~~~~~~~~~~
出黎之後講番比里奧大人知 佢覺得好愕然 點解咁都會搞錯 哈哈 ~
好喇 去黃金買嘢喇 今次買哂要買嘅嘢 實在太開心喇 ~
Yuraku 雷神黑朱古力麥脆巴 ( $28/2包 ) - 個名好勁咁 所以買黎食 比咗 1 包家姐 share 食最好
$15/盒都抵
HD Conversion Cable ( $20 ) / USB Plus ( $85 )
USB 叉電器 ( $199 )
LED 燈 ( $55 ) - 我想買好耐啦 夾喺梳化度睇雜誌勁正呀
每個 $40 可惜里奧大人個 G4 套係唔啱啦 下次要去換過呀
話咁快又 4 點喇 搭地鐵去官塘 去埋山崎買麻糬同蛋糕就去探媽咪喇 ~
去到都差唔多 5 點 見媽咪食咗幾啖粥就無食 但比我見到有條油炸鬼喺度囉 一定係家姐買啦 都叫佢唔好買咯 無益家嘛 ~
咁媽咪又唔飲藥水 我已經火滾 原來果 d 藥水係 for 去大便嘅 咁我話如果無大便就要飲啦 佢話日日有嘛 咁 ok 我話唔好飲 唔好煩 ~
咁姑娘黎到講媽咪情況啦 血壓心臟糖尿都好正常 但唔做物理治療 話好攰喎 之後我同姑娘講 話佢無飲藥水 咁姑娘話佢幾日先一次大便 所以想佢飲 我話唔係喎 媽咪話日日都有 我其實知媽咪頭先講大話 所以特登喺姑娘面前講 ~
之後姑娘走咗 我同媽咪講 妳只係呃到自己 呃唔到人 人地記錄會寫得好清楚 同埋話唔飲一定要話比姑娘知妳無飲 唔係人地以為妳有飲又無大便 之後會加重妳藥架 妳就煩喇 ~
媽咪入院咁耐 唔知點解我就掹咁耐 依家有物理治療又唔做 係咪懶成咁呀 ?! 成日話攰 更係攰啦 一日瞓足 24 小時 我地黎探妳 好心妳就咪瞓啦 探妳幾耐啫 最多咪 2 個鐘 妳唔係咁都要瞓呀嘛 ?!
家姐姐夫 5 點半到 佢依然瞓啦 咁我同家姐傾計 lu 里奧大人就同姐夫出去傾計 因為病房唔可以有咁多人呢 ~
6 點走喇 反正媽咪都係瞓 家姐楂車番屋企 我同里奧大人就坐小巴落官塘 諗住去沙爹王 不過要等 10 張枱 但依家 6 點半係開飯時間 咁睇黎都要轉場喇 ~
其實我一早諗好食羅漢齋炒麵 不過見經過沙爹王就去睇下 點知最後都係去番福源 哈 ~
食完就坐 35 小巴番屋企 唔駛行咁遠 ~
沖埋涼就食藥 睇陣電視 臨瞓前再食多次藥 所以要 12 點先瞓呢 ~


text:
2015年7月13日 星期一
叙苑粉麵茶餐廳 @ 九龍灣 ( 13-JUL-2015 ) ( 禁 )
( 13-JUL-2015 MON )
雖然尋晚早瞓 但都有 d 攰 不過都預咗 始終媽咪喺醫院 瞓得都唔係咁好呢 ~
早餐食芝蛋治烘底 umm 真係好飽 ~
番到菇場做埋 report 就搞掂哂最重要嘅工作 之後可以 load 相喇 ~~~~
今日好好天 我都想出去行下 順便去入票 之後就去食粥 阿齋話咁熱食粥 我話食粥無食酸辣米線咁熱呀 因為我次次食完粥 都無汗出嘅 反而食酸辣米線就一路食一路出汗呢 ~
諗住行啦 點知個天想落雨咁 咁行咗一陣就要番菇場喇 ~
放工即走 感恩去到有 11X 所以 6 點左右到醫院 lu ~
媽咪話今晚舒服咗 d 之後見到姑娘 就即問媽咪情況喇 今日照咗 X-Ray 不過未知報告 因為主診醫生今日唔喺度 聽日先知 但氧氣仍然要 4 度 同埋仍都要打心臟嘅藥水 血壓正常 ~
睇媽咪情況 都起碼要留一星期架喇 不過見到佢對腳都去哂水 咁都好 d ~
媽咪成日懶醒 我話依家對腳去哂腫 係咪即係有事呀 ?!?!?! 妳話醫生話食藥係咁家嘛 駛唔駛同番醫生講 依家腳唔腫喇 係咪有事呀 ?!?! 佢唔出聲啦 我咪話佢囉 因為腳腫令到氣速入院 唔係第一次 妳應該好有經驗 但妳都可以忍咁耐先入院 仲搞到埋肺炎 就係因為唔夠氣 pump 去心臟 所以腳腫 呢個係一個好嚴重嘅警號 妳都可能死撐話無事 麻鬼煩 我話我真係未必再晚晚探妳 我好攰 依家又出埋濕疹 我要休息 同埋妳自己攞黎 一早入院就唔駛又肺炎又剩 ~
今晚同家姐 7 點 40 分走喇 我唔想死咁多細胞 自己坐巴士落淘大 約埋里奧大人喺叙苑食嘢呢 ~
去茶餐廳食嘢 多數計咗數先 因為唔想找番 d 散紙 今晚里奧大人計咗話 $99 點知收銀用手指篤住張紙喺度計 話 $109 里奧大人話 $99 喎 條友用計數機計番 話係 $99 喎 一早應該用計數機計啦 又懶快咁一路幫人落單一路計數 ~
心情唔太好 真係人都火 d ~
番到屋企即開機洗衫 之後沖涼喇 抖陣再睇埋 " 人在囧途之泰囧 " 最後果 35 分鐘 估唔到結局咁有驚喜 ~
里奧大人 10 點 15 分就瞓喇 我就晾埋衫 10 點半即瞓 勁攰呀 ~
訂閱: 張貼留言 (Atom)


text:
2014年7月13日 星期日
壽司 ( 外賣 ) + 香草煙三文魚 ( 13-JUL-2014 )
( 13-JUL-2014 SUN )
今朝 10 點起身 食完早餐 抖陣就番教會 lu ~
崇拜完畢就同里奧大人去超市 不過無帶環保袋 咁啱我有嘢要搞 所以分頭行事 叫佢番屋企拎環保袋 之後再 join 埋一齊去超市呢 ~
買完都 2 點 里奧大人話不如食埋 tea 喎 咁之後可以直接去 Piago 唔駛滕黎滕去 咁又係 因為真係好鬼熱囉 ~
Piago 壽司唔靚 咁去番 Market Place 買啦 再去完馬莎睇嘢就番屋企喇 ~
番到屋企即沖涼呀 成個身爽哂真係好舒服 個人都精神 d 架 所以里奧大人本來唔沖涼住 都比我講到要沖呢 哈哈 ~
之後佢做公司嘢 我就睇番之前錄咗嘅世界盃啦 里奧大人話我呢 d 先係超級球迷 睇咁多次都唔厭 每次睇都好似第一次睇咁緊張 嘩哈哈哈 ~
今晚 6 點半開餐喇 食壽司同埋之前喺 Ikea 買嘅香草煙三文魚 好在之前見到咋 唔係又擺到過期架喇 woo ~
9 點一齊去徑步 今晚我徑咗 6 個圈 之後番屋企先喇 里奧大人自己再繼續徑步 ~
沖完涼 里奧大人就啱啱番到屋企 之後佢沖完涼就繼續做公司嘢 lu ~
我要睇德國 vs 阿根廷 教定鬧鐘 3 點起身 所以 11 點幾就自己瞓先喇 ~
訂閱: 張貼留言 (Atom)


text:
乾炒金邊粉 ( $48 ) - 都 ok 不過我覺得唔夠酸 但里奧大人就成日話好漏喎
泰式炒通菜 ( $42 ) - 無厘味道
泰式梅子冰 ( $18 ) - 以為好似青檸咁酸酸地 點知飲到最後都好鹹囉
西米露 ( 免費 )
楊枝金露 @ 口甜舌滑 ( $30 ) - 芒果都好甜 有 d 柚子 同埋好多西米 好大碗囉
榴槤飄飄 @ 口甜舌滑 ( $33 ) - 無咩榴槤肉 但就超濃榴槤味呢 同埋又係好多西米 其實同里奧大人 share 一碗楊枝金露已經爆肚 因為無諗過咁大碗 食開嘅金滿堂好細碗之嘛
( 17-dec-2011 sat )
呢兩次嘅星期六都教 8 點鐘起身 雖然比平時瞓多咗半個鐘 但反而瞓得仲唔好 兩次發夢都係無車番工 下次都係教 7 點 45 分好 d 咁樣唔駛咁大壓力咁呀 ~
今朝食熱狗餐 又幾好味噃 同埋好有辣鮮感呢 ~
菇場又忙啦 做到差唔多放工 唔錯呢 時間過得好快咁嘛 ~
本來今日同里奧大人會同朋友食 lunch 點知里奧大人話好忙唔去 想快 d 做完 d 嘢陪我去九龍城食嘢 我超勁開心啦 我問佢點解無啦啦咁好 佢話想陪下我喎 我覺得梗係尋晚同同事打邊爐無陪我 想作出補償啦 ~
放工去馬莎買嘢 見到裇衫有特價 又叫埋里奧大人黎睇喇 之後買飛睇戲再去 Piago Food Court 食嘢 ~
食完嘢里奧大人就番屋企瞓陣 我就再去超市買嘢 買到慶合合 所以番到屋企要即刻沖涼呀 ~
差唔多 6 點幾就出發去九龍城喇 本來我想去泰北美食 但里奧大人話無理由成日都去一間 所以話去其他試下 我話見到邊間多人食就入邊間啦 ~
食完就去買鬧鐘 問里奧大食唔食糖水 佢話食 咁就去口甜舌滑食啦 不過唔知係咪西米好難消化 我食完個胃劇痛 一上巴士見到最後果行有位 我就即刻坐喇 平時唔坐架 一落車都要抖陣先行到 里奧大人見我咁辛苦 話揹我番屋企 我話唔駛喇 唔係一陣你斷骨都似 ~
番到屋企即咩啦 辛苦到我丫 咩咗出黎舒服好多囉 之後抖下 再出去 MCL 睇戲 睇 10 點場嘅 "福爾摩斯" 睇到 12 點幾 番到屋企即沖涼即瞓 lu ~


text:
蠔仔肉碎粥 - 之前食過幾次都好味道
粉果 - 其實我地好鬼飽 不過我真係好想食粉果囉 好在有叫咋 因為好好味呀 d 皮煙韌 又無咩肥豬肉餡 加埋豉油辣椒油 好味到爆呀
( 1-aug-2012 wed )
又星期三喇 時間真係過得好快 今日又勁熱 真係熱又慘 落雨又煩呀 ~
早餐好想食濕嘢 所以食沙爹牛肉鮑片米粉喇 今次又要小米粉 咁就啱啱好 唔會飽到好辛苦 ~
菇場忙陣就 hea 等 lunch time 今日好多人叮飯 我差唔多 12 點 45 分先開始食 但我唔可以熱辣辣咁食 會喉嚨痛 好唔舒服 所以我次次都灘凍 d 先食 但好多同事真係即叮即食 我唔得囉 ~
終於等到放工 今晚去針灸 同醫師講話我條頸有粒嘢 腰又痛 佢笑笑口話小事啦 我話你梗係話小事啦 唔係你痛喎 佢就喺度笑 我覺得佢都幾風趣架 會同人講下笑 之後我扒喺床度 其實做完手術之後 我扒喺度係好唔舒服 助手見我轉黎轉去 佢話我好似游水咁 我覺得佢咁講又幾似 成條海獅咁 嘩哈哈 之後醫師入黎同我針 又係唔講我知幾多針 知我怕痛 不過我聽到話要 3 吋長嘅針囉 咁佢同助手講有支針飛咗出黎 佢話我 d 皮韌 我話係咪好似未燒嘅燒豬皮咁呀 ~
針 20 分鐘就搞掂 針完果下都痛架 但之後就無痛 朝早起身仲好舒服添 但醫師都好老實講 針完無咁痛 但唔代表妳之後唔痛 咁我覺得佢又幾好 唔會係咁 sell 針灸要幾耐療程 佢由得我針唔針呢 ~
好感恩里奧大人 7 點 15 分放工 原來佢想接我 因為我之前整鬼佢話要接我 不過我 7 點半已經走得 佢叫我等佢 10 分再喺尖沙咀食嘢 我話唔駛啦 咁頻樸做咩喎 一齊喺九龍灣食仲好 ~
佢喉嚨仲喺唔舒服 所以去食蠔仔粥就去藥房買嘢 又見到教友兩公婆 我特登阻住條路唔比佢行 佢真係認唔到我背面呀 之後我即擰轉身話係我呀 然後我去比錢 佢地喺門口等我 之後我聽到佢同里奧大人講 以為有個大肚婆阻住佢呀 所以佢唔敢行 驚撞親大肚婆呀 嘩哈 之後我地喺條街度傾咗陣就各自歸家喇 我地同佢地真係幾有緣 好多時都喺街度見到 不過最搞笑係反而約食飯就約唔到 即慶就成事 ~
番到屋企諗住沖完涼先找卡數 再睇清楚張 Statement 嘩 見到 Late Charge $180 + Finance Charge $518 嚇到我心都離埋呀 即刻打去銀行問咩事呀 因為我已經找咗卡數嘛 原來係因為 PPS 關係 所以要遲一日先過數 我叫佢幫忙 waive 呀 好感恩佢地都肯呢 ~
呢幾晚都好攰 所以 10 點 50 分都瞓喇 ~


text:
2015年5月18日 星期一
逼爆@迪士尼
母親節個weekend係銀卡特選周末,本來都唔諗住入去同人逼,但之前收到Disney個會員六折優惠message,艾菲又的確有D嘢想買唔想錯過難得嘅減價,度來度去就只係得呢個星期六有大半日嘅時間得閒,唯有當係奬勵咁帶燒腩仔入去走轉啦,點知為咗去Disney乖咗成星期嘅佢,呢朝起身時居然又病發,拉鋸咗一輪先拉到佢落床,其實都有D嬲想取消㗎啦,但為咗個會員六折優惠,艾菲結果好唔爭氣地決定如期出發.
既然出得門口就當然要開開心心咁玩啦,不過燒腩仔呢日嘅心情始終麻麻,全日最開心一刻就係邊排隊玩佢至愛嘅揸車邊食三文治嘅時候,好彩中午時份都未算多人,用咗45分鐘就玩完出來,艾菲仲被欽點陪佢揸車添.
出到來諗住又去玩巴斯光年坐吓歎吓冷氣,點知維修中無得玩,唯有入shop玩吓死光槍,起初都玩得好開心㗎,但唔知做咩行吓行吓又病發(無記錯應該係因為我哋唔畀佢掂D玻璃杯啦),終於要拉佢埋一邊講吓道理先掂.
出返來見到巴斯光年行咗出來,仲要條隊唔太長,艾菲即刻拉佢過去排隊影相,第一次同巴斯光年見面握手,燒腩仔唔知點解係呆咗完全唔識畀反應,要巴斯光年提返佢望鏡頭笑.
就喺我哋排緊隊同巴斯光年影相時,個天就開始落起大雨,三個人只得一把超細縮骨遮,唯有入餐廳搵個位企陣避雨,等咗大半個鐘都有D雨先終於肯停,為免再做落湯雞,唯有揀D室內嘢玩,一心諗住去小小世界坐吓船,但行到中途發現唔對路,估計大家都同艾菲一樣諗法,個個都向住呢個方向衝埋去,即時轉軚去咗玩咖啡杯,呢個燒腩仔排隊時發晒脾氣咁話唔玩想拉我哋走,最終坐到落去咪笑晒口轉到勁high咁.>.<
之後見仲有時間就拉佢去睇米奇幻想曲,入場前都估到佢實麻麻煩煩唔會like,但艾菲偏想試吓佢嘅反應,果然先係排隊等入場時已經嘈嘈閉,要佢帶個3D眼鏡更加係氹到口水都乾,入到場又嫌黑話驚,艾菲同米高已經不停氹佢都係唔work,最後艾菲當然又叫佢合埋眼唔好睇,而佢就突然挨咗喺艾菲手臂到,真係好乖咁唔再嘈喎,直至完場我哋先發現佢原來暈低瞓著咗﹗
睇完米奇幻想曲就拿拿聲趕去Adventure Land等睇獅子王,為免案件重演一次,喺等入場時艾菲都盡量解釋佢知入到去會點同有咩睇,好彩佢本身都幾鐘意睇動物,所以呢次係出奇地好乖好靜咁,自己坐定定睇晒成個show,仲有跟人一齊拍手㗎.
睇完獅子王都四點幾五點,個天再一次落大雨,我哋拿拿聲跑返去美國小鎮大街,諗住入shop掃埋貨就走,點知去到先發現D shop全部逼爆,想向前向左或者向右行一步都難,個個走晒入來掃貨兼避雨,貨架上嘅貨居然可以畀人掃到空晒,就連艾菲最想買嘅Tsum Tsum碗都畀人買晒,排隊畀錢條人龍更加係長到見唔到尾,再加上燒腩仔喺排隊期間又忽然病發摞地,咁嘅情況下艾菲都無mood買嘢啦,所以只係求其買咗D之前target咗買嘅餐具,同埋買定送畀燒腩仔做生日禮物嘅Mc Queen就投降走人啦﹗
訂閱: 張貼留言 (Atom)


text:
終於講完食, 到講玩啦.
帶住兩個細路, 所以坐船, 浮潛之類就唔駛諗. 而且我同daddy第一次去布吉時都玩過, 此行以rest & relax 為主.
毎日早餐後, 兩個小朋友就去酒店既Kids Club玩. 裏面有玩具玩, 响特定時間亦有特別節目俾小朋友參與. 家長如果想有私人時間去外面玩, 可以將三嵗以上既小朋友留係度, 一入去時家長要sign in, 跟住工作人員就會將門鎖上, 唔俾小朋友自己出去, 要等家長返嚟sign out先走得. 三嵗以下就要有大人陪同下先可以入內.
兩兄弟係裏面玩到唔捨得走.
細佬仲學人油顏色添, 幾得戚! 嗰日走時唔肯放低支顏色筆, 最尾拎埋返新加坡.
玩一陣kids club, 消化完早餐就上房換泳衣去游水. 正確係玩水, 因兩兄弟都未識游水.
呢度有兩個兒童池, 响kids club既兩邊.
呢個係其中一個, 泥黃色部份係淺水, 藍色部份深啲, 適合大啲既小朋友. 泥黃色轉藍色地帶好滑, 要記得捉住扶手. 細佬好驚藍色地帶, 淨係肯企响淺水地帶.
另一個係toddler pool, 成個池都一樣深度, 比較安全. 呢度細佬就玩得開心嘞.
兩個池都有好多酒店提供既波波, 水泵之類既玩具.
其實大人池有一部份都適合小朋友玩既.
我哋仲有去Patong Beach行一行, 啲沙好滑好靚, 天色晴朗, 影相一流.
酒店和Patong Beach只隔一條馬路, 雖然好多車, 但酒店住客要過馬路, 個實Q都會去攔住啲車俾我哋過. 去完沙灘可以係門口特設既花洒沖吓腳同鞋.
呢啲都係上午既節目, 下晝就係大人時間了. 食完午餐, 送小朋友返酒店瞓晏覺, 由印尼姐姐陪住. 我和daddy 就出去行街, 購物, 按摩.
呢度好多按摩院, 但間間門口都有著低胸衫, 化行粧既小姐係度招客, 我哋唔敢入呢種, 怕入咗黑店.
最尾响Bangla Road揾到呢間寫明no sex既, 全部按摩帥都冇化粧既, 梯下先俾錢, 再上樓按摩. 唔好誤會瞓係度做腳底按摩嗰個唔係我, 我又邊有咁大隻呢?
第一日去, 俾咗錢做90分鐘Thai massage, 上去先做foot scrub, 同時有杯cold lemon grass drink送上, 好味. 跟住按摩. 個按摩師都冇出力. 仲奇怪係前後只有一粒鐘, 不過我哋無為意, 以為90分鐘係包埋飲嘢, 洗腳時間. 走前再送上一杯熱既lemon grass drink.
第二日又上去, 90 分鐘Thai massage 先500 baht, 咁抵, 梗要按多次啦. 今次按摩師開始時問我哋要細力, 中力, 定大力, 我哋當然要大力啦. 都好痛吓, 不過我死忍. 今次我哋望實牆上個鐘, 結果真係按足個半鐘噃, 唔通第一日呃我哋錢?
其他時間留兩個細路係kids club, 我地就可以relax 吓, 飲吓嘢. 呢度酒類比新加坡平好多. 提一提酒店房內雪柜係空既, 可自行到酒店G/F設的mini-mart買返房雪嚟飲. 不過建議大家去外面買, 7-11 就响酒店對面, 幾孚平成倍.
毎間房都送兩張welcome drink coupons, 係酒店裏面任何一間餐廳酒吧都可以用. 其中兩杯我哋係泳池旁游水時叫, 另兩杯check-out後等車時係酒吧飲. 酒吧天花板掛滿聖誕老人, 好得意, 見到都開心.
飲完呢杯就返屋企lu, bye bye Phuket!


text:
「如果有適當和合理的數據去支持,
提出疑問和質詢並不算是窩反,
盲目相信任何一方並不是愛國,
只會造就當權者懶惰和愚民,
能夠公正對政權提出監控才是真正為人民,國家好,
因為這些的思想下,
國家才會進步,
反對盲目愛國主義!」
其實我喺之前嘅留言就批評過某人最鍾意「窩反」,我唔敢肯定匿名人嘅留言係咪衝住呢點而嚟.不過係唔係都好,我都覺得佢提出嘅觀點好值得討論.
我唔係要反駁匿名人嘅觀點,其實啱啱相反,我絕對同意佢講嘅每一句.問題係,究竟香港又有幾多盲目愛國嘅人呢?我唔敢講話冇,不過就算有,點都唔夠盲目仇視中國嘅人多.
成日都見到批評中國嘅言論,真係多到鋪天蓋地.中肯嘅當然有,但係無的放矢嘅可能更多.有政客同傳媒專鬧中國,其實可以理解,因為咁做有市場.就係因為有班盲目仇視中國嘅人,所以友先鬧到欲罷不能.
話人盲目仇視中國,唔止因為佢地鬧得夠狠而又理據欠奉,更係因為佢地根本就恥為中國人.大家都知道,好多香港人到今時今日仲唔肯承認自己係中國人.有人甚至話攞住本特區護照去旅行,俾個中國國徽映衰晒.班友咁嘅態度好明顯係自欺欺人,而且對自己一好處都冇,唔係盲目係乜呢?
生為炎黃子孫我地冇得揀,不過國籍就絕對可以選擇,唔鍾意做中國人咪移民囉,日鬧夜鬧又有乜謂呢?當然啦,未必個個想走嘅都可以走到.對於呢人嚟講,盲目愛國可能仲好,因為個心會舒服.與其亂鬧一餐,不如用寶貴嘅時間嚟裝備自己,話唔定可以脫離中國嘅魔掌呢!
我自問一都唔算愛國,因為我冇打算為國家付出乜.為國捐軀肯定冇我份,食煙食到肺癌死就有可能.我份人好功利,冇作用嘅唔會做.我相信每人都有自己嘅崗位,做好本份已經可以.唔係人人都需要治國平天下,不過起碼要做到修身齊家.奉勸盲目仇視中國嘅人,唔好再浪費時間嘞,努力裝備自己,擴闊視野,咁先係對自己最有利!


text:
話說有個八十幾歲嘅綜援阿婆去超市買,喺門口揀完山竹之後就走埋凍櫃度,將幾隻急凍雞翼塞咗入自備嘅購物袋.原來呢一連串動作已經俾超市經理到晒,但係阿婆就懵然不知.阿婆只係攞住山竹去俾錢,當佢行出超市之後就俾個醒目經理截停,結果人贓並獲,經理報警拉人.據方向報報導,阿婆事後同警察講,話自己「冇錢,冇肉食,好肚餓!」
通常呢類慘絕人寰嘅「臨老唔過得世」事件都會引起廣泛關注,梗會有人出嚟痛批香港嘅福利制度,跟住仲會扯埋地產霸權同官商勾結嚟講.呢單當然唔會例外,有關嘅post一出,就即刻有人狂插政府,仲話係香港嘅恥辱.佢地主要嘅論點係:而家太貴,綜援唔夠使,阿婆以前對香港有貢獻,冇理由老來得唔到適當嘅照顧.持呢類觀點嘅人,大概可以叫做福利派.
福利當然人人想要,不過並唔係個個都會支持政府無限量派糖,所以亦有班反福利派走出嚟唱對台.佢地嘅論點係:阿婆貪心,攞完綜援仲要走去偷,份綜援唔會唔夠食,冇理由有錢買山竹但係冇錢買雞翼.最後發展成意氣之爭,討論變成罵戰,你一句「冇人性」,我一句「蝗蟲」,互相鬧到不亦樂乎.
對於呢單「偷雞翼事件」,我個人就持中立態度,因為單睇新聞內容,根本就冇足夠資料判斷阿婆係窮到要捱餓定係貪心.事實上,阿婆攞緊綜援,已經極有可能唔使交租,而且仲有電費補貼,其他支出又有可以實報實銷,會唔會真係窮到連十蚊雞翼都買唔起呢?就算真係買唔起,香港仲有食物銀行,點都唔會搞到「食無肉」啩?另一個疑點係山竹,呢種「果后」雖然好食,不過就「實用率」超低,十分唔抵食.咁點解阿婆唔可以用買山竹嘅錢嚟買雞翼呢?當然我地又唔可以斷定阿婆係貪心,因為唔知佢會唔會有乜難言之隱.
所以呢單喺現階段唔會有結論,要到開庭先可以真相大白.反而喺相關嘅網上討論中,不難發現一個普遍嘅社會現象:好多人都先入為主,喺未有足夠相關資料支持下就罔下判斷,甚至借題發揮,上綱上線.
眾所周知,香港人愛心爆棚,感性到冇人有,逢親有乜不幸事件,就會喺本能驅使下即刻企咗埋「苦主」嗰邊,完全不問情由.好似先排轟動全港嘅「雞蛋仔阿伯事件」咁,就有好多熱血市民主動走出嚟撐阿伯,狂插食環署.到後來阿伯俾人踢爆原來謊話連篇,而且仲有呃綜援之嫌,佢班支持者就即刻潛晒水.人當初質疑嘅係食環署嘅執法手法,呢樣唔應該受阿伯有冇講大話影響.就算阿伯真係有呃綜援,亦唔表示食環署嘅做法會即刻由唔合理變成合理.可見呢班熱血市民由頭到尾都係對人唔對事,完全唔係從法理角度出發.
又睇番「偷雞翼事件」,有網民質疑個超市經理,話佢一早唔警告阿婆,等佢出咗超市先報警拉人,分明係「裝彈弓」.首先,我認為超市經理只係盡咗公民責任,協助警方打擊罪案,咁又何錯之有呢?而且再分析一下,單可能另有內情.通常喺街坊店鋪,人如果發現細路或者老人家偷,而只係涉及極小數目,好多時都唔會報警.又要落口供,又要上庭,真係要幾煩有幾煩.有可能阿婆已經唔係第一次,所以個超市經理先特別留意佢.當然啦,呢只係我覺得有可能嘅情況,並唔表示我認為阿婆早有前科,一切要到上庭先可以水落石出.
日月報嘅報導先過癮,竟然有咁樣嘅一段:「林文超建議如發現長者盜竊,不應光是報警將他們拘捕,還應了解他們犯案的深層原因,對症下藥.如果是心理問題便要尋求社工協助;如是綜援金不夠用,亦可向社工提出.」究竟林文超係乜水?之唔係香港防止虐待長者協會嘅助理總幹事囉.呢條友嘅言論都算出位喇,居然鼓勵市民充當判官,直頭想破壞香港嘅法治精神!首先,一般市民唔係社工,冇責任或者專業智識去了解長者因乜事會犯案!市民更唔係法官,絕對冇資格決定涉案長者應唔應該受法律制裁!好似之前有個阿伯窮到冇飯開,走去打劫便利店博坐監,結果俾法官判咗守行為.阿伯亦因而得到需要嘅幫助,唔止攞到綜援,仲入住埋安老院添.如果當日個店員冇報警,而係只係俾個麵包阿伯,佢都唔知點收科!
有熱血雖然係好,不過如果由心臟指揮腦部,除咗會影響自己嘅判斷力,對解決問題亦唔會有任何幫助!


text:
一路以來都係肥妺仔既我,由細畀人笑到大
細細個唔識野,唔知讀書對我依種肥又醜又竆既女仔係好重要結果考會考考得麻麻,得嗰十零分
,自然升唔到大學其他考得差過我既同學,因為屋企有錢可以送去外國讀書係呢一刻,
我明白原來考得好過其他同學小小係冇用因為窮既關係,屋企單親,呀媽有長期病患我咁就出咗社會做野我乜都唔識,
英文又差,生得又肥又醜接連見咗幾份工最後都冇迴音最後我竟然喺屋企樓下既包點店賣包嗰一刻,
我好憎自己,好憎自己咁冇用,咁冇出色折墮到要係屋企賣包
日日都畀同學,熟人,鄰居見到我返份咁既工啲客人可以因為幾蚊既包鬧我每日好辛苦咁做野,
但到頭來只得一萬蚊既人工但因為窮,因為生計,我因為冇得簡,我只好做落去我24歲人,
一直都單身因為外表唔吸引,有幾次我重以為同男仔有機會我就鼓起勇氣咁同人表白但結果都係畀人請食檸檬
甚至畀人笑話唔鍾意食豬排
經常嗰幾次既經驗,我都知冇乜人會鍾意我依個肥妹仔
我唯有沉醉偶像劇,動漫,愛情小說,搵到被愛既感覺
有時我真係好羨慕啲女主角
點解可以咁靚,可以咁可愛,或者係呢啲人先值得被愛
最近我決定辭咗樓下份工決定搵份新工,過新既生活點知好景不常,正當我好積極咁搵工點知份份都唔請我,唔係話我冇經驗,一係叫我等消息我好灰心,原來我呢幾年賣包既經驗係冇用幫唔到我做我想做既工就係咁,我失業咗3個月我真係乜都輸啦


text:
3月14日 係境界之彼方劇場版上映既日子,而同日近鐵亦都同京動合作搞左D promotion,分別係出左特別紀念車飛(利申 無買) 同埋係四個有關舞台既近鐵站到擺左宣佈人物景板
分別係:「大和西大寺」「近鐵奈良」 「大和八木」 同埋.橿原神宮前」
「大和八木」 - 未來 (奶紙板:P 」
「近鐵奈良」 - 美月
「大和西大寺」 - 博臣
不過唔知點解係橿原神宮前搵唔到:o) 不過估計都係秋人
或者好多人都唔知境界彼方既舞台係奈良,因為傳統奈良既景點,包括撚鹿奈良公園,春日大社等等係無係境界裡面出現過,而佢既舞台多數都係一d遊客唔會去既地方,例如未來既住所「高之原」係一個純住宅地居,等於香港一d屋村裡面咁[sosad]
首先係「大和西大寺」既站內
去完大和西大寺,就轉移去高之原,係過2個站,不過呢個站好少資料,可能因為係民居,所以唔方便比太多人去打擾[sosad]
係第二團地 行去公園仔既路
類似石峽尾屋邨幾多座幾多座咁
行前多幾步,就會見到有個公園仔,有個幾污漕下既沙池同埋奇怪既玩具
再慢慢行前,就會見到一個好小型既商場仔,就係動畫中未來買飯盒果度
咁當然未來屋企同埋佢同秋人傾計果個公園都係附近
未來屋企外觀
之後由於時間關係,所以我無去到橿原神宮前果度搵景點,天都黑曬了
不過去左呢D地方亦都可以見到奈良既另一面,其實都係幾平民下既地方


text:
今日下晝同幾個朋友飲下午茶,佢哋知我係專幫D客做check漏水嘅,就問我係唔係一定要揾我哋用部專係check漏水嘅儀器先揾到漏水架咁.
我話其實有D時候自己都可以做,好似落雨天咁吖,正正就係自己檢查間屋有冇滲漏水情況嘅至佳時機.大家只要集中五個檢查重點,細心觀察,就可以知道住緊間屋係乜情況.
1- 要睇吓D窗框,窗台,檢查吓油漆有無出現剝落或者有無水泡,如果有,即係表示可能滲水或含有水氣漏 水機會都幾大.
2- 檢查牆身或者天花嘅乳膠漆,睇吓D顏色有無出現明顯變化,有冇水印,如果有,表示D水可能已經靜雞雞入咗去喇!
3- 摸吓天花係咪凹凹凸凸咁,睇吓有無水漬或者乳膠漆剝落狀況.
4- 仔細喺外面觀察外牆,睇吓牆身有無發霉情況,因為有90%的滲漏水案例,係經由磁磚或者紙皮石裂縫滲入,千祈咪忽視呀.
5- 除咗用對眼睇,亦可以用手摸吓有懷疑嘅地方,感覺吓究竟係乾定濕.
當然啦,漏水都有好多原因架馬,好似樓上漏水,外牆漏水,天台漏水,窗框漏水,窗台漏水,暗喉漏水, 坐廁漏水,熱水爐漏水,水龍頭漏水,花灑漏水 . . . 等等等等;用肉眼未必睇得出,用手又摸唔到,咁咪一定要盡快揾專業人士幫手檢查,如果唔係,到真係落大雨或者打風,就會造成更大嘅破壞架喇.


text:
2016年8月31日 星期三
小病是福
話說蛇仔明星期一晚突然嘔吐大作
上吐下瀉咁, 食乜嘔乜
醫生話係腸胃炎, 好可能係因為食咗不潔食物
要痾清佢嘔清佢
蛇仔媽見到面青青四肢冇力神情呆滯嘅蛇仔明好肉赤
但又愛莫能助
只能攬著他一齊睇吓電視分散吓注意力
錫啖媽咪得唔得呀?
蛇仔明雖軟弱無力都馬上回過到來嘟出小咀
*muah*
好啦, 錫咗一啖啲病病俾晒媽咪啦
媽咪代你病啦
蛇仔明立即好緊張咁答
唔好呀, 我唔想媽咪病呀
但你病得好辛苦喎, 媽咪幫你病啦
(TUM 晒地mode)
唔好呀~我唔鍾意你病呀
咁好啦,我哋都唔病啦, 咁你快啲好番喇喎
好啦, 咁媽咪你唔好病喎
嗰吓內心好激動呀
雖然唔知蛇仔明真係懂得有幾多
但感覺到佢真係好生性好愛錫媽媽
眼淚打轉中
好彩, 病咗兩日終於好返喇
尋晚已經生猛返喇~
見返你個古惑樣媽媽就安心晒喇
2016年8月23日 星期二
細細@6months
真係話都冇咁快
入院生細細的事還記憶猶新
但細細已經半歳大喇
派成績表時間又到喇~
體重: 8.885kg
身長: 66.5cm
細細胖嘟嘟咁好聚手
都估到有過重架喇
果然一上磅
姑娘問, 男仔定女仔
跟住就話: 女仔?! 咁可能要見醫生喎
但都先度吓長度
姑娘都忍唔住話
嘩, 你好肥美呀
即使唔笑都當嬴架喇
前世情人, 冧到呢
最大得益者梗係蛇仔明哥哥啦
呢個泡芺塔, 好食到不得了
半歳打針針, 個樣唔洗咁愁喎~
姨媽生日, 著靚靚去食buffet
但都先度吓長度
姑娘都忍唔住話
嘩, 你好肥美呀
以細細的身長計
係有少少超重
所以都係等醫生詳細評估吓
醫生話人奶bb 又唔洗担心會癡肥
建議我俾bb活動多啲instead of 減食
咁呢點蛇仔媽又唔太担心
睇返往績, 蛇仔明6個月大時有9+ kg
都係俾姑娘話佢超重
但大大吓就會冇咗啲肉肉架喇
食方面
細細又唔算好大食
一日五餐
當中有餐係6-7安
臨訓嗰餐埋身食
應該份量會少啲
五個半月時開始試固體
係蛇仔媽親自磨製米糊加人奶
未知是否太稀還是細細未ready
第一次食得不太好
所以蛇仔媽也沒心急
一星期之後再試
今次叻女好多喇
但細細似乎對糊仔興趣不大
暫時都未代到一餐
不過好彩嘅係今胎奶水夠
所以也不大心急要佢食一餐固體
佢ready時就自然會代得到 (第二胎果然係hea 啲, haha)
雖然未坐得穩
但食飯時都坐埋一齊俾條菜佢咬吓
前幾天俾少少橙佢lam 吓
喜歡到不得了, 攞開即喊 (平時細細好少喊...唔讚得)
見你咁可憐俾大大舊你食啦
咩嚟架媽咪?
老虎就老虎啦
咦~ok 喎
正呀
之後會慢慢俾粥仔同俾佢試多啲其他水果
細細雖然未係好為食嘅bb
但觀察所得佢應該會比蛇仔明哥哥好一點 (希望冇睇錯啦)
睡眠方面
的確, 身為二胎媽媽
已沒有了一胎時的緊張與執著
咁又因為細細本身已經好抵打(唔讚得)
食飽自己玩吓就會訓
所以已經冇計到佢一日幾多nap
夜晚就大約9點會眼訓
放佢落床, 俾張被仔佢自己戀就會訓 (愛死細細)
有時半夜會郁吓 (唔喊架, 拍吓佢, 最worst 係人肉奶咀就訓返)
但好多時都一覺訓到第二朝7點左右
兩秒睡著
活動能力方面
day 138時練成轉身功
依家轉得好靈活
會用轉身功碌去自己想去嘅地方
好搞笑
腳仔都撐撐吓咁想爬
但尚待更多練習
去健康院經姑娘測試
撐起好夠高
又好夠八掛週圍攞嘢玩
各項反應都良好
伏底扮嬌俏
碌嚟碌去攞玩具玩
八掛妹, 蛇仔媽一開遮就捉住
彷似媽咪小幫手咁, 好可愛 (原諒我過份欣賞自己個女啦~)
唯獨坐就未穩
醫生話脊骨是沒問題的, 可能係因為太好肉地
再慢慢練習多啲吧
而踏入五個多月時
細細已明顯多話喇, 成日自己講bb 話, 好可愛
唔知細細係咪好似哥哥咁, 最先開口叫媽媽呢?!
蛇仔家沒有為小朋友每個月慶生嘅習慣
(係因為媽媽冇心肝成日會唔記得)
但6個月呢啲大日子都好值得慶賀
唔偏心
哥哥6個月時有媽媽親手製帽帽
細細一樣有
女孩子嘛, 當然要花花啦
試戴好高興, 唔抗拒
轉個頭訓咗, 好啦, 你訓祝精神啦
爸爸媽媽帶你去威威呀
我哋去半島嘆西茶呀
細細, 要似返個淑女得架~
我的小公主
奈何細細好快就不在狀態, 開始眼訓豬
好grumpy, 一啲都唔lady 呀
平日好少咁扭架, 但嗰日就影唔到靚相
即使唔笑都當嬴架喇
前世情人, 冧到呢
嗱嗱臨影張相, 禮成
細細妹妹, 祝你身體健康, 一輩子快樂無憂
跟住細細極速入睡
最大得益者梗係蛇仔明哥哥啦
呢個泡芺塔, 好食到不得了
好cozy 的一個晚上
我的一對小寶貝@6months
其他分享
著靚靚, 去接爸爸放工
見到佢兩個玩, 心都溶埋
蛇仔明哥哥真係好錫細細
媽媽放工, 親親孩子時間
探好友的親生兒
相差正正4個月的bb
哥哥又要影埋一份
媽媽放假去街街
半歳打針針, 個樣唔洗咁愁喎~
姨媽生日, 著靚靚去食buffet
(請容我自我陶醉) 我覺得細細係好認得媽媽
每次見到媽媽都好嗲嗲
蛇仔媽每日都要狂睇相去吊命架
Two sweet pea of mine
見到佢兩個就肉緊想大啖大啖啜一啖
這種感覺
你懂的!
訂閱: 文章 (Atom)


text:
最近facebook多左好多新朋友
正當我苦惱緊
死啦
add左同事咪唔可以亂寫野
突然我個facebook就hang左
想update status都唔得
一天都光哂~
唔知係咪就走
最近個竟然越泥越有心機做
但明顯唔係一件好事
有個老伯伯
已經幾十年前做左below knee amputation
入泥係因為acute on CRF
果日收佢佢癲哂咁,, 我同佢頂到行
洗血越洗越順,, 個人都越泥越乖
又識咳痰又唔該前唔該後
點知... 我只係返完A更
night更返到去已經話我知佢已經DNR左o係到等死
我個心那實左
果時佢已經gasping哂... 唔醒GCS得返3分
好想為左收症果時係咁鬧佢而道歉
但都冇機會
最慘係佢個細女
特登為睇佢o係大陸落泥
見佢好返d,, 又夠期就諗住返返大陸
點知一返左去,, 伯伯就過身...
又另一個老伯伯
初時剩係知對住佢要講潮洲話
耐何佢又插住喉講唔到野
成日抆抆憎憎根本都唔知點同佢溝通
終於有一日都extubate左佢
原來冇插喉o既佢可以咁乖同埋...
佢根本就識聽廣東話!
佢出左病房之後我仲有去探佢
佢仲好精靈好可愛 =]
諗起果時傻car講果個伯伯!
ICU真係一個好神奇o既地方
你以為冇希望o既人... 轉個頭竟然stable到可以出大房
你以為冇乜事o既人... 轉個頭竟然要幫佢包糖落地牢


text:
Maggie Yeung @ Red's Beauty試妝
永隆裙褂
奇華VS榮華
原本對花球既要求實在唔多,甚至有諗過用絲花球就可以,平靚正!不過始終鮮花球同絲花球都各有優缺點,所以一直都係十五十六.不過我有一個清晰既諗法:普通花店既鮮花球都要$800左右,所以一係唔買,要買就再加多幾百買有牌子的,咁樣感覺比較值.
如果要講有牌子的,我既首選一定係agnes b,不得不承認係膚淺地被個條絲帶吸引.而且再做多少少research,其他b2b推介而我又鍾意既如Trinice, The Wood等價錢同agnes b比,實在係不相伯仲,甚至有過之而無不及,咁更加唔需要考慮啦,一係絲花球,一係agnes b!
知道agnes b通常一年會擺一次婚紗展,多數係年中,所以我都好期待7月既婚紗展.點知有日去佢website突然見到1/6 - 7/6期間會係指定分店做promotion,而且有條bear bear電話繩送 (之後睇到實物其實好深色好細粒,唔多靚),所以plan好1/6去cwb分店睇花球實物,實物靚就落埋訂.點知個日去到cwb分店真係令我好失望:
第一,放工時間好多人,但d staff完全冇意識要維持秩序叫人排隊,我去到時其實都未真係好多人,主動問佢駛唔駛排隊佢仲答我唔駛,然後俾左張咩買一送一coupon我叫我坐係café等佢叫,點知轉個頭已經一大堆人圍住晒個counter,一直都冇再理過我,呢一點真係令我好不滿!
第二,d花球收埋晒係個staff counter裡面個雪櫃度,叫佢拎出黎又話唔可以拎,只可以就咁睇.大佬呀,人又多櫃又遠,我有透視眼兼放大鏡呀?!一d都唔helpful;
第三,display既花球超級核突,完全可以用殘花敗柳去形容,特別係我睇中leaflet既繡球花,leaflet係桃粉紅,實物係瘀瘀黑黑既紫紅,唔講係同一個花球都真係睇唔出囉…
第四,終於等到埋counter喇,好衰唔衰排正個女黑面神條隊,唔客氣冇笑容冇service不特止,仲要俾佢激到我扎扎跳:我見到個繡球走晒樣,就問佢係咁岩今次咁既色定天氣問題,佢答我佢次次見到都係咁既色;我話隻色好瘀黑,佢答多數人都係鍾意咁既色.我本身抱住好大希望去睇下實物有幾靚,結果被個黑面神完全打沈,然後黑面神見我睇左一輪ipad都未揀到其他款就同我講:你有hsbc白金咭唔一定要今日買,第日買一樣有9折,意思叫我唔好阻住佢,你話呢d係乜野態度,真係激到我死!幾乎想投訴佢!
失望左一晚之後,諗起今日要出婚紗展,過開海可以去埋金鐘agnes b望下d花球係咪都係咁核突,結果真係令我好驚喜~話晒都星期六,但shop裡面都係得一兩個客,promotion花球款大大方方咁用花樽放左係舖既正中間,我一眼就見到我心儀既繡球,而且顏色exactly係leaflet上既桃粉紅,真係超級興奮~同sales講返係cwb見到個隻瘀紫紅既問題,佢主動話可以幫我mark低要桃粉紅,而且我話見到cwb既青色green ball好多,sales都話可以mark埋唔要咁多green ball.嘩…花球quality,staff態度,service,對答同cwb店及黑面神比都係兩個世界,我早知金鐘態度好咁多,就唔駛去cwb受氣啦!結果我15mins唔駛就俾晒錢,臨走膽粗粗問下可唔可以拎住個花球影相,d staff仲非常welcome,仲問駛唔駛幫我抹乾花腳d水…各位以後要去agnes b,唔駛講都知道應該去邊間啦~
半邊繡球半邊green ball既設計(原來green ball就係未成熟既繡球),個人認為5,6個green ball太多了
同leaflet既相都有80%-90%相似
同我係咪都好襯呢,嘻嘻…
本來都對風信子有d興趣,但冇leaflet既色咁靚
Rose and mini rose都可以,不過都係冇leaflet咁sharp


text:
( 19-may-2011 thu )
星期四 lu 星期尾就最開心呢 今朝食完早餐先去 shopping 不過百佳 d 冷氣就非常之唔足夠囉 無冷氣好焗家嘛 ~
今朝天氣非常之好啦 熱到暈咁滯 幾想番屋企再沖過凍水涼呀 ~
晏晝要 pack 箱 所以食飯啦 鮮茄斑腩飯都唔錯 不過食飯真係好飽 唔鍾意食飯飽嘅感覺 應該係叫滯 食飯真係好滯咁架 ~
Oh 力的表演喇 2 點半 pack 到 5 點 之後腰酸背痛呀 ~
今晚放工真黑仔 地鐵又無啦啦有小小故障 差唔多廿分鐘先去到九龍灣 之後呢 天橋又無啦啦擠滿哂人 原來排隊買 Ipad 2 嘅人比人淋白油呀 唔怪得前幾日見到 d 阿婆阿伯同 d 賓賓印印坐哂喺地啦 我仲以為等買咩添 原來就係 Ipad 2 ~
好在今晚煮麵咋 去到超市仲有時間慢慢行 我習慣放個袋喺車嘅 咁今晚我好專心睇價錢嘅時候 有位經理同我講 : 小姐小姐 妳咁樣放個袋好危險架 d 人一手就拎咗去架喇 妳要小心 d 妳嘅袋呀 嘩 好好人啊 ~
是日懶餐 - 擔擔麵 + 撈餃 + 西生菜
擔擔麵 - 喺用新三陽買嘅担担麵醬 再整包壽桃牌担担麵 加 d 肉碎 今次用咗一湯更嘅担担麵醬 ( 因為之前覺得唔辣 ) 點知里奧大人話好辣 食咗半碗咋 無 d 用 浪費哂我嘅心機 浪費哂 d 食物 ~
撈餃 - 星期日食唔哂嘅水餃 放咗入冰格 所以都要食咯 唔係驚壞呀 加咗蒜頭 豆辣醬 鎮江醋同豉油一齊撈黎食 正呀 ~
西生菜 - 唔想浸菜 所以煮西生菜就最方便喇 ~


text:
今日早餐被迫食得豐富 d 因為我想食沙律醬汁而要食吉列魚柳呢 ~
晏晝請假陪媽咪去醫院 "度" 眼 所以同埋媽咪 朱朱一齊 lunch 喇 ~
諗住 "度" 完眼就去九龍城食小小泰國嘢 所以我只食件奶油多 ( 燶 d 再要多奶油 ) 唔咁強調就唔好食架 朱朱又眼定定想食嘢咁款 so 叫咗塊火腿 $3 好唔抵呀 哈 ~
食完就出發去醫院 半個鐘搞掂 都好快手 ~
同媽咪去九龍城小曼谷食 tea 串燒 3 串 ( 雞 / 牛 / 豬 ) + 龍眼冰 + 清湯牛丸湯河 個湯粉落埋辣椒粉一齊食真係好好味呀 ~
之後同媽咪行 d 泰國雜貨店 拖住媽咪隻手行街 感覺媽咪真係老喇 細細個媽咪拖 依家掉轉頭拖媽咪 好感慨呢 ~
途經寵物店 見到張狗仔床好似好舒服 所以即買比朱大姐 盛惠 $158 我覺得好抵 因為朱朱一瞓落床就唔願出落床呀 ~
送完媽咪番屋企 我就番屋企煮飯喇 ~
是日懶餐 - 豆豉鯪魚炒油麥菜 + 海龍海馬瘦肉湯
豆豉鯪魚炒油麥菜 - 有魚又有菜 最緊要方便 妳知啦 頻樸咗成日 有煮飯已經好好架喇 唔係我自己讚自己架 ~
海龍海馬瘦肉湯 - 媽咪特登朝早煲架 所以我又慳番唔小時間滾湯呢 ~
食完飯就食媽咪喺百佳買嘅長柄士多啤梨 好香好靚 但超級勁酸呀 ~


text:
2015年2月4日 星期三
蕃茄煎鯧魚 + 粟米蛋花湯 ( 4-FEB-2015 禁 )
( 4-FEB-2015 TUE )
今朝個天灰灰暗暗 唔係好凍 但就係好潮濕嘅感覺囉 ~
最鍾意一路食早餐一路睇報紙 所以 d 時間就會覺得好快咁 哈 ~
菇場忙啦 但個人有 d 攰 要慢慢做 因為唔想做錯 ~
食完 lunch 就去入票 菇場幫我唱新銀紙 所以要去入票 之後再將入數紙比番 admin dept 真係煩 以前不嬲就咁直接比票去 admin dept 就得家嘛 搞掂哂又去另一間銀行入 claim 保險嘅票 番到菇場啱啱好要開工 好攰呀 ~
做呀做 4 點終於搞掂 之後家姐打黎又要我幫佢同事團購 JNC 魔術壺 咁無問題啦 做完哂 d 嘢嘛 最搞笑係佢同事問我係咪無做嘢 點解可以隨時上網團購 哈 ~
放工直接番屋企喇 抖咗陣就整馬蹄糕 但今次無跟足 recipe 所以都衰衰地 但又衰唔哂 只不過面頭點煮都未熟 所以我將面頭唔熟果 d 就倒出黎 再開粉蒸 點知都唔得 要冷靜一下再蒸 同埋我又要開始煮飯 唔搞佢住喇 ~
是日晚餐 - 蕃茄煎鯧魚 + 粟米蛋花湯
蕃茄煎鯧魚 - 條鯧魚係媽咪上星期比架 今晚食埋去 lu 咁我用鹽醃咗成 40 分鐘 所以好鹹呀 蕃茄又酸 其實我都預咗整得唔好食架喇 因為個人又攰 又心急去徑步 所以都預咗衰 哈 ~
粟米蛋花湯 - 唔想去買菜 所以又粟米湯 ~
里奧大人 8 點 15 分放工 我抖多陣就徑步 lu 今晚我特登自拍一張相比佢睇 佢又係覆 "好恐怖" 但我影月亮比佢睇呢 佢就覆"月亮好圓" 真係要問問佢點解成日話恐怖先 ~
差唔多 9 點就番屋企 見到里奧大人啱啱拎豬肉鬆送飯 我其實都會叫佢自己加餸架喇 我覺得 d 餸唔好食 反而佢話 ok 不過今晚好似唔夠餸咁 哈哈 咁又係 我留咗好小魚比佢咋 ~
好喇 又再開粉蒸 d 馬蹄糕 之後沖涼 蒸完全係唔凝固嘅 所以掉鬼咗佢喇 ~
今晚勁攰 食埋生果 睇咗一陣聖經 11 點就即瞓喇 ~
標籤: 肥在家煮食篇
訂閱: 張貼留言 (Atom)


text:
蒜蓉包
煙三文魚凱撒沙律
焗肉醬意粉
火星任務 ( 辣肉腸 火腿 意式肉腸 燒烤醬 ) - 薄批
日出椰林 ( colada - pineapple juice & coconut cream blended together with ice topped with shredded coconut )
VIP card
( 9-jul-2009 thu )
尋晚 1 點 9 電話響 我同里奧大人都係飛線番屋企嘅 所以呢 唔係打錯就唔方好嘢
點知真係唔係好嘢 原來奶奶氣喘 話想見哂所有仔女 因為佢之前都係咁 總之一氣喘就會 call 其中一個姑奶 再 call 齊人到醫院 好在去到醫院 醫生比咗氧氣罩就好好多 叫做無咁喘囉 我奶奶係臂衰竭 所以有時會肺積水 肺積水又會令到氣喘 真係好煩呢
唉 4 點先番到屋企 攰到眼癱癱
無辦法啦 太攰喇 所以遲 15 分鐘先起身 趕到呢 食早餐要飲凍嘢啊
番到菇場無耐 我另一個同事 msn 我知 話佢尋晚聽到個衰同事唔知同 a/c 講咗 d 乜 a/c 同事話唔可以咁樣講嘢架 同事黎家嘛 妖 乜人慶黎架 討厭
晏晝見到里奧大人即講呢單嘢呀 慶到丫 又熱喎 慶上慶呀
諗住去食 pizza hut 又無位 美心又無位 所以又要行遠小小去大家樂 里奧大人話果度無乜人等喎
估唔到依家有燒飯食 好好味啊 最緊要係有杯珍珠奶茶 里奧大人知我超級無敵勁鍾意食珍珠 所以佢又叫多杯 比哂 d 珍珠我食 勁感動 但呢 d 珍珠唔煙韌囉 失望
霜花牛板燒飯
咖哩牛腩飯
珍珠奶茶
番到菇場問 a/c 同事單嘢攪成點 佢話 ko 咗 咁都好 d 知道唔關我事嘛
但今日咁激一激 個頭有 d 痛呀 無哂 mood
放工同里奧大人講聲頭痛 煮 d 簡單嘢算喇 ( 其實根本唔想煮 不過睇佢有乜反應) 佢呢 隔咗陣先打黎話叫我唔好煮 出去食 噢 打得比你就要醒水啦 反應咁遲鈍嘅
去到商場見到 shakey's pizza 寫住 $199 可做 vip 優惠 即做啦 有八五折又有 $1000 coupon 雖然只可用一樣 但計落到 so 丫 good
今次食個 set 都係 $169 ( 85折之後 ) 仲食唔哂碟肉醬意粉 打包留番聽晚食 唔駛煮 發達啦


text:
今日幼潛弟弟好乖呀, 乖左大半堂, 因為.... 佢訓左
本來係屋企仲精精靈靈, 今朝成 8:00am 先起身諗住 good timing, 點知一上車就訓左, 仲要整極都整唔醒, 冇辦法啦, 都要照去, 唯有抱住佢入班房睇人地玩啦...
遊戲一 -- 套圈圈
將一套 5-7 個既層層疊圈圈請小朋友套返入支軸度, 由初時係地下放, 到後來由張姨姨手握個軸請小朋友打橫套圈圈, 跟住玩障礙賽將所有圈圈放係個籃度, 請小朋友踎低羅一個圈再行左邊 or 行右邊咁去張姨姨度套圈圈. 呢一班既小朋友大部份都識行喇, 有 d 仲好醒添!
遊戲二 -- 梅花莊 & 踏唔同質感既地墊
將大積木每個相隔一寸放地下, 請小朋友小心踏過, 發展空間概念, 空地就放 d 唔同質地既地墊, 有硬, 有軟, 有毛毛, 有地毯等等.... 好玩啊~~ 點解咁嘈弟弟都可以訓到咁霖既呢? 小慈見到 d 小朋友行得咁開心佢都入黎玩埋一份
遊戲三 -- 彩虹傘
呢個好玩呀!! 好想弟弟快 d 起身! 咁岩小慈埋黎同我講野, 弟弟一聽到小慈把聲就醒左 (非常奇怪個班房咁嘈都唔醒, 小慈一講野就即刻彈起, 弟弟對小慈既聲音真係好敏感 ) 弟弟訓醒仲係呆呆地, 不過一見到塊彩虹傘就好興奮, 張姨姨仲將 d 波放係彩虹傘上面碌增加視覺刺激, 又將彩虹傘抽高將 d 波波放中間引小朋友入去, 弟弟仲二話不說 自己行左 5 -6 步入去添
岩岩訓醒既弟弟先 warm up 完就落堂, 非常依依不捨, 人地收埋 d 玩具佢就走去羅番出黎要再玩, 唱完 bye bye 歌都仲唔肯走, 見佢咁, 我就請張姨姨俾番 d 地墊佢踏, 小明踏到 d 吉腳既就即刻眉頭皺, 要佢再踏仲即刻縮腳添! 真係唔笨呀! 弟弟都好勇於嘗試咁多塊地墊都踏晒, 已經大膽過當年小慈架勒


text:
腸仔 / 墨魚丸 / 魚蛋 / 龍蝦丸 / 牛丸
加埋辣汁好味呀
好餓呀 家姐燒 2 條腸比我食先 唔好喺樹嘈 @.@
工人又即燒隻雞翼比我 太好喇 不過我覺得自己無咩耐性燒嘢食 因為成日問熟未熟未
大蜆
媽咪買嘅蜆
生菜包牛扒 加埋生蒜同辣汁 家姐話喺韓國咁樣食法好好味 但係辣到我頭痕呢 家姐幫我加辣 我無諗過咁辣 食到一半頭都痕 之後飲咗半罐可樂 再狂食 10 塊生菜先解到辣 之後講比家姐知好辣 佢笑住話食嘅時候都覺得辣 不過無同我講 因為佢無諗過區區 2 粒指天椒咁辣呀 @.@
美心排包 - 家姐話之前朋友話用排包 係好好味 不過又真係好好味 本身有牛油香 燒完再加牛油 真係香上加香呀
印尼甜豉油 + 乾蔥 + 指天椒 - 甜甜辣辣超級好味 但咁樣算唔算係辣汁呢 ?!
我唔係用 ABC 呢個牌字 下次買呢個牌子黎試下先
黃蕃薯 + 粟米 - 燒嘅時候好香 但食落無咩味嘅
( 31-MAY-2013 FRI )
唔知係咪尋晚食得太多荔枝 再加埋食薯格 所以半夜好熱咁 熱氣嘅熱呀 好在最後都瞓得幾好咋 ~
早餐食芝腿治烘底 睇報紙慢慢食 最鍾意咁樣呢 ~
菇場忙咗陣 之後去 pack 箱 話咁快就 lunch time 喇 ~
仲未餓 所以 1 點先食 lunch box ~
3 點半又開始 pack 箱喇 差唔多 5 點就搞掂一部份 星期一再 pack 埋去 咁就了咗心事喇 ~
放工即走 坐 van 仔去旺角睇中醫 6 點半搞掂哂 今晚去家姐屋企 BBQ 咁媽咪又買咗 d 蜆仔同西瓜比我地食 咁我就去媽咪屋企等埋家姐 佢楂車接我去佢屋企 ~
其實我初初話打邊爐 咁家姐叫工人買嘢 佢工人居然記得我話過 下次黎要 BBQ 所以家姐又即打黎問 B 唔 B 嘩 我想 B 呀 因為打邊爐自己屋企都打到 B 就無可能啦 所以最後決定 BBQ 喇 我地差唔多 7 點半先開始燒 估唔到又有風喎 因為里奧大人冷笑我咁熱黎燒嘢食呀 ~
開始燒嘅時候 接到個怪電話 應該係呃人電話啦 今次話自己有馬拉口音 成日問我聽唔聽得出 咁我話妳喺邊個丫 我以為係朋友小寶呀 不過佢無答我 之後仲話聽日去大陸 會黎香港探我喎 痴鬼線 ~
里奧大人唔駛上大陸 但 9 點先放工 不過我都未咁快走 我燒到成 10 點呀 之後再入屋食埋番薯同粟米 同狗狗影下相 抖多陣就走喇 家姐車我番屋企 沖埋涼原來都 11 點 好小會咁夜呀 ~
麥包
B 頭
B 仔


text:
十個對我影響最深的電子遊戲
破例打口語.輕鬆話題,大家睇得開心啲.
Draft嘅時候,我以我花過嘅時間(目測)嚟shortlist咗二十幾個遊戲,結果當然係要諗多啲criteria嚟揀十個.於是我訂咗以下嘅規則:
一)個遊戲真係對我有啲影響,例如個遊戲嘅故事或玩嘅過程好深刻真係好深刻,或者令到我往後做嘅嘢有唔同之類,齋燒時間齋娛樂嘅排後.
二)同系列,而成個系列對我影響差不多嗰啲,group埋.
三)完全唔關事,但對我嚟講意義差不多嘅遊戲,都係group埋.
我係唔好以下幾類遊戲嘅:賽車,射擊,即時戰略.原因好簡單,我手殘,鍾意turn based多啲.同埋我好少玩Online Game,我係小毒L,打機鐘意自己打,同埋prefer啲會爆機唔係無限loop嘅遊戲(The Sims例外,講定先,知你見到下面個list會問).
全部按玩嘅時序(記得嘅話)排列.先嚟上唔到榜嘅honourable mention:
軒轅劍(淨係玩過一,二同外傳.唔係佢我當年應該唔會掂電腦.)
Street Fighter(我玩嘅第一隻電視遊戲,我打得再廢都要落一落你名…)
仙劍奇俠傳(嗰陣明明覺得個故事好正,而家諗極都唔記得個故事係點,淨係記得有個要不停用錢丟先丟得死嘅最後大佬拜月教主.條link裡面咁多集我只係玩過第一集.)
金庸群俠傳(呢個你數有幾多打機嘅人無玩好過啦.)
超級機械人大戰(淨係玩咗3同4,唔係應該上咗榜.)
Civilization系列(其實我唔知點解我會玩哂咁多集,尤其玩到2定3電腦用野人可以打死我啲坦克車嗰陣,我堅係燥過底.不過我大個教辯論嗰陣,試過攞返幅game圖出嚟解釋科技發展,然後佢地居然明仲有人揾嚟玩.我吹到啤一聲.)
The Sims(呢隻game係好多人嘅共通話題.唔係講笑.可能夠FF,又可能夠變態掛.)
Restaurant City(喂,你話我低能都好,嗰陣我返工,全個office嘅人一齊玩㗎.)
好,入正題.繼續時序排列:
I. Pool of Radiance系列
趕客,第一隻講隻九成半人唔識嘅.講AD&D好啲喇掛?我用電腦玩咁解啫.
我成日都話,我嘅英文係呢隻game教㗎.我到今日都唔識分啲tense邊隻打邊隻或者幾時用乜,但touch wood我寫出嚟都係唔會點錯,就係因為由細(五歲六歲左右)對住佢對到大咋.打機冇用?算吧啦,同你講冇用嗰啲自己搭車推緊銀仔咋.
II. Super Mario World
唔係系列,淨係佢.我其他都鐘意玩,但呢隻地位最崇高.全盛時期,我玩到全部關全部秘道全部鎖匙位記得哂喺邊,要齋爆機十分鐘內搞掂,同埋可以游水游到個人喺水底,畫面見唔到但一路都浸唔死.
III. 三國志系列
我由第二代玩到而家.第二代淨係得啲數目字喺度打交.嗰陣喺超任玩冇中文版(好似第三代開始先有,但嗰陣我轉咗玩電腦版),全部角色名用漢語拼音出,嗰陣對普通話零認識嘅我完全冇辦法知道啲人邊個打邊個.
結果?結果我因為咁走咗去睇《三國演義》,由連環圖睇到原裝,中四學校搞聯校三國演義問答比賽(唔好問我點解係joint school),我負責出題目.我仲因為睇三國嘅關係鐘意咗睇歷史書,唔係話睇得多,但對中國歷史嘅基本概念係咁樣嚟.死未?
Btw我唔係代代鐘意玩.我唔鐘意玩單人嗰幾代(我班friend相反),12都唔得(唉等咗咁多年);最鐘意so far應該係11,10都ok但硬係覺得幅地圖大到唔合理.
IV. Live a Live
超任RPG Game.聽過嘅可能性近乎零,但佢個故事都算係我玩過嘅RPG入面最特別㗎喇(利申:可能係我玩得少).
簡單講吓(in case你懶得睇條Wiki link).一開頭有七個短篇故事(其實玩落唔係真係咁短篇,當七隻獨立game你唔會覺得太失禮的),唔同時代唔同背景.玩完會unlock咗一關,用一個中世紀嘅型友(「英雄」或者「勇者」呢類term我習慣慎用),佢被誤會咗係個魔頭,由萬人迷一夜之間變咗全國公敵.佢去咗打真嗰個魔頭,去到先知原來個魔頭係佢bff,仲要自己條女鐘意嗰個原來係個bff唔係自己.佢打贏咗,但打贏等於親手殺咗自己個bff,條女仲要殉埋情.佢覺得生無可戀,於是選擇真係走去做魔王.最後,你可以揀聯合七個勇者去打呢個新魔王,或者用個魔王同埋七個短篇嘅大佬去打返七個勇者…
我知我講得好衰(喂大佬講哂成個故仔我要講成日㗎),但嗰陣真係俾佢個橋段震撼咗.好正.
V. 信長之野望系列/太閣立志傳系列
其實唔應該group埋,因為真係兩類遊戲嚟,不過對我嚟講意義幾接近就真嘅.
認真,鐘意玩Koei三國就試吓信長啦,我知唔熟啲人,但overall真係好玩同耐玩啲㗎,人多好多,劇本多好多,地圖大好多(唔好同我講中國大過日本,我知,但玩落唔係咁㗎).
同埋熟呢家嘢可以培養㗎啫.我第一次玩(太閣一)都唔知織田信長同木下藤吉郎係乜水,結果又係玩到睇書睇返個故事(媽媽們請繼續推銀)…不過故事太多,我睇咗信長秀吉同家康就收咗皮,上杉武田伊達雖然打機好好用,但我放棄咗了.
太閣停咗產(sosad),信長我而家仲玩緊.最新一代中文版出PS4唔出電腦版(而家好似話出,但我都玩咗幾個月),好似話因為中文市場一出電腦版好易俾人盜.聽落幾醒.
VI. Fifa Manager系列
唔識落link,因為第一隻唔係叫呢個名,但佢舊到我唔記得咗佢叫咩名,總之係EA Sports出嘅足球經理人啦.
我知佢個database同FM冇得比(大佬FM出到而家踢真波嗰啲球隊要請佢做scouting),但我貪佢有波睇,FM齋睇啲點喺度飛,玩耐咗唔知點咁.同埋如果你係煲同一個save煲好多個球季嗰啲人,Fifa Manager玩耐咗個球員生態維持得幾好,啲人嘅強弱比例同最初差不多,你累積落嘅名聲同球會發展(尤其青訓)亦真係有用,個遊戲因為咁樣而耐玩好多.係有一樣唔好,個development team超廢,年年隻game都勁多bug,點鬧點patch都冇用.
不過嚟緊可能轉投FM,因為Fifa Manager認咗輸,出完13-14宣佈停產了.如果Football Manager(寫到一本其實我發現咗Fifa Manager同Football Manager個簡寫係一樣嘅LOL,咪咁啦,Fifa Manager以前唔係叫Fifa Manager㗎)同Fifa(踢嗰隻)合拼就好,有數據有畫面,屈機.
VII. 三國志曹操傳
冇錯,唔包英傑傳孔明傳信長傳(姜維傳講咗成世都未玩sosad),淨係呢隻.同埋特登唔包落三國志系列度,因為我我鐘意呢隻嘅理由完全唔同.呢隻正在個隱藏劇情,除咗我覺得諸葛亮有比鬼上身更好嘅謀反理由之外,其他位真係有啲計.
唔知大家有冇留意,Koei對魏蜀吳嘅宗旨其實咁多年都冇變過.三國志系列佢唔志在講故事;英傑傳之類未發展到有角色揀,冇得從唔同角度睇同一件事.但例如曹操傳,例如無雙.三家個宗旨都幾明顯,同埋唔會好似聽開啲故仔咁有既定嘅忠奸.
VIII. Pop N’ Music / 拍拍機
識我有咁上下日子嘅朋友,應該係諗緊呢兩隻排第幾,而唔係我寫唔寫.我對呢兩隻有色半球體遊戲有啲執著,唔係講笑.
功利啲講,讀書嗰陣落機舖,足球game格鬥game飛機game賽車game我班fd都是變態的(數漏咗,連炸彈人都係,頂),跳舞機嗰啲我又唔多啱feel,咁我一係就打頭先個list嗰啲養你班友打機,一係就打呢部等人養我㗎啫…
玩音樂game冇乜天份,所以Pop N’ Music玩咗一兩年就冇繼續玩.拍拍機到今日都仲有玩,最新團體版(都新唔哂,起碼三四年啦)嗰隻我有買咭儲公仔,但而家好多地方就算有機都唔收張咭,頂.
歡迎切磋,但而家連皇室Namco都冇咗,想玩都唔知去邊度方便lu.
IX. Winning Eleven
我好遲先開始玩.唔知Perfect Eleven同Fighting Eleven同佢係咪同宗,如果唔係,我第一隻玩已經係Winning 6定7了.唔係呢隻game,我同澳洲同學嘅共通話題真係少之又少.
如上文,我係小毒L,所以有Master League嘅Winning,長時間嚟講都比Fifa適合我.不過又係喇,嚟緊可能會對Fifa態度開放啲,今次唔係因為Winning停產,而係舊年成個gameplay轉咗之後,我覺得怪怪地.今年可能兩隻都買嚟比較吓啦.
X. NBA Live / NBA2K系列
由Live 1995打到2K8先轉會.我對籃球嘅概念有99%來自呢堆遊戲,淨返嗰1%係落場打嗰陣學嘅,例如打波嘅技術which我冇乜.
又係嗰句,我係小毒L,所以我好少打online,多數都係自己煲Association/MyGM Mode(MyPlayer我唔多啱,平時自己打波等波仲等唔夠咩),係之前同班學生打過online league咁大把.據說佢地當中有人上網打嗰陣戰績好亮麗,但…哈哈哈哈.
出2K15了,又要重新修練.唉~
乜料呢篇打咗兩個幾鐘.我仲想打篇嘢攞《男人唔可以窮》postcard呀……


text:
張曼玉 49歲
全知言
講呢啲 仲睇香港小姐?
識睇一定睇香港小姐?哈哈哈,家冇呢支歌仔唱喇!唔好話全知言有偏見,就算跑出咗民望較高嘅陳凱琳,都搶救唔到港姐騷 so boring嘅事實.
反而以前出品嘅港姐先係美貌與智慧並重囉!就算家陣上咗年紀都仍然風韻猶存,睇吓班星同街坊揀邊個係「最美麗港姐」仲好
氣質贏晒
我會揀張曼玉小姐,佢後生嘅時候感覺好清純,嵋家仲 keep得好有氣質,一個女人靚最緊要有氣質,因為個樣會變,皺紋會多,唯獨氣質係會日積月累,包括佢自己有嘅內涵先有咁嘅氣質.佢嵋家仲愈變愈靚,愈變愈有味道,雖然少咗後生嗰份甜美,不過嵋家依然 keep住有味道嘅笑容同氣質.
貴氣厚唇
我覺得朱玲玲最靚,因為佢好有貴氣,呢個氣質仲係咁多屆唯一一個得佢擁有.朱玲玲最靚嘅地方就係五官組合好有神韻,至於佢嘅眼睛,鼻同嘴,我就最鍾意個嘴,因為有啲女仔會厚得嚟唔靚,不過佢厚得嚟就好性感,有一種大家閨秀,貴氣嘅感覺.
溫柔又窩心
我揀趙雅芝.雖然我唔知佢邊一年同攞咗咩名次,但就覺得佢好靚,好有氣質,好 elegant,做嘢又認真,家庭同生活都兼顧得好好,我都希望自己有一日可以好似佢咁幸福!自己好鍾意佢對眼,笑起上來畀到你一種好溫柔,好窩心嘅感覺.
似睡公主
我細細個就鍾意鄭文雅,我有一排喺 TVB發展,有好多港姐係我同事,所以我講邊個都死嘅.近期我就覺得李詩韻幾靚嘅,好似童話故事嘅睡公主,最吸引嘅部位就係佢個鼻,因為五官都好靚,個鼻同嘴唇就最特別!
街坊揀最靚
做得藝人,仲要同行評論同行,點都會留番幾分薄面,所以平民百姓嘅心聲先最真接近民意囉!
我覺得最靚嘅港姐係李綺紅,因為佢個形象好健康,同埋又參加咗好多運動項目,所以好足夠代表港姐嘅形象,仲好 elegant,而佢最 charm就一定係個笑容同健康嘅膚色!
我覺得最靚嘅港姐係黃心穎,因為佢好可愛,而佢最吸引人係個笑容,因為真係笑得好甜!


text:
梓瑩可能玩得太攰,朝早6點半餓醒咗飲奶,吾洗10分鈡又極速瞓着,瞓到9點俾我吵醒,因為要排隊食早歺,又要上Sky Park 游水,時间好趕 ^^ 可能今朝遲咗,排早歺條龍吾算太長,排咗一陣就有位! 梓瑩不停食可可片,因為香口. 个型仔西人經理嚟聊梓瑩 ^^ 食完早歺就到Sky Park 游水,好似比想像中細咗d! 今日天陰又大风,但梓瑩堅持要落水,唯有比佢玩吓,玩咗大半个鈡,就返房冲涼,執行李check out.
乜都要排隊,好彩有express check out box, 只要將房卡掉入个箱,佢哋發現客人有用雪櫃歺飲會自动係credit card 扣款.我諗應該都信得過ge,不過爸爸一定会check bank statement !!
Check out 后去咗Suntec City 食lunch, 一落Taxi, 又覺得熟口熟面,原來之前嚟過! 食完lunch,為咗安撫耐心等待ge梓瑩,同佢玩滑梯同电动車. 然后shopping主攻童裝/玩具,就係咁,吾洗30分鈡,買咗二千六百幾元衫俾梓瑩,d款的確好靚,所以都覺值得! 行咗一陣ヌ覺得好似無セ嘢啱我哋,於是又打的去返Vivo City, 遇着劉德华係度宣傳Osim 天王椅,行行吓梓瑩瞓着咗,於是我哋只好四圍慢慢行,見到间專賣寵物用品店 Pet Safari, 買咗支药性洗耳水俾Austin同買咗包小食.不知不覺梓瑩瞓咗个半鈡,臨去机場前帶梓瑩到Vivo city 嘅嘻水池玩水,食埋肉骨茶就去机場,準備返香港.
話咁快,3日2夜行程就咁就完咗! 總括嚟講,梓瑩全程好合作,好乖,話瞓就瞓,完全無扭計.即係話,我可以plan下一个trip喇 ^_^ 5日4夜, 6日5夜或者再長d都可以 ! 原本target係日本,不過哋震過后,短期內都吾去得,所以衣家頭痛嘅係地點,而吾再係担心帶住阿囡会好煩,吾方便 ^_~


text:
難得年初二唔駛去拜年,呢日又去o左行山,一行就5個鐘嘞!
今次行麥理浩徑第五段,我o地初段行得好慢,行o下又影o下,後o黎行行o下,接到奶奶電話話夜晚去九龍灣食飯,於是後半段唔再“蟻欄”嘞!因為想趕返屋企沖o左涼先去食飯,行完山其實已經好攰 (呢日未行山之前,唔知點解我隻腳已經攰攰地嘞!),呢日好頻撲呀!
o係彩虹搭的士去基維爾營地,上到去12:00nn.o係o度遇到外國人,幫佢影o左張相哩!
起行嘞!
急急地,見有營地公廁,可惜鎖o左,唯有急住行啦!
行o左唔夠半個鐘,見有叉路去昂平,不過我o地係向大老山方向去
呢段麥理浩徑除o左視野開揚,沿途亦都可以見到二次大戰o既戰地遺跡
座標石1號
影o下花花
望到馬場呀!
望去大埔
可以見到大大座o既觀音
座標石2號
繼續行呀!
戰壕
呢日都算好天,只係有少少霧
戰時o既地洞
望去啟德
差不多2:00pm,o黎到涼亭,終於有ToiToi嘞!
跟住o既路,沿途好開揚,可惜背光,望落去有層霧哩!
山上有霧,好似座雪山呀!
紅葉呀!
一邊行一邊影
2:20pm o黎到獅子亭
無諗過年初二士多都有開呀!不過我o地無o係o度食o野,只係o係附近休息o左陣,食o左D餅,跟住又繼續行嘞!
士多o既狗狗,好威武呀!
呢隻狗狗黑得好緊要哩!
2:45pm o黎到獅子山郊野公園
沿途景色依然開揚,望落去係慈雲山,鑽石山一帶
又係座標石
再o黎座標石
望去沙田
亦都係座標石
依然係座標石
呢條路上獅子山,不過唔駛行上去呀!
向筆架山行去
又再o黎座標石
機槍堡
o黎到風雨亭
呢舊都係座標石
o黎到涼亭,風景唔錯,不過人太多,影張相就走嘞!
望上獅子山
望落去係有錢人地方
地洞
埋o左o係地下o既座標石
上呀!
開揚o既觀景台
o黎到雷達站
可以望到青馬橋,不過好背光呀!
o黎到鷹巢山自然教育徑
5:15pm落番大埔道,完成呢日o既旅程嘞!


text:
今日細舅母陪阿公,阿婆回鄉,又係開心果姐姐上機去〝四川〞,祝佢地旅途愉快.
嘩!真係好凍,天寒地凍最好就係打邊爐.原本係為同屋住慶祝明天的生日,但係由於大家都唔得閒就改為普通聚會,可能會改期係新年〝人日〞慶祝,大家仲講笑話〝人人生日〞個個食完借故閃人唔埋單〝閃得麼,冇鼻哥〞.
熊貓姐姐頭先過嚟係生果檔買左〝天桃〞,我唔吃的,其他人唔知,但全日都係得熊貓姐姐一個人食左.
到達茶餐廳後,熊貓姐姐比左佢同事去日本幫我買既〝撒隆巴斯〞我,之前佢叫我讓左一包比佢,今日佢要多2包,因為佢而家都要貼,佢其他同事都係咁,總之對得電腦多都不是太好.盒內白色的袋係用嚟裝用左又未用的膏布,低比錢日本人賺~咁週到.
我地食完早餐就去街市買餸,都唔敢買咁多怕食唔晒,同屋住諗住去買隻雞整〝醉雞鍋〞,但係我唔吃的,改為〝藥材湯鍋〞,以前一齊住既時候我都會煲這個湯,因為我好鍾意飲和吃龍眼乾~yummy.我地離開街市後,又去買左支紅酒,但不是太好喝.
跟住就去同屋住家耍樂一番.老公話我~你唔去幫手洗野丫?哎呀!我掛住與同屋住大女玩忘了去洗打邊爐食物,入到廚房得返金菇,切魷魚,切牛柏葉,斬雞,幾樣野中只識得洗金菇,當我切金菇時同屋住大女又叫我玩,所以攪掂左金菇就出返去玩.全屋得同屋住識斬雞,咁要等耍樂完畢先斬得.
我地8點就耍樂完畢,因為熊貓姐姐要回去未來奶奶家中做節.打邊爐緊係要〝混醬〞喇!今次與上次的不同,我又剁左生蒜又加左辛辣麵的辣粉~正丫!終於可以食到上次係稻香打邊爐時食過的〝芝士包心丸〞,之前係凍肉舖買過都唔係果隻味~冒牌貨,我與同屋住老婆都好鍾意食,睇下D芝士流出嚟喇!咬多啖先~
由於同屋住細女去左嫲嫲家,所以我都忘放低對手套,下次一定要記得.我隻手靚唔靚呢?D貼紙係熊貓姐姐送的,同屋住大女起初都係貼左一張係我手背,跟住越貼越多,走既時候有5張之多,有D撕唔甩要用水卒先得.


text:
哈哈
今日係我呢一年黎最爽既一日
講真
今日pre完超開心啦
但返到屋企無所事事
突然又有少少失落
有少少懷念有目標忙碌既感覺
其實pre前一日係唔驚
仲好開心係到吹水
之後到零辰就R D
開始worry所有野, lhv會點插我呢, 播唔到片點算呢
最後決定去訓忘記呢D野
仲走去睇埋康煕TIM
諗真自己都唔係好驚之喎..haha
之後居然發惡夢
夢到自己整緊都整唔到..最後得返十分鐘
成個人嚇醒左
最後起身發現先7點幾
幾頹
起身re左幾次
發現自己無所事事
所以都係返去學校同肥婆玩算
去到pre左幾次..同肥婆越吹水越淆
都唔知係因為越近死亡越淆定俾肥婆兇
總之得返半個鐘時我已經覺得自己隨時會暈
不斷諗LHV點插我..我點羞家..段片幾樣衰
總之成個心就已經好亂
好啦..終於上到去
點解無人係出面等既
我又好騰
不斷打俾屎盈問點算
過左無耐霖霖終於出現
原來有個熟既人係到個心真係定好多家
佢陪我係出面企時
可能有人同我傾計
個心即刻無咁淆
哈哈..估唔到個時出現既係霖霖
入到去即刻set野
勁驚overrun喎
好彩有驚無險..成程都OK順利咁講完
之後俾LHV插
因為預左
佢插我GA我返而覺得無咁難頂
我幾驚佢插我你個proj做過咩呀..你應該無咩野做過呀
哇佢咁問我真係O哂嘴
雖然我都唔識答
好彩ALVIN幫我咋
嚇死我啦
我真係愛死ALVIN
最後alvin幫助我2獲
哈哈
之後pre完alvin捉左我出去同我講寫paper既野
alvin咁愛我
我幫下佢又點話呀
同埋..個時佢未出分..要繼續討好佢先得..hehe
反到黎勁hea
唔想做功課唔想諗野
百無聊賴
不過過左今日..又要再work hard啦
仲有大把功課大把exam大把PROJ
好好努力埋佢先得!!!
其實係呢一年
我雖然好辛苦
每日由朝早坐係電腦面前直到零晨
之後訓完又黎過
過住D非人既生活
SO PAINFUL
當然alvin係我最愛既人..無佢就無我啦
不過有個人一定要多謝..就係港少
好少掛係口邊..但唔係港少推薦ALVIN俾我
我呢一年一定過得更痛不欲生掛
多謝港少!
但呢一年得到屎盈肥婆既陪伴..一齊渡過艱辛既一年..可算係唯一可取既地方
不過好明顯肥婆艱辛好多啦..haha...hv愛你呀肥婆~~
多謝becky成日聽我complain我幾痛苦我幾想死我訓唔著我幾唔開心
同埋出鏡係我個demo video到..haha
你個樣真係好正呀(Y)
多謝霖霖你一年既"鞭策"及"祝福"我地個個都上到A-PANEL除左你自己..你真係太無私啦!!
其實要多謝你陪伴我入去PRESENT..雖然你係諗住去食花生..
但原來..係PRESENT前有個識既人企係到陪我吹水真係好好多家..原來呢d就係ARRAY指既力量 XD
多謝善良既賓賓.......................幫我地執返張coupon....令到我地有失而復得既感覺
我地終於有papa食啦^0^


text:
之後去返酒店附近既KARAOKE唱歌. 導遊話佢地19:00PM會返到酒店. 我地就19:00PM在大堂等佢地. 攞左鎖時後, 我地上房休息一陣就出去搵食了. 其實在出發之前, 我上網已經搵左資料, 在酒店格離既商場就有一個京華食街. 有好多我地中意食既野. 而我地去唱KARAOKE之前都已經視察左環境, 仲已經諗定食咩. 不過...當我地再去到呢個食街既時候, 已經冇晒人了. 原來佢地收9點. 但當時都係8點半姐. 佢地已經收起晒D野了. 冇辦法. 唯有下次了. 我地在酒店附近搵到一間食水煮魚既店舖. 我地就決定在呢間餐廳解決我地個晚餐. 果然唔錯. 在大陸食水煮魚果然又平又有水準. 食飽飯. 我就就好滿足咁返酒店訓覺了.
水煮魚
香辣蝦
中山中華世紀酒店, 2009年開業. 以團費既價錢黎講, 真係冇得頂. 第二日在酒店大堂食早餐. 環境好, 食物選擇多. 真係物超所值. 午餐我地o係中山食脆肉鯇火煱. 嘩!! 唔係腩都咁脆呀. 冇得彈. VERY GOOD~~我地同其他團友都食得好開心. 而晚餐就係我地最期待既尹光音樂會. 音樂會既會場就在我地當晚住既酒店" 江門金凱悅大酒店" 雖然都係話5星, 不過比京華世紀就差得遠了. 好好彩. 我地果團安排坐最近表演台既位置.
菜單
尹光出場......
我地睇完個表演. 就坐的士去江門逸豪酒店唱KARAOKE. 在大陸唱左兩次KARAOKE. 不但價錢平. 環境好. 服務好. 音響仲超好. 好抵好抵. 男友就買左件蛋糕同我慶祝. 我都幾開心既. 玩到兩三點, 我地已經好眼訓了. 返酒店訓覺. 不過訓覺前仲要食埋我地同導遊訂既走地雞先. 唔記得70定80人仔一隻. 我地食完之後, 都好後悔點解訂得一隻咁小. 香港真係食唔到d咁好味既雞.
第三日, 話咁快就完了. 我地解散後去左樂園路食野. 去得樂園路就梗係食小龍蝦啦. 不過唔知係唔係時候, 間間都冇得食. 咁是但食D野就返去了. 呢個生日真係過得好充實.


text:
2016.12.18 日本雞肉試食會
早前日本食鳥協會喺香港舉辦咗新一輪嘅食品介紹同試食會.
日本對於飼養食用雞隻,除咗環境,飼料同藥物有各種法例規定之外,對於每隻食肉嘅雞隻都會進行三個階段嘅安全性檢查,全部合格過關先可以出貨.
咁啱最近日本發生禽流感(鳥インフルエンザ),自然關心而家日本出口嘅雞肉係咪安全食用呢?
負責人員亦趁呢個機會講解一下日本禽流感嘅來源同對於飼養雞隻嘅用藥情況.
圖片來源:日本食鳥協会/画像お借りしています
日本嘅禽流感主要係經由候鳥遷徒而傳播病毒.
當候鳥南下過冬嗰陣,傳播禽流感嘅風險就會增加.
而目前為止最有效阻止疫情擴散的方法就係將發生疫情嘅雞場內嘅家禽全面撲殺⋯⋯
至於用藥方面,喺日本規定入面,係禁止以預防嘅形式對禽鳥投藥.
當雞有病食藥之後,喺受監管期間內呢個雞隻係唔可以出貨,以免有藥殘留喺雞肉入面.
所以會長好有信心咁話大家買到嘅日本雞肉係做到「安全」又「安心」.
焼き鳥(雞肉串燒)
今次試食會有4款雞肉料理,第一款就係「焼き鳥」,雞肉係用丹精國鶏.
丹精國鶏係日本國內嘅改良品種,已經䌓殖咗三代以上.
飼料係用非基因改造,而且無添加抗素同合成抗菌劑,所以營養值特別高.
焼き鳥主要分汁燒同鹽燒,今次兩種煮法都可以試到.
我個人鍾意食汁燒多啲,因為有返啲汁個肉食落會無咁乾.
唐揚げ(炸雞)
緊接住好快就上枱嘅,就係平時我整弁当俾旦那さん出場最多最密嘅唐揚げ(笑).
今次用嘅雞肉係嚟自鹿児島県嘅健康咲鶏.
健康咲鶏成個飼養過程到加工都係喺鹿児島県內進行.
以放養嘅模式去飼養,而且規定咗喺飼養期間係唔可以食過任何藥物.
今次我哋活動舉辦嘅地方係尖沙咀嘅大阪日本料理餐廳入面.
呢個唐揚げ都係根據関西口味嘅方法去做.
平時我做嘅都係関東嘅做法,調味會偏向醬油味,味道較濃.
呢個係用鹽味嘅唐揚,調味食得出較簡單同清,可以食真啲本身雞肉嘅鮮甜味.
一定要講嘅係,呢個唐揚げ好夠肉汁.
平時我炸嘅唐揚げ久唔久就會出現肉乾身嘅情況,一定要蘸汁食.
呢個係唔乾之餘,仲要咬開係見到有肉汁,而且唔油膩,係咁多個料理當中我最意外,覺得最好味嘅.
水炊き(雞鍋)
講到日本雞肉料理唔可以唔提嘅就係水炊き.
水炊き本身係九州嘅料理,而家全國都可以食到嘅一種鍋物嚟.
喺博多水炊き主要係雞肉同椰菜為主,但喺其他関西地方,除咗雞肉之外,仲要加大蔥同大白菜.
今次用嘅係博多地雞,餐廳除咗準備大蔥同大白菜之外,仲有菠菜,菇同豆腐等配料.
博多地雞雞肉比之前兩款雞肉味濃啲,肉質亦比較有咬口.
呢個品種係喺福岡指定嘅11個農場度放養,被譽為日本國內本土最好味嘅雞隻品種.
湯底係用雞骨熬嘅清雞湯,職員提示要先將有骨嘅雞肉煮先,等個湯底更加好味先好放其他配料.
最後將其他部份嘅肉同配料都放落鍋煮,等全部材料熟透就可以食.
関西地區食水炊き時都會蘸ぽん酢(柚子醋)食.
不過我覺得就咁食都好好味,隻雞真係幾鮮而且幾有咬口,而且唔腥.
本身呢個鍋雞肉係無調味,但簡單一個湯底已經好夠味.
雑炊(湯飯)
食日本嘅鍋物我最鍾意就係臨尾〆嘅雑炊啦.
平時雑炊主要係飯,蔥,雞蛋同紫菜,今次餐廳仲額外加咗鮮冬菇.
湯底係頭先個鍋嘅湯嚟,隔走咗所以雞肉同配菜,所有精華都喺入面.
不過今次餐廳準備嘅湯同飯嘅比例唔多啱,湯實在太多.
而且飯未滾起就已經落埋蔥落去⋯⋯
最後加埋蛋花,雑炊就完成.
食之前喺面加返啲紫菜絲.
我始終鍾意少湯啲嘅雑炊,呢個太水汪汪,搞到麻麻哋好味.
圖片來源:日本食鳥協会/画像お借りしています
喺2013年,日本食鳥協会製作咗日本國產雞嘅LOGO.
呢個LOGO幾有心思,喺太陽嘅中心,以日本列島嘅形狀去砌咗一個雞嘅圖案.
LOGO下寫住「國產雞 又安心 又好味」嘅catchphrase.
呢個LOGO可以喺喺使用日本国産チキン嘅食品包裝上見到.
圖片來源:ローソン研究所/画像お借りしています
以日本便利店LAWSON為例,佢哋便利店入面賣嘅唐揚げ標榜100%使用国産若鶏.
所以喺POSTER同包裝紙盒上面都會見到有国産チキン個LOGO.
一般社団法人 日本食鳥協会
http://www.j-chicken.jp/(日)


text:
14 October 2008
今日老師同我講左阿B係學校既野.
第一件:
尋日我忘記左拎阿B既被舖回學校,所以今日才拎回去,咁樣就出事嘞!
今日阿B係午睡時,由於以上原因阿嬸未鋪得切阿B張床,所以阿B就搵唔到自己個竇,佢就當其中一個小朋友張床係佢個竇,咁樣佢就坐左落去.
之後張床既主人得3歲就同阿B講〝呢張床唔係你架!〞,跟住阿B就扯人頭髮嘞!跟住班主任同阿B講〝你咁樣唔啱架喎!〞,都係講道理啫!阿B就喊,跟住就死死氣返回自己個竇瞓 (我諗嗱嗱淋鋪比佢),所以今日係唔駛人陪就瞓左.
第二件:
今朝唔記得咩事要排隊,阿B冇排,然後班主任話要排隊之類既野,跟住阿B又喊,之後就真係企定定唔走.
我同老師講阿B係好薄皮,佢一話就喊.阿B係家中又冇人同佢爭野玩,又唔駛排隊,又冇點曳,所以都好少話佢.阿B有時玩都會扯我地頭髮,我見到實會鬧佢和打佢隻手架!
阿B又係邊睇〝史迪仔〞邊拎住佢,但我一遮住佢就左擰右擰.
之前我係香港迪士尼買左隻〝史迪仔〞,
佢唔要寧願要果隻咬人既〝史迪仔〞,哼~唔識貨.
我要佢望住鏡頭影相,但佢掛住睇電視唔理我,
所以我就熄機和電視,咁佢就敷衍影左呢幅相.
呢兩件就係星期一拎回家做練習既道具.


text:
第十一天
京都以前曾經去過,作為一個非常有歷史既古都,歷史古蹟又邊有咁快去得晒,今日又再次去到京都市區,遊覽京都名勝古蹟
朝早八點大阪街頭已經有好多趕返工既人,基本上個個男士都著全套黑色西裝,同日劇入面一樣
穿過返工人潮,成功入到火車站
係到火車站之前用app查好左下一班車開車時間同月台編號,直接去等車就得,去到時大家已經排好隊,車好快就到
發覺火車站便利店賣既三文治比外面便利店平
半個鐘車程,夠時間比我慢慢享受早餐,日本既三文治又軟熟又好食
到達京都第一時間去觀光案內所拎資料睇下去邊道玩,係道有介紹而家係梅花開花季節同賞花既好地方,我揀左個近近地既賞花熱點即刻就去
係走之前買埋京都巴士一日券,今日所有京都交通就靠晒佢啦,¥500一張非常抵用,坐幾次就返本;京都雖然有地鐵,不過地鐵服務地方好少,大部份想去既地方都冇地鐵到,京都主要都係要靠巴士出入
巴士地圖詳細列出晒京都巴士路線,唔識睇地圖都唔怕上面有寫明景點與景點之間可以坐咩車;出到巴士站打開地圖先知個職員咁睇得起我比左張英文地圖我,都唔知啲英文地方名係咩唯有靠估,見人地有拎到中文版架
搵到坐去金閣寺既車,咁早已經有好多人出發
先唔去金閣寺,係途中「北野天滿宮」落車,門口有大大個字寫住梅花祭,今次冇黎錯地方啦(梅花祭唔係我去呢日)
由大門口行去天滿宮有一小段路,暫時未見梅花
睇梅花要比錢?
見到有個梅苑入口,入面種左好多梅花,但入場費要¥700咁貴!
圍欄出面都見到梅苑啲梅花開得好靚,可惜我又唔識影相又得部DC仔就算入去都影唔到靚相架啦,係出面望下就算唔入去lu
有啲都唔係開得咁靚姐,哈哈
繼續向天滿宮行去,天滿宮係求學業既地方,對於冇書讀既我冇咩關係,如果唔係係觀光案內所見到有呢個地方我都唔識呢道;唔講唔知北野天滿宮原來好出名,同太宰府天滿宮一樣都係日本全國天滿宮既總本社,係一個重要地方黎架
有牛既?
洗一洗手入得去
又有牛既?牛唔係重點,後面啲梅花先係重點丫
唔洗入去梅苑,係天滿宮呢道都有好多梅花,而且有建築物係後面襯托感覺靚好多架
梅花主要係粉紅色同白色
沿路都開滿梅花
終於去到天滿宮大殿,周圍都係梅花
大殿入面反而冇咩花,到此一遊之後就出返去
出返黎繼續睇花
天滿宮係京都一個好出名既地方,除左賞花之外仲有好多善信參拜
入黎賞花完滿成功,天滿宮四圍都開滿梅花,第一次見到咁多咁靚既梅花
時間尚早,離開時攤當都仲未開門;行返去頭先落車既巴士站,等車去下一個目的地
上返同一部車,好快去到「金閣寺」
金閣寺真名「鹿苑寺」,係京都其中一個主要景點,又係世界文化遺產,點都要黎打返個卡
入場費¥400,入場劵好似符一樣
入黎係為左睇佢
其實除左呢座野之外都冇野好睇,望一望就走得
睇完話咁快就走lu
經過廟就出返去
出到黎又要車坐去下一個地方,車上有寫清楚去銀閣寺,唔怕上錯車
金閣寺真係一個無聊地方,除左睇座金色建築之外就冇野好睇,見佢咁出名先黎望一望咋,唔黎都唔會有損失


text:
近星期 去左轉日本 , 下榻於一個中年阿叔既屋企
咁哩個阿叔本身係香港出世 , 年輕時係日本半工讀左幾年書之後開始工作,
兩地都工作過 , 最後做左份兩地走來回既工
有個幾個香港女友 , 最後同條架妹拉埋天窗 哩個係佢背景,咁條友就同我分享左佢對兩地女友既睇法
香港女友 : 公主病, 要面 , 串
例子: 約去玩,睇戲 , 遲到之餘 仲要扭扭擰擰 哩樣唔岩果樣唔得
總之無面比
日本女友: 主動 ,好識尊重男人, 比足面你, 鍾意名牌
例子 : 大部分情況下你say yes 佢唔會話no
好似去玩,睇戲 , 早你半粒鐘到左係好正常,主動問你食唔雪糕,爆谷 你say yes? 三秒就同你攪番黎
不過架妹 好鍾意名牌 , 你預荷包要鬆動
簡單總括黎講 , 架妹令你得到既係一種舒服既感覺
同埋就近幾日係市中心街頭轉左幾轉, 好多靚架妹,佢地皮膚真係好掂,有禮貌(你可以話虛偽,who fking care ) , 識化妝 , 鍾意露!(最緊要呀!唔係露能完,著能住條短裙比人望兩望又要係咁西面扯低條裙呀!)
認真ichiba
以上純粹個人意見 , 不排除你條港女女友有上述架妹軟體
7大日本妹男友必識技能 香港男士學齊未?
有人話,港女對男友嘅要求好高,又要有錢,又要高大威猛,又要男友咩都就曬佢地,最好男友咩都識曬就最理想
咁多要求,寧願揀個日本妹做女朋友仲好啦,又溫柔,又善解人意.不過原來要搵返個日本妹都唔係易架!因為佢地對男友嘅要求都非常之高架.日本女性網站Peachy進行咗訪問,以問卷方式訪問咗186名介乎22-24歲嘅工作女性,要佢哋選出作為男友必須要識嘅技能.港男們想入閘成為 Kawaii 呢日本妹嘅男友就真係要認真睇下啦!
第7位:按摩
識按摩其實唔難,但係如果日日都要幫女友按摩嘅話,你都咪話唔攰.
第6位:料理
識煮野食嘅男人的確係會加分,最好就有返咁上下嘅廚藝不過香港男士工作為先,重邊有時間學煮野食呀~
第5位:野外求生技能
男士要有野外求生技能都啱既,至少係荒山野嶺你都可以照顧到另一伴.但係城市人咁忙碌,有幾何會咁得閒去無人島野外求生呀~
第4位:假日DIY
假日 DIY 呢家野真係好講興趣,唔係個個都鐘意學.香港男士一有假放緊係去玩架啦,唔通係屋企鋸木咩.
第3位:修理家電
女性認為男友需要呢個技能多數因為自己搞唔掂,男友識會方便好多.但係連換插頭,駁轉插器都仲有人會唔識嘅時候,香港仲有幾多男仔識整電器?
第2位:睇地圖
女性認為男性嘅方向感會比較好,所以認為男友需要呢個技能.但係去旅行嘅時候,如果男友唔識得睇地圖,好多女性都會覺得男友好冇用,連少少事都做唔到,仲點依靠對方呢?所以男士呢項技能一定要識!
第1位:揸車
留意返,係揸車,而唔係識揸車.識揸車係唔夠架,要有車揸先至啱.男友有車,可以成日車女友返工放工,點都型過搭公共運輸工具掛~
- See more at: http://www.e-zone.com.hk/channelnews.php?id=6972#sthash.UaBW1RFw.dpuf